PATVIRTINTA

Rokiškio rajono savivaldybės tarybos

2023 m. rugsėjo 28 d. sprendimu Nr. TS-

|  |
| --- |
|  |
|  |
|  |
|  |

**ROKIŠKIO RAJONO SAVIVALDYBĖS ATLIEKŲ PREVENCIJOS IR TVARKYMO 2021–2027 M. PLANAS**

Turinys

[Naudojamos santrumpos 5](#_Toc139433024)

[1. ĮVADAS 6](#_Toc139433025)

[1.1. Atliekų tvarkymo teisinis reglamentavimas 7](#_Toc139433026)

[1.2. Bendrieji duomenys apie Rokiškio rajono savivaldybę 9](#_Toc139433027)

[2. ESAMOS KOMUNALINIŲ ATLIEKŲ TVARKYMO SISTEMOS SITUACIJOS APŽVALGA 10](#_Toc139433028)

[2.1. Komunalinių atliekų tvarkymo sistemos organizavimas 10](#_Toc139433029)

[2.2. Komunalinių atliekų tvarkymo sistemos finansavimas 13](#_Toc139433030)

[2.2.1. Investicinių projektų įgyvendinimas 13](#_Toc139433031)

[2.2.2. Komunalinių atliekų tvarkymo sąnaudos 14](#_Toc139433032)

[2.2.3. „Teršėjas moka“ principo įgyvendinimas 16](#_Toc139433033)

[2.3. Komunalinių atliekų turėtojai, tvarkymo infrastruktūra 18](#_Toc139433034)

[2.4. Komunalinių atliekų kiekiai 21](#_Toc139433035)

[2.4.1. Mišrios komunalinės atliekos 24](#_Toc139433036)

[2.4.2. Antrinių žaliavų, įskaitant pakuočių atliekas, tvarkymas 26](#_Toc139433037)

[2.4.3. Biologiškai skaidžių (žaliųjų atliekų, maisto atliekų) tvarkymas 28](#_Toc139433038)

[2.5. Visuomenės švietimas ir informavimas 29](#_Toc139433039)

[2.6. Rokiškio rajono savivaldybės komunalinių atliekų tvarkymo sistemos esamos situacijos apibendrinimas, stiprybių, silpnybių, grėsmių ir galimybių analizė 30](#_Toc139433040)

[3. KOMUNALINIŲ ATLIEKŲ PREVENCIJOS IR TVARKYMO STRATEGIJA 2021-2027 m. 37](#_Toc139433041)

[3.1. Komunalinių atliekų susidarymo prognozės 2021-2030 metams 37](#_Toc139433042)

[3.2. Komunalinių atliekų tvarkymo užduotys iki 2027 m. 40](#_Toc139433043)

[3.3. Rokiškio rajono savivaldybės komunalinių atliekų tvarkymo tikslai ir uždaviniai 42](#_Toc139433044)

[3.4. Komunalinių atliekų srautų tvarkymo ateityje vertinimas 43](#_Toc139433045)

[3.4.1. Komunalinių atliekų prevencijos ir pakartotinio naudojimo ateityje vertinimas 47](#_Toc139433046)

[3.4.2. Biologinių atliekų tvarkymo ateityje vertinimas 47](#_Toc139433047)

[3.4.3. Pakuočių atliekų ir kitų antrinių žaliavų tvarkymo ateityje vertinimas 51](#_Toc139433048)

[3.4.4. Kitų komunalinių atliekų tvarkymo ateityje vertinimas 52](#_Toc139433049)

[3.4.5. Po pirminio rūšiavimo likusių mišrių komunalinių atliekų tvarkymo ateityje vertinimas 54](#_Toc139433050)

[3.4.6. Šiukšlinimo mažinimo priemonės 55](#_Toc139433051)

[3.5. Plano įgyvendinimo poveikio įmokų už atliekų tvarkymą dydžiui vertinimas 55](#_Toc139433052)

[4. ROKIŠKIO RAJONO SAVIVALDYBĖS ATLIEKŲ PREVENCIJOS IR TVARKYMO PRIEMONĖS 56](#_Toc139433053)

[4.1. Rokiškio rajono savivaldybės atliekų prevencijos ir tvarkymo priemonių planas 2021-2027 m. 56](#_Toc139433054)

[4.2. Plano įgyvendinimo vertinimo kriterijai 67](#_Toc139433055)

Lentelės ir paveikslai

[*1 lentelė. Būstų pasiskirstymas Rokiškio rajono savivaldybėje* 10](#_Toc137493880)

[*2 lentelė. PRATC akcininkai ir jų dalys* 11](#_Toc137493881)

[*3 lentelė. Komunalinių atliekų surinkimą Rokiškio rajono savivaldybėje vykdančių įmonių sąrašas* 12](#_Toc137493882)

[*4 lentelė. Rokiškio rajono savivaldybėje sudarytos sutartys su gamintojais ir importuotojais arba joms atstovaujančiomis organizacijomis* 12](#_Toc137493883)

[*5 lentelė. Komunalinių atliekų tvarkytojų sąnaudų pasiskirstymas pagal veiklas 2020 m., proc.* 15](#_Toc137493884)

[*6 lentelė.* *Žaliųjų atliekų surinkimo aikštelės išsidėstymas* 18](#_Toc137493885)

[*7 lentelė. Didelių gabaritų atliekų surinkimo aikštelių (DGASA) infrastruktūros Rokiškio rajono savivaldybėje parametrai, 2021 m.* 18](#_Toc137493886)

[*8 lentelė*. *Panevėžio regiono atliekų perkrovimo stotys ir jų pajėgumai* 20](#_Toc137493887)

[*9 lentelė. Panevėžio MBA įrenginių charakteristikos* 21](#_Toc137493888)

[*10 lentelė. Komunalinių atliekų susidarymas vienam gyventojui* *Rokiškio rajono savivaldybėje; t/metus* 22](#_Toc137493889)

[*11 lentelė. Panevėžio regioniniame nepavojingųjų atliekų sąvartyne šalinamų arba į MBA/MA įrenginius priimamų* *Rokiškio rajono savivaldybės mišrių komunalinių atliekų sudėties nustatymo duomenys 2020 m., procentais* 23](#_Toc137493890)

[*12 lentelė. Tvarkomų MBA Rokiškio rajono savivaldybėje susidariusių atliekų pagal frakcijas kiekiai 1 gyventojui kg/metus* 24](#_Toc137493891)

[*13 lentelė. Panevėžio MBA tvarkomų* *Rokiškio rajono savivaldybėje susidarančių MKA kiekiai, t* 24](#_Toc137493892)

[*14 lentelė. Panevėžio MBA balansas pagal savivaldybės, 2020 m* 24](#_Toc137493893)

[*15 lentelė. MBA atliekų balansas* 25](#_Toc137493894)

[*16 lentelė. Atliekų tvarkymas sąvartyne* 25](#_Toc137493895)

[*17 lentelė. Rokiškio rajono savivaldybėje komunalinių atliekų sraute surinkti antrinių žaliavų kiekiai, t* 26](#_Toc137493896)

[*18 lentelė. Rokiškio rajono savivaldybės DGASA surenkami atliekų kiekai, tonos* 27](#_Toc137493897)

[*19 lentelė. Sutvarkytų bešeimininkių, nelegaliai pašalintų komunalinių atliekų kiekis* *Rokiškio rajono savivaldybėje, t* 28](#_Toc137493898)

[*20 lentelė. Žaliųjų atliekų kompostavimo aikštelėje surinktų žaliųjų atliekų kiekiai, t.* 28](#_Toc137493899)

[*21 lentelė. Kompostavimo dėžių skaičius ir prognozinis sukompostuojamų atliekų kiekis Rokiškio rajone* 29](#_Toc137493900)

[*22 lentelė. MVA surinkimui naudojamų konteinerių kiekis* 29](#_Toc137493901)

[*23 lentelė. Valstybinio atliekų tvarkymo plano 2014 – 2020 m. įgyvendinimas Rokiškio rajono savivaldybėje* 32](#_Toc137493902)

[*24 lentelė.* *Rokiškio rajono savivaldybės komunalinių atliekų tvarkymo plano vertinimo kriterijai.* 35](#_Toc137493903)

[*25 lentelė. Rokiškio rajono savivaldybėje komunalinių atliekų tvarkymo sistemos stiprybių, silpnybių, galimybių ir grėsmių analizė* 35](#_Toc137493904)

[*26 lentelė. Komunalinių atliekų susidarymo ir surinkimo per KATS Rokiškio rajono savivaldybėje prognozė, t.* 37](#_Toc137493905)

[*27 lentelė. 2021– 2030 m. laikotarpyje susidarančių ir surenkamų per KATS komunalinių atliekų kiekiai pagal sudėtį, t.* 38](#_Toc137493906)

[*28 lentelė. Komunalinių atliekų kiekių ir atskiro surinkimo prognozė Rokiškio rajono savivaldybėje 2021-2027 m., t.* 39](#_Toc137493907)

[*29 lentelė. Prognozuojami komunalinių atliekų, mišrių komunalinių atliekų kiekiai ir atskirai surenkamų atliekų kiekiai Rokiškio rajono savivaldybėje 2021-2027 m., tonomis/gyventojui* 40](#_Toc137493908)

[*30 lentelė. Valstybiniame atliekų prevencijos ir tvarkymo 2021-2027 metų plane nustatytos komunalinių atliekų tvarkymo užduotys ir planuojamas jų įgyvendinimas Rokiškio rajone* 40](#_Toc137493909)

[*31 lentelė. Prognozuojami komunalinių atliekų srautai (vertinant ir juridinių asmenų komunalines atliekas) Rokiškio rajono savivaldybėje 2022-2027 m., tonomis* 45](#_Toc137493910)

[*32 lentelė. Valstybinių komunalinių atliekų tvarkymo užduočių įgyvendinimas Rokiškio rajono savivaldybėje iki 2027 m.* 45](#_Toc137493911)

[*33 lentelė. Maisto ir virtuvės atliekų surinkimo konteinerių poreikis ir jau įsigytos ar planuojamos įsigyti 2023 m. maisto ir virtuvės atliekų surinkimo priemonės Rokiškio rajone* 50](#_Toc137493912)

[*34 lentelė. Pakuočių atliekų ir kitų antrinių žaliavų surinkimo konteinerių poreikis Rokiškio rajone* 51](#_Toc137493913)

[*35 lentelė. Tekstilės atliekų surinkimo konteinerių poreikis Rokiškio rajone* 54](#_Toc137493914)

[*36 lentelė. Rokiškio rajono savivaldybės atliekų tvarkymo plano įgyvendinimo 2021-2027 m. priemonės.* 57](#_Toc137493915)

[*37 lentelė. Valstybinio atliekų tvarkymo 2021-2027 metų plano įgyvendinimo vertinimo kriterijų ir jų siekiamų reikšmių sąrašas* 67](#_Toc137493916)

[*1 paveikslas. Gyventojų skaičius Rokiškio rajono savivaldybėje* 9](#_Toc137493859)

[*2 paveikslas. Rokiškio rajono savivaldybės gyventojų pasiskirstymas pagal teritoriją (miestas, kaimas)* 9](#_Toc137493860)

[*3 paveikslas. PRATC sąnaudų dinamika 2018 – 2021 m.* 16](#_Toc137493861)

[*4 paveikslas. Apmokestinimo būdo - vietinės rinkliavos schema* 18](#_Toc137493862)

[*5 paveikslas. Antrinių žaliavų konteinerių aikštelių skaičius, vnt.* 19](#_Toc137493863)

[*6 paveikslas. Gyventojų skaičius, kuriam tenka viena antrinių žaliavų surinkimo konteinerių aikštelė, vnt.* 20](#_Toc137493864)

[*7 paveikslas. Rokiškio rajono savivaldybėje susidariusių komunalinių atliekų kiekis, t.* 22](#_Toc137493865)

[*8 paveikslas. Šalinamų po MBA apdorojimo atliekų kiekiai 2016 - 2020 metais (Rokiškio rajono savivaldybė)* 25](#_Toc137493866)

[*9 paveikslas. Rokiškio rajono savivaldybėje surinktų antrinių žaliavų sudėtis, t* 27](#_Toc137493867)

[*10 paveikslas. Surenkamų DGASA atliekų kiekis pagal frakcijas* *Rokiškio rajono savivaldybėje, 2020* 27](#_Toc137493868)

[*11 paveikslas. Gyventojų skaičiaus Rokiškio rajono savivaldybėje kitimo tendencijos, vnt.* 37](#_Toc137493869)

[*12 paveikslas. Planuojamos Rokiškio rajono savivaldybės komunalinių atliekų tvarkymo tendencijos pagal atliekų tvarkymo būdus (vertinant ir juridinių asmenų komunalines atliekas) iki 2027 m., tonomis* 44](#_Toc137493870)

[*13 paveikslas. Planuojamos Rokiškio rajono savivaldybės komunalinių atliekų tvarkymo tendencijos pagal atliekų tvarkymo būdus (vertinant ir juridinių asmenų komunalines atliekas) iki 2027 m., procentais* 44](#_Toc137493871)

[*14 paveikslas. Komunalinių atliekų tvarkymo srautai Panevėžio regione ir Rokiškio rajone, 2027 m.* 46](file:///C:\Data\Ingos%20diskas\Darbas\ATP\2022_PRATC%20planai\Savivaldybiu%20planai%20Pan\Siuntimui%20derinimui\Rokiskio_raj_Plano_2021_2027%20projektas_2023_06_12.docx#_Toc137493872)

# Naudojamos santrumpos

AAA Aplinkos apsaugos agentūra

AM Aplinkos ministerija

APVA Aplinkos projektų valdymo agentūra

ATP Atliekų tvarkymo planas

AŽ Antrinės žaliavos

BA Biologinis apdorojimas

BSA Biologiškai skaidžios atliekos

DGASA Didelių gabaritų atliekų surinkimo aikštelė

EEĮA Elektros ir elektroninės įrangos atliekos

ENTP Eksploatuoti netinkamos transporto priemonės

ES Europos Sąjunga

GIA Gamintojų ir importuotojų asociacija

KA Komunalinės atliekos

KAK Kietasis atgautasis kuras

KATS Komunalinių atliekų tvarkymo sistema

LR Lietuvos Respublika

MA Mechaninis apdorojimas

MBA Mechaninis biologinis apdorojimas

MKA Mišrios komunalinės atliekos

SA Savivaldybių administracijos

SiGA Statybos ir griovimo atliekos

SPAV Strateginis pasekmių aplinkai vertinimas

TIPK Taršos integruota prevencija ir kontrolė

PRATC UAB Panevėžio regiono atliekų tvarkymo centras

VATP Valstybinis atliekų tvarkymo 2014–2020 m. planas

VAPTP Valstybinis atliekų prevencijos ir tvarkymo 2021–2027 m. planas

MVA Maisto ir virtuvės atliekos

ŽA Žaliosios atliekos

ŽAKA Žaliųjų atliekų kompostavimo aikštelė

USAD Užstato sistemos administratorius

# ĮVADAS

Komunalinių atliekų tvarkymo sistema – tai nuolatos besivystanti sistema. Šios sistemos vystymosi sąlygas užtikrina ES direktyvose nustatyti reikalavimai bei Valstybės mastu numatyti uždaviniai, priimti bei patvirtinti *Valstybiniame atliekų prevencijos ir tvarkymo 2021–2027 metų plane* ir skirti šiems reikalavimams įgyvendinti. Tokių reikalavimų, uždavinių nustatymas iš dalies užtikrina darnią sistemos plėtrą, tačiau kartu iškelia ir sudėtingus iššūkius atliekų tvarkymo sektorių reguliuojančioms bei šiuos uždavinius įgyvendinančioms organizacijoms. Šios organizacijos susiduria su iškeltų uždavinių įgyvendinimo sudėtingumo bei nuolatos kintančios – dinamiškos teisinės aplinkos keliamomis problemomis.

Siekiant tinkamai suplanuoti Rokiškio rajono savivaldybės bei Panevėžio regiono atliekų tvarkymo sistemų plėtrą, išspręsti kylančias problemas bei įgyvendinti ES reglamentuotus uždavinius, kurie patvirtinti *Valstybiniame atliekų prevencijos ir tvarkymo 2021–2027 metų* (toliau – VAPTP) *bei Panevėžio regiono atliekų prevencijos ir tvarkymo 2021–2027 metais planuose,* prisitaikyti prie teisinės aplinkos ir užtikrinti tinkamą, tvarų komunalinių atliekų tvarkymą regione, buvo parengtas *Rokiškio rajono savivaldybės atliekų prevencijos ir tvarkymo 2021–2027 metais planas*.

Pagrindinis *Rokiškio rajono savivaldybės atliekų prevencijos ir tvarkymo 2021–2027 m.* plano tikslas – suderinti Rokiškio rajono savivaldybės bei kitų Panevėžio regiono savivaldybių veiksmus, organizuojant savivaldybių komunalinių atliekų tvarkymo sistemas ir steigiant bendrus atliekų naudojimo ar šalinimo įrenginius regione. Rokiškio rajono savivaldybės komunalinių atliekų tvarkymo sistemos tolimesnė plėtra numatyta vystyti laikantis atliekų tvarkymo prioritetų, kurių svarbiausias – atliekų prevencija (susidarymo vengimas). Sekantis prioritetas – paruošimo naudoti pakartotinai, atliekų perdirbimo ir naudojimo kitais būdais sprendimų taikymas ir tik blogiausiu atveju, galimas atliekų šalinimas sąvartynuose ir kituose atliekų šalinimo įrenginiuose.

*Rokiškio rajono savivaldybės atliekų prevencijos ir tvarkymo 2021–2027 m. plane* nustatyti atliekų tvarkymo tikslai, užduotys ir uždaviniai jiems įgyvendinti, atitinka VAPTP bei Panevėžio regiono atliekų prevencijos ir tvarkymo 2021–2027 metais planuose nustatytus tikslus ir uždavinius.

*Rokiškio rajono savivaldybės atliekų prevencijos ir tvarkymo 2021–2027 m. planas* pakeičia šiuo metu galiojantį *Rokiškio rajono savivaldybės atliekų tvarkymo planą*, patvirtintą Rokiškio rajono savivaldybės tarybos 2015 gegužės 8 d. sprendimu Nr. TS-130 „Dėl Rokiškio rajono savivaldybės atliekų tvarkymo 2015-2020 m. plano patvirtinimo“ ir kartu nustato naujas VAPTP numatytų užduočių įgyvendinimui reikalingas priemones bei uždavinius ateinančiam 2021-2027 m. periodui.

*Rokiškio rajono savivaldybės atliekų prevencijos ir tvarkymo 2021–2027 m. planas* parengtas pagal Lietuvos Respublikos aplinkos ministro 2022 m. rugpjūčio 19 d. į sakymu Nr. D1-274 patvirtintus Reikalavimus regioniniams ir savivaldybių atliekų tvarkymo planams.

Rokiškio rajono savivaldybės atliekų prevencijos ir tvarkymo 2021−2027 m. plano sudėtinės dalys:

* atliekų prevencijos ir tvarkymo būklės analizė;
* atliekų prevencijos ir tvarkymo strategija;
* atliekų prevencijos ir tvarkymo priemonių planas.

Rengiant planą, buvo naudotasi įvairiais informacijos šaltiniais:

* Aplinkos apsaugos agentūros duomenimis už 2016 – 2020 (2021) metus;
* PRATC pateiktais ir viešoje erdvėje publikuojamais duomenimis (komunalinių atliekų surinkimo ir tvarkymo rodiklių metiniai suvestiniai rodikliai, esami Panevėžio regiono ir Rokiškio rajono savivaldybės atliekų tvarkymo planai, ir kt.);
* Duomenimis surinktais darbinių vizitų į visas savivaldybes metu.

Plane analizuojami duomenys už 2018–2020 (2021) metus. Atkreiptinas dėmesys, kad iš skirtingų informacijos šaltinių surinkti statistiniai duomenys ne visada sutapo, taip pat net to paties šaltinio, tačiau skirtingų metų informacija labai varijuoja, kas neleidžia daryti vienareikšmiškų išvadų dėl atliekų susidarymo ir tvarkymo tendencijų regione. Viena pagrindinių duomenų nepatikimumo priežasčių – nesisteminis skirtingų atliekų srautų priskyrimas komunalinių atliekų srautui. Siekiant išvengti galimo duomenų nepagrįstumo darant prielaidas bei pagrindines išvadas, plane daugiausia buvo remtasi Aplinkos apsaugos agentūros pateiktais duomenimis. Taip pat atkreipiamas dėmesys, kad nuo 2018 metų sausio 1 dienos buvo pakeista atliekų apskaitos tvarka.

Sprendimą dėl *Rokiškio rajono savivaldybės atliekų prevencijos ir tvarkymo 2021−2027 m. plano* patvirtinimo priima Rokiškio rajono savivaldybės taryba, atsižvelgdama į PRATC, bei gyventojų ir juridinių asmenų (įstaigų ir organizacijų) siūlymus.

Vadovaujantis LR Vyriausybės 2004 m. rugpjūčio 18 d. nutarimu Nr. 967 patvirtintame Planų ir programų strateginio pasekmių aplinkai vertinimo tvarkos apraše numatyta tvarka, parengtam *Rokiškio rajono savivaldybės atliekų prevencijos ir tvarkymo 2021−2027 m. plano projektui*, buvo atliktas strateginis pasekmių aplinkai vertinimas (SPAV). Visuomenės informavimo procedūros atliktos vadovaujantis 2004 m. rugpjūčio 27 d. Aplinkos ministro įsakymu Nr. D1 – 455, patvirtintu Visuomenės dalyvavimo planų ir programų strateginio pasekmių aplinkai vertinimo procedūrose bei vertinimo subjektų ir Europos Sąjungos valstybių narių informavimo aprašu ir jo 2010 m. gegužės 4 d. Aplinkos ministro įsakymu Nr. D1-357 patvirtintu pakeitimu.

## Atliekų tvarkymo teisinis reglamentavimas

Svarbiausios ES direktyvos, reglamentuojančios komunalinių atliekų tvarkymą:

* 2008 m. lapkričio 19 d. Europos Parlamento ir Tarybos direktyva 2008/98/EB dėl atliekų ir panaikinanti kai kurias direktyvas;
* 1999 m. balandžio 26 d. Tarybos direktyva 1999/31/EB dėl atliekų sąvartynų;
* 2002 m. lapkričio 25 d. Europos Parlamento ir Tarybos reglamentas (EB) Nr. 2150/2002 dėl atliekų su 2010 m. rugsėjo 27 d. pakeitimais;
* 2000 m. gruodžio 4 d. Europos Parlamento ir Tarybos Direktyva 2000/76/EB dėl atliekų deginimo;
* 2006 m. birželio 14 d. Europos Parlamento ir Tarybos reglamentas (EB) Nr. 1013/2006 dėl atliekų vežimo su 2010 m. gegužės 12 d. Komisijos sprendimu 413/2010 padarytais pakeitimais;
* 1994 m. gruodžio 20 d. Europos Parlamento ir Tarybos direktyva 94/62/EB dėl pakuočių ir pakuočių atliekų su 2009 m. kovo 11 d. , 2008 m. spalio 22 d. ir 2013 m vasario 7 d. pakeitimais;
* 2012 m. liepos 4 d. Europos Parlamento ir Tarybos direktyva 2012/19/ES dėl elektros ir elektroninės įrangos atliekų;
* 2000 m. rugsėjo 18 d. Europos Parlamento ir Tarybos direktyva 2000/53/EB dėl eksploatuoti netinkamų transporto priemonių (ENTP) su 2010 m. vasario 23 d. pakeitimais;
* 2006 m. rugsėjo 6 d. Europos Parlamento ir Tarybos direktyva 2006/66/EB dėl baterijų ir akumuliatorių bei baterijų ir akumuliatorių atliekų ir direktyvos 91/157/EEB panaikinimo su 2008 m. lapkričio 19 d. Europos Parlamento ir Tarybos direktyvos 2008/103/EB pakeitimais
* 2008 m. sausio 15 d. Europos Parlamento ir Tarybos direktyva 2008/1/EB dėl taršos integruotos prevencijos ir kontrolės;
* 2010 m. lapkričio 24 d. Europos Parlamento ir Tarybos direktyva 2010/75/ES dėl pramoninių išmetamų teršalų (taršos integruotos prevencijos ir kontrolės).

Nacionaliniai teisės aktai ir kiti dokumentai, kuriais vadovaujantis plėtojamos komunalinių atliekų tvarkymo sistemos ir rengiami bei atnaujinami komunalinių atliekų tvarkymo planai:

* Lietuvos Respublikos Aplinkos apsaugos įstatymas (Žin., 1992, Nr. 5–75);
* Lietuvos Respublikos atliekų tvarkymo įstatymas (Žin., 1998, Nr. 61-1726; 2002, Nr. 72-3016);
* 2022 m. birželio 1 d. LR Vyriausybės nutarimu Nr. 573 patvirtintas Valstybinis atliekų prevencijos ir tvarkymo 2021–2027 metų planas
* Atliekų tvarkymo taisyklės (Lietuvos Respublikos aplinkos ministro 1999 m. liepos 14 d. nutarimas Nr. 217 (2011 m. gegužės 3 d. redakcija) (Žin., 1999, Nr. 63-2065; 2011, Nr.57-2721);
* Nacionalinė darnaus vystymosi strategija (Žin., 2009, Nr. 121-5215);
* Valstybės ilgalaikės raidos strategija (Žin., 2002, Nr. 113-5029);
* Nacionalinė energetinės nepriklausomybės strategija (Žin., 2012, Nr. 80-4149);
* Mokesčio už aplinkos teršimą įstatymas (1999 m gegužės 13 Nr.VIII-1183);
* Reikalavimai regioniniams ir savivaldybių atliekų tvarkymo planams, patvirtinti Lietuvos Respublikos aplinkos ministro 2022 m. rugpjūčio 19 d. įsakymu Nr. D1-274;
* Planų ir programų strateginio pasekmių aplinkai vertinimo tvarkos aprašas, patvirtintas 2004 m. rugpjūčio 18 d. nutarimu Nr. 967 (Žin., 2004, Nr. 130-4650; 2011, Nr. 50- 2431);
* Visuomenės dalyvavimo planų ir programų strateginio pasekmių aplinkai vertinimo procedūrose bei vertinimo subjektų ir Europos Sąjungos valstybių narių informavimo tvarkos aprašas, patvirtintas Lietuvos Respublikos aplinkos ministro 2004 m. rugpjūčio 27 d. įsakymu Nr. D1-455 (Žin., 2004, Nr. 136-4970; 2010, Nr.53-2625).
* 2021−2030 metų Nacionalinis pažangos planas, patvirtintas Lietuvos Respublikos Vyriausybės 2020 m. rugsėjo 9 d. nutarimu Nr. 998 „Dėl 2021–2030 metų Nacionalinio pažangos plano patvirtinimo“.

## Bendrieji duomenys apie Rokiškio rajono savivaldybę

Rokiškio rajono savivaldybė – administracinis-teritorinis vienetas šiaurės rytų Lietuvoje, pasienyje su Latvija, rajono plotas 1 807 km². Administracinis centras – Rokiškis. Rokiškio rajono savivaldybėje yra 3 miestai – Obeliai, Pandėlys, Rokiškis, ir 9 miesteliai – Čedasai, Duokiškis, Juodupė, Jūžintai, Kamajai, Panemunėlis, Panemunis, Salos ir Suvainiškis. Rajonas administraciniu požiūriu suskirstytas į 10 seniūnijų.

Remiantis statistiniais duomenims Rokiškio rajono savivaldybės teritorijose 2021 m. pradžioje gyveno 26 tūkst. gyventojų arba 3 tūkst. mažiau nei 2018.

1 paveikslas. Gyventojų skaičius Rokiškio rajono savivaldybėje

Statistikos departamento duomenimis Rokiškio rajono savivaldybėje gyventojų pasiskirstymas, pagal gyvenamąją teritoriją (miestas, kaimas) beveik apylygis. Šiuo metu 47 proc. gyventojų gyvena mieste, didžioji jų dalis (68 proc.) – Rokiškyje (11 765 gyventojai), kita dalis – kaime- 53 proc. gyventojų.

2 paveikslas. Rokiškio rajono savivaldybės gyventojų pasiskirstymas pagal teritoriją (miestas, kaimas)

Statistikos departamento gyventojų ir būstų surašymo (2021 m.) duomenimis Rokiškio rajono savivaldybėje įregistruota 117 120 tradicinių būstų, iš kurių 54% proc. individualūs gyvenamieji namai, ir 40 proc. – butai daugiabučiuose namuose.

1 lentelė. Būstų pasiskirstymas Rokiškio rajono savivaldybėje

| Savivaldybė | Butai daugiabučiame name | Vieno ir dviejų butų gyvenamųjų namų butų savininkai, vnt. | Sodų paskirties objektų savininkai, vnt. |
| --- | --- | --- | --- |
| Rokiškio r. sav. | 7342 | 9953 | 1122 |

Šaltinis Statistikos departamentas

AAA duomenimis įregistruotų ir veikiančių juridinių subjektų skaičius Regiono savivaldybėse sudarė 450 vnt.

# ESAMOS KOMUNALINIŲ ATLIEKŲ TVARKYMO SISTEMOS SITUACIJOS APŽVALGA

## Komunalinių atliekų tvarkymo sistemos organizavimas

Remiantis Atliekų tvarkymo įstatymo nuostatomis pagrindinę atliekų tvarkymo sistemos organizavimo funkciją atlieka savivaldos institucijos. Jos organizuoja komunalinių atliekų tvarkymo sistemas, būtinas jų teritorijose susidarančioms komunalinėms atliekoms tvarkyti, užtikrina tų sistemų funkcionavimą, organizuoja atliekų, kurių turėtojo nustatyti neįmanoma arba kuris neegzistuoja, tvarkymą bei administruoja komunalinių atliekų tvarkymo paslaugos teikimą.

Savivaldybių komunalinių atliekų tvarkymo paslaugų teikimas apima komunalinių atliekų surinkimo, išvežimo, rūšiavimo, naudojimo paslaugas visiems savivaldybių teritorijose esantiems komunalinių atliekų turėtojams (fiziniams ir juridiniams asmenims).

Rokiškio rajono savivaldybė atliekų tvarkymo veikloje atlieka šias funkcijas:

* Organizuoja atliekų, kurių turėtojo nustatyti neįmanoma arba kuris nebeegzistuoja, tvarkymą;
* Tvirtina savivaldybių atliekų tvarkymo planus bei taisykles;
* Nustato tarifus ir/ arba vietines rinkliavas - įkainius už atliekų tvarkymo paslaugas;
* Konkurso tvarka parenka komunalinių atliekų tvarkytojus arba paveda tai atlikti atliekų tvarkymo sistemos administratoriams;
* Paveda PRATC bei kitiems subjektams vykdyti savivaldybei priskirtų komunalinių atliekų tvarkymo funkcijas;
* Kontroliuoja PRATC veiklą;
* Kontroliuoja, kaip gyventojai, įmonės ir organizacijos laikosi savivaldybės atliekų tvarkymo taisyklių.

Sėkmingam atliekų tvarkymo sistemos organizavimo užtikrinimui Rokiškio rajono savivaldybė parengė ir Rokiškio rajono savivaldybės tarybos 2015 gegužės 8 d. sprendimu Nr. TS-130 „Dėl Rokiškio rajono savivaldybės atliekų tvarkymo 2015-2020 m. plano patvirtinimo“ patvirtino atliekų tvarkymo planą bei tos pačios dienos Rokiškio rajono savivaldybės tarybos 2015 05 08 sprendimu Nr. TS-131 „Dėl Rokiškio rajono savivaldybės atliekų tvarkymo taisyklių patvirtinimo“ patvirtino Atliekų tvarkymo taisykles[[1]](#footnote-1).

Rokiškio rajono savivaldybės komunalinių atliekų tvarkymo sistema apima šių atliekų tvarkymą:

* mišrių (likusių po pirminio rūšiavimo) komunalinių atliekų;
* buityje susidarančių antrinių žaliavų, pakuočių ir pakuočių atliekų;
* buityje susidarančių biologiškai skaidžių atliekų (maisto, žaliųjų ir kt.);
* tekstilės atliekų;
* buityje susidarančių didelių gabaritų atliekų ir naudotų padangų atliekų;
* statybos ir griovimo atliekų;
* buityje susidarančių elektros ir elektroninės įrangos atliekų;
* buityje susidarančių pavojingųjų atliekų;
* gatvių, šaligatvių ir teritorijų valymo sąšlavų;
* šiukšlių ir atliekų, kurių turėtojo nustatyti neįmanoma;
* kitų atliekų, kurios išskiriamos pagal poreikį teisės aktais, įskaitant savivaldybės priimtus teisės aktus.

Siekdamos užtikrinti efektyvų atliekų tvarkymo sistemos funkcionavimą, kokybiškų ir prieinamų komunalinių atliekų tvarkymo paslaugų teikimą visiems regiono komunalinių atliekų turėtojams, 2005 m. liepos 1 d. šešios Panevėžio regiono savivaldybės (Panevėžio miesto, Panevėžio rajono, Rokiškio rajono, Biržų rajono, Pasvalio rajono, Kupiškio rajono) jungtinės veiklos sutarties pagrindu įkūrė Panevėžio regiono atliekų tvarkymo centrą (UAB), toliau – PRATC.

2 lentelė. PRATC akcininkai ir jų dalys

|  |  |
| --- | --- |
| Bendrovės akcininkai | Akcinio kapitalo pasiskirstymas, proc. |
| Biržų r. sav. | 11,79 |
| Kupiškio r. sav. | 8,17 |
| Panevėžio m. sav. | 39,79 |
| Panevėžio r. sav. | 14,69 |
| Pasvalio r. sav. | 11,61 |
| Rokiškio r. sav. | 13,95 |

Šaltinis: PRATC

PRATC atliekų tvarkymo veikloje atlieka šias funkcijas:

* integruoto ir tinkamo atliekų tvarkymo įrenginių tinklo kūrimas ir eksploatavimas;
* regioninio sąvartyno ir kitų uždarytų sąvartynų priežiūros po uždarymo užtikrinimas;
* atliekų paruošimo panaudojimui, apdorojimo, ir šalinimo užtikrinimas;
* pagalba Regiono savivaldybėms rengiant regioninį ir savivaldybių atliekų tvarkymo planus bei kitus strateginius dokumentus;
* didelio gabarito, statybos ir griovimo atliekų, naudotų padangų, žaliųjų atliekų ir kitų atliekų priėmimas didelio gabarito atliekų surinkimo aikštelėse, žaliųjų atliekų priėmimas žaliųjų atliekų kompostavimo aikštelėse.

Regiono savivaldybių pavedimu PRATC taip pat vykdo visuomenės informavimo apie komunalinių atliekų tvarkymą, regioninę atliekų tvarkymo sistemą bei kitą su atliekų tvarkymu susijusią veiklą (sudaro sutartis su GIO dėl kai kurių atliekų srautų tvarkymo). Supaprastinta Panevėžio regiono komunalinių atliekų tvarkymo sistemos organizacinė schema pavaizduota 3 paveiksle.

Remiantis *Atliekų tvarkymo įstatymu*, komunalinių atliekų surinkimą savivaldybių teritorijose vykdo įmonės, sudariusios sutartis su vietos savivalda – savivaldybėmis arba savivaldybių kartu įsteigtu komunalinių atliekų tvarkymo sistemos administratoriumi. Šiuo metu komunalines atliekas surenkančių įmonių sąrašas pateikiamas

3 lentelėje.

3 lentelė. Komunalinių atliekų surinkimą Rokiškio rajono savivaldybėje vykdančių įmonių sąrašas

| Savivaldybė | Atliekų tvarkytojo pavadinimas | Sutarties pasirašymo su savivaldybe data | Sutarties su savivaldybe galiojimo terminas | Tvarkomos atliekos |
| --- | --- | --- | --- | --- |
|
|
|
| Rokiškio r. sav. | AB „Rokiškio komunalininkas“ | 2023-02-13. | 2024-02-13. | Kitos biologiškai nesuyrančios (kapinių) atliekos (20 02 03) |
| AB „Rokiškio komunalininkas“ | 2019-09-02 | 2022-09-01 | Buityje susidarančios pavojingos, didžiosios, SiGA, EEĮ, padangų, bešeimininkės atliekos |
| AB „Rokiškio komunalininkas“ | 2021-05-05 | 2023-05-04 | Didžiosios. SiGA, EEĮ, padangų, atliekos, atliekų prie bendro naudojimo konteinerių surinkimas r sutvarkymas |
| AB „Rokiškio komunalininkas“ | 2020-09-23 | 2025-09-22 | Mišrios komunalinės atliekos |
| AB „Panevėžio specialus autotransportas“ | 2022-10-17 | 2024-10-17 | Biologiškai skaidžios, augalinės kilmės maisto atliekos |
| UAB „Ekonovus“ | 2021-06-01 | 2026-06-03 | Popieriaus, stiklo, plastiko KA sraute susidarančios pakuočių bei popieriaus atliekos |
| UAB „Ekonovus“ | 2021-08-30 | 2023-09-07 | Tekstilės atliekos |
| UAB „Rokvesta“ Bajorų atliekų tvarkymo centras |  |  | Biologiškai skaidžios atliekos |

Šaltinis: Rokiškio rajono savivaldybė

Atliekų tvarkymo įstatymas reglamentuoja gamintojų ir importuotojų atsakomybę – pakuočių ir pakuočių atliekų, elektros ir elektroninės įrangos, alyvų, transporto priemonių ir kitų apmokestinamųjų gaminių tvarkymo veiklos, bendradarbiavimo su savivaldybėmis principus.

4 lentelė. Rokiškio rajono savivaldybėje sudarytos sutartys su gamintojais ir importuotojais arba joms atstovaujančiomis organizacijomis

| Savivaldybė | Papildančią sistemą diegiantis / įdiegęs juridinis asmuo | Pavadinimas atliekų, kurioms rinkti yra diegiama / įdiegta papildanti sistema | Sutarties pasirašymo data ir jos galiojimo terminas |
| --- | --- | --- | --- |
|
| Rokiškio r. sav. | Elektros ir elektroninės įrangos bei baterijų ir akumuliatorių gamintojų ir importuotojų asociacija „EEPA“ | Baterijos ir akumuliatoriai, pavojingos buities atliekos | 2014-01-27, neterminuota |
| VšĮ „Elektronikos gamintojų ir importuotojų organizacija“ | „Elektros ir elektroninės įrangos atliekos: 16 02 11 | 2013-09-27, neterminuota |

Šaltinis: Rokiškio rajono savivaldybė

## Komunalinių atliekų tvarkymo sistemos finansavimas

Komunalinių atliekų tvarkymo sistemos finansavimo poreikis apima Panevėžio regione įgyvendinamus atliekų tvarkymo sektoriaus vystymo projektus, atliekų tvarkymo (atliekų surinkimo ir transportavimo, atliekų paruošimo panaudojimui, apdorojimo šalinimo, įmokų administravimo) sąnaudas. Panevėžio regiono atliekų tvarkymo sistema finansuojama iš įvairių šaltinių, – pagrinde iš įmokų už komunalinių atliekų tvarkymą (vietinės rinkliavos ar tarifo), atliekų turėtojų (juridinių asmenų) įmokų už atliekų tvarkymą regioniniame sąvartyne, savivaldybių lėšų, ES paramos, skolintų lėšų.

### Investicinių projektų įgyvendinimas

Investicinių projektų įgyvendinimas – svarbi regioninės atliekų tvarkymo sistemos dalis, kuri leidžia įgyvendinti atliekų tvarkymą reglamentuojančiuose teisės aktuose numatytus uždavinius. Šiuo metu Rokiškio rajono savivaldybėje kartu su PRATC įgyvendinami ir neseniai įgyvendinti šie investiciniai projektai:

**Projektas „Panevėžio regiono komunalinių atliekų tvarkymo sistemos plėtra“**

Siekiant Panevėžio regione įvykdyti teisės aktų (ES direktyvų, Lietuvos atliekų tvarkymą reglamentuojančių teisės aktų) keliamus atliekų tvarkymo uždavinius, regione 2010 metais pradėtas įgyvendinti projektas „Panevėžio regiono komunalinių atliekų tvarkymo sistemos plėtra“. 2016 metais įgyvendinus projektą Panevėžio regione buvo įvestas atskiras biologiškai skaidžių atliekų kompostavimas jų susidarymo vietoje Panevėžio regiono kaimo, miestų bei miestelių vietovėse, tam išdalinant gyventojams 8 150 vnt. kompostavimo dėžių. Kitų bendrai surenkamų komunalinių atliekų tvarkymui Dvarininkų kaime esančio regioninio nepavojingų atliekų sąvartyno teritorijoje buvo pastatyti komunalinių atliekų rūšiavimo ir rūšiavimo metu atskirtų biologiškai skaidžių atliekų apdorojimo įrenginiai, kurie pradėjo veikti 2015 m.

Siekiant Panevėžio regione įvykdyti teisės aktų reikalavimus bei gerinant paslaugų teikimo kokybę, 2017 m. buvo pradėtas įgyvendinti ES struktūrinių fondų finansuojamas projektas **Nr. 05.2.1-APVA-R-008-51-0002 „Panevėžio regiono komunalinių atliekų infrastruktūros plėtra“**. Projekto tikslas - pagerinti komunalinių atliekų tvarkymo sistemą ir padidinti rūšiuojamojo surinkimo pajėgumus Panevėžio regione, išplečiant komunalinių atliekų rūšiuojamojo surinkimo infrastruktūrą ir didinant visuomenės sąmoningumą atliekų prevencijos bei tvarkymo srityje. Projekto tikslas atitinka šalies ir regiono strateginių planavimo dokumentų nuostatas ir plėtros tikslus, taip pat atliekų tvarkymo planus.

Projekto tikslo siekiama įgyvendinant uždavinius:

* plėtoti komunalinių atliekų (toliau – KA) rūšiuojamojo surinkimo infrastruktūrą Panevėžio regione;
* informuoti visuomenę atliekų prevencijos bei tvarkymo klausimais.

Projekto metu Pasvalio, Panevėžio, Biržų ir Rokiškio rajonų savivaldybių teritorijose įrengtos komunalinių atliekų konteinerių aikšteles, skirtos mišrių KA, antrinių žaliavų, maisto ir tekstilės atliekų surinkimui. Pasvalio ir Rokiškio rajonų savivaldybių teritorijose (Joniškėlyje ir Pandėlyje) įrengtos dvi naujos didelių gabaritų atliekų surinkimo aikštelės, Panevėžio regione individualių namų valdų savininkams išdalinta 11 500 vnt. kompostavimo priemonių ir įgyvendinta visuomenės informavimo kampanija (visuomenės informavimas apima tik 3 savivaldybes - Panevėžio r., Pasvalio r, ir Biržų r.). Iš sutaupytų projekto biudžeto lėšų ir papildomo finansavimo Rokiškio rajono ir Panevėžio miesto savivaldybių teritorijose bus įrengtos dvi naujos didelių gabaritų atliekų surinkimo aikštelės, Panevėžio regiono veikiančiose DGASA įrengti daiktų mainų punktai, automobilinės svarstyklės, Panevėžio regioninio sąvartyno teritorijoje įrengtas pastatas, skirtas skirto paruošimui naudoti pakartotinai bei įgyvendintas visas Panevėžio regiono savivaldybes apimantis visuomenės informavimo atliekų prevencijos ir tvarkymo klausimais priemonių planas.

Taip pat PRATC vykdo investicinį projektą **Nr. 05.2.1 – APVA – R –008–51–0004 „Maisto/ virtuvės atliekų apdorojimo pajėgumų sukūrimas Panevėžio regione“.** Projekto tikslas -pagerinti komunalinių atliekų tvarkymo sistemą Panevėžio regione, o pagrindinis projekto uždavinys - užtikrinti reikiamą infrastruktūrą maisto/virtuvės atliekų apdorojimui Panevėžio regione. Projekto metu vykdomos veiklos:

* PRATC esamos infrastruktūros pritaikymas maisto/ virtuvės atliekų paruošimui perdirbti;
* Gyventojų informavimo kompanijos maisto/ virtuvės atliekų prevencijos ir tvarkymo klausimais įgyvendinimas.

2014 -2020 laikotarpiu PRATC taip pat teikė paraiškas bei gavo finansavimą komunalinių atliekų infrastruktūros plėtrai:

* Paraiška Nr. ATM-AM-TEK01-0001 dėl 151 vnt. 2,5 m3 talpos (±10 proc.) tekstilės konteinerių įsigijimo pagal Panevėžio r., Biržų r., Pasvalio r. ir Rokiškio r. savivaldybių pateiktą konteinerių poreikį;
* Paraiška Nr. ATM-AM-API01-0009 dėl 104 vnt. 1,1 m3 talpos, 9620 vnt. 120 litrų talpos biologiškai skaidžių  konteinerių ir 21 800 vnt. 7 ltr. talpos kibirėlių įsigijimo pagal Panevėžio r., Biržų r., Pasvalio r. ir Rokiškio r. savivaldybių pateiktą konteinerių ir talpų poreikį (planuojamas kiekis gali keistis patikslinus savivaldybių poreikius);
* Paraiška Nr. KK-AM-APP01-0009 dėl Panevėžio regiono ir 6 Panevėžio regiono savivaldybių 2021-2027 metų atliekų prevencijos ir tvarkymo planų projektų parengimo.

### Komunalinių atliekų tvarkymo sąnaudos

Remiantis galiojančia Atliekų tvarkymo įstatymo redakcija, savivaldybių nustatomo mokesčio už komunalinių atliekų tvarkymą (vietinės rinkliavos ar tarifo) kainodara turi būti paremta proporcingumo, nediskriminavimo, solidarumo ir „teršėjas moka“ principais. Panevėžio regiono savivaldybių įmokų už atliekų tvarkymą kainodaros pagrindą sudaro atliekų tvarkymo sistemos sąnaudos.

Rokiškio rajono savivaldybės komunalinių atliekų tvarkymo sistemos sąnaudų dedamosios:

* Komunalinių atliekų surinkimo ir pervežimo iki regioninio sąvartyno ar kitų apdorojimo įrenginių sąnaudos;
* Tarifo už komunalinių atliekų tvarkymą arba/ir Vietinės rinkliavos administravimo sąnaudos;
* Atskiro komunalinių atliekų surinkimo sąnaudos;
* Komunalinių atliekų tvarkymo sąnaudos (infrastruktūros – DGASA, ŽAKA, perkrovimo stotys ir pan., eksploatacijos ir kt. sąnaudos).
* Komunalinių atliekų surinkimo ir pervežimo iki regioninio sąvartyno ar kitų apdorojimo įrenginių sąnaudos – sąnaudas, kurias patiria atliekas surenkančios ir transportuojančios įmonės, kurias konkurso būdu išrenka savivaldybės arba savivaldybių paskirti Administratoriai.

Žemiau pateiktoje lentelėje pateikiami duomenys apie atliekų tvarkytojų kaštų atliekų tvarkymo veikloje pasiskirstymą 2020 m.

5 lentelė. Komunalinių atliekų tvarkytojų sąnaudų pasiskirstymas pagal veiklas 2020 m., proc.

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Savivaldybė | Apmokėjimo už paslaugas savivaldybėje forma (rinkliava, tarifas) | MKA surinkimo ir vežimo, sąnaudos, % | MKA apdorojimo ir šalinimo sąnaudos, % | Į MKA patekusių antrinių žaliavų atskyrimo nuo mišrių komunalinių atliekų % | DGASA eksploatavimo sąnaudos , % | Atliekų surinkimo apvažiavimo būdu ir tvarkymo sąnaudos, % | Biologiškai skaidžių atliekų rūšiuojamojo surinkimo ir (ar) tvarkymo sąnaudos, % | Kompostavimo aikštelių eksploatavimo sąnaudos, % | Kitų komunalinių atliekų (maisto atliekų, tekstilės atliekų ir kitų) rūšiuojamojo surinkimo ir (ar) tvarkymo sąnaudos, % | Netinkamų eksploatuoti uždarytų sąvartynų priežiūros po uždarymo sąnaudos, % | Komunalinių atliekų tvarkymo infrastruktūros atnaujinimo sąnaudos, % | Visuomenės švietimo ir informavimo sąnaudos , % | | Komunalinių atliekų tvarkymo sistemos administravimo sąnaudos % | |
| Rokiškio r. sav. | Rinkliava | 36,00 | 36,00 | 0,00 | 10,20 | 1,00 | 0,00 | 1,50 | 3,00 | 0,10 | 0,00 | | 0,10 | | 12,10 |

*Šaltinis: Savivaldybės*

Rokiškio rajono savivaldybėje didžiąją dalį atliekų tvarkymo sąnaudų (72 proc.) sudaro atliekų surinkimo bei šalinimo sąnaudos, sistemos administravimo sąnaudos sudaro tik apie 12 proc.

PRATC komunalinių atliekų tvarkymo sistemos patiriamas sąnaudas sudaro:

* Atliekų tvarkymo MBA įrenginiuose sąnaudos;
* Šalinimo veiklos sąnaudos - visos su Panevėžio regioninio sąvartyno eksploatavimu susijusios sąnaudos: darbuotojų darbo užmokestis ir su juo susijusios išlaidos, ilgalaikio turto nusidėvėjimas, elektros, vandens ir nuotekų tvarkymo paslaugos, atliekų tvarkymo technikos eksploatacija, degalai, tepalai, technikos remontas, draudimas, kitos eksploatacinės sąnaudos, aplinkos teršimo mokestis sąvartyne šalinamoms atliekoms, sumokamas į valstybės biudžetą, atidėjiniai sąvartyno uždarymui bei priežiūrai po uždarymo;
* Atliekų tvarkymo regioniniame sąvartyne sąnaudos, įskaitant atliekų paruošimo perduoti tolimesniam tvarkymui sąnaudos, atliekų deginimo sąnaudos, įskaitant transportavimo į deginimo įrenginius sąnaudos (sąvartyno įrenginiuose atliekama ir atliekų tvarkymo kitais būdais, nešalinant, veikla);
* Didžiųjų atliekų priėmimo aikštelių sąnaudos – didžiųjų atliekų priėmimo aikštelių eksploatacinės sąnaudos. Šias sąnaudas sudaro darbuotojų darbo užmokestis ir su juo susijusios sąnaudos, surinktų atliekų tvarkymo sąnaudos, įskaitant paruošimo pervežimui ir pervežimo į tvarkymo įrenginius sąnaudos ir pan. sąnaudos, ilgalaikio turto nusidėvėjimas, (kitos eksploatacinės sąnaudos (vanduo, elektra, draudimai, darbo priemonės ir pan.);
* Žaliųjų atliekų kompostavimo aikštelių sąnaudos - aikštelėse dirbančių darbuotojų darbo užmokestis ir su juo susijusios išlaidos, ilgalaikio turto nusidėvėjimas, žaliųjų atliekų kompostavimo sąnaudos (technikos eksploatacija, degalai ir kt.), kitos eksploatacinės sąnaudos (vanduo, elektra, draudimas, darbo priemonės ir kt.);
* Perkrovimo stočių eksploatacinės sąnaudos – presavimo paslaugų, ilgalaikio turto nusidėvėjimo, atliekų iki Panevėžio regioninio sąvartyno transportavimo sąnaudos, kitos eksploatacinės sąnaudos (vanduo, elektra, draudimai, darbo priemonės ir kt.);
* Įgyvendinamų projektų sąnaudos – su projektų įgyvendinimu susijusios sąnaudos;
* PRATC administracinės sąnaudos. Tai sąnaudos, į kurias įtrauktos administracijos darbuotojų darbo užmokestis ir su juo susijusios išlaidos, ilgalaikio turto nusidėvėjimas, administracinių patalpų nuoma, tarnybinio transporto eksploatacija, degalai, remontas, draudimas, kanceliarinės, ryšio, darbuotojų mokymų ir komandiruočių sąnaudos, konsultavimo paslaugos, paskolų palūkanų sąnaudos ir kt.

Didžiąją dalį komunalinių atliekų tvarkymo PRATC sąnaudų sudaro atliekų tvarkymui būtinos infrastruktūros (sąvartyno, MBA) eksploatavimo ir priežiūros sąnaudos.

3 paveikslas. PRATC sąnaudų dinamika 2018 – 2021 m.

Šios sąnaudos, susidarančios regiono komunalinių atliekų tvarkymo sistemoje, atsižvelgiant į visų sąnaudų padengimo ir „teršėjas moka“ principus, turi būti pilnai padengtos atliekų turėtojų ir (arba) medžiagų ir gaminių, dėl kurių naudojimo susidaro atliekos, gamintojų ir importuotojų.

### „Teršėjas moka“ principo įgyvendinimas

Remiantis atliekų tvarkymo įstatymu, komunalinių atliekų tvarkymo finansavimo sistema turi būti paremta „teršėjas moka“ ir „visų sąnaudų padengimo“ principu. Šie principai nusako, kad visos atliekų tvarkymo sistemoje susidariusios sąnaudos turi būti apmokėtos atliekų turėtojų ir (arba) medžiagų ir gaminių, dėl kurių naudojimo susidaro atliekos, gamintojų arba importuotojų (gamintojo atsakomybės principas) lėšomis.

Aukščiau aptartus principus papildo šie atliekų tvarkymo įstatyme numatyti principai:

* „Nediskriminavimo“ principas suprantamas kaip vienodų apmokestinimo sąlygų taikymas tos pačios kategorijos atliekų turėtojams;
* „Proporcingumo“ principas teigia, jog apmokestinimas už atliekų tvarkymą negali būti akivaizdžiai neproporcingas pas atliekų turėtoją susidarančiam atliekų kiekiui;
* „Solidarumo“ principas nusako idėją, kad viename atliekų tvarkymo regione visiems atliekų turėtojams turi būti pasiūlyta tokia pati atliekų tvarkymo kaina už tokios pačios kokybės paslaugas. Tokiu būdu šis principas taip pat reiškia, kad vienos tonos mišrių komunalinių atliekų pervežimo (t.y. atliekų nuvežimo iki regioninio sąvartyno) ir šalinimo regioniniame sąvartyne sąnaudos turi būti vienodos visoms Regiono savivaldybėms, t.y. paslaugos kaina atliekų turėtojui neturi priklausyti nuo atliekų turėtojo nutolimo nuo regioninio sąvartyno.

„Teršėjas moka“ principas Rokiškio rajono savivaldybėje įgyvendinamas remiantis 2017 spalio 27 d. savivaldybės Tarybos sprendimu Nr. TS-180 patvirtintais Vietinės rinkliavos už komunalinių atliekų tvarkymą nuostatais[[2]](#footnote-2). Dvinarės rinkliavos už komunalinių atliekų surinkimą ir jų sutvarkymą administratoriaus UAB Panevėžio regiono atliekų tvarkymo centras (PRATC), pateiktais duomenimis 2021 m. vietinės rinkliavos mokėtojų Rokiškio rajone buvo: fizinių asmenų – 18517, juridinių asmenų – 450, sodų paskirties objektų – 1122, garažų paskirties objektų – 1318. Bendra vietinės rinkliavos priskaityta suma – 717432,84 Eur, apmokėta suma – 734648.95 Eur, laikotarpio pabaigoje nesumokėta suma – -17216,11 Eur, 2021 metų priskaitymo ir apmokėjimo santykis – 102,40 proc. Rokiškio rajono savivaldybėje komunalinių atliekų turėtojai vietinę rinkliavą moka Administratoriui, kuris surinktas lėšas perveda savivaldybei. Savivaldybė, pagal pateiktas Administratoriaus sąskaitas apmoka už suteiktas komunalinių atliekų tvarkymo paslaugas. Vietinės rinkliavos apmokestinimo schema pateikta 4 paveiksle. Mokestį už komunalinių atliekų tvarkymą sąvartyne derina PRATC akcininkai, o pats mokestis patvirtinamas PRATC direktoriaus įsakymu.

|  |
| --- |
|  |

4 paveikslas. Apmokestinimo būdo - vietinės rinkliavos schema

PRATC taikomas komunalinių atliekų tvarkymo mokestis tarp Regiono savivaldybių diferencijuojamas tik mišrioms komunalinėms atliekoms. Diferencijuotas komunalinių atliekų tvarkymo mokestis taikomas tik atliekų surinkėjui/vežėjui, turinčiam pasirašytą komunalinių atliekų surinkimo sutartį su savivaldybe.

## Komunalinių atliekų turėtojai, tvarkymo infrastruktūra

Valstybiniame atliekų tvarkymo plane 2014-2020 m. nustatyta atliekų tvarkymo hierarchija reikalauja, kad regione būtų sudaryta tinkama atliekų surinkimo infrastruktūra leidžianti vengti atliekų susidarymo (atliekų prevencija), sudaranti sąlygas pirminiam atliekų rūšiavimui (paruošimas pakartotiniam naudojimui).

Vadovaujantis Valstybinio atliekų tvarkymo plano 2014 - 2020 metams reikalavimais, siekiant didinti perdirbamų atliekų kiekius bei mažinant biologiškai skaidžių atliekų šalinimą į sąvartyną, savivaldybės privalo taip planuoti ir organizuoti komunalinių atliekų tvarkymo sistemą, kad regioniniuose ir savivaldybių atliekų tvarkymo planuose būtų numatytos ir vykdomos biologiškai skaidžių atliekų tvarkymo infrastruktūros ir rūšiuojamojo atliekų tvarkymo užduotys.

Šių uždavinių įgyvendinimui Rokiškio rajono savivaldybėje įrengta žaliųjų atliekų kompostavimo aikštelė. Rokiškio rajono savivaldybės komunalinių atliekų turėtojai susidariusias žaliąsias atliekas be papildomo mokesčio gali pristatyti į kompostavimo aikštelę. Tikėtina, kad VERT patvirtinus Komunalinių atliekų tvarkymo regioninės kainos nustatymo metodiką šios atliekos turės būti apmokestintos. Skatinant žaliųjų atliekų namudinį kompostavimą 2014 - 2020 metais, Rokiškio rajono savivaldybėje buvo išdalinta apie 2 tūkstančių kompostavimo dėžių. Išdalintų kompostavimo konteinerių dėka į bendrą mišrių komunalinių atliekų srautą patenka mažiau žaliųjų (augalų lapai, žolė, medžių šakos ir kt.) bei maisto (vaisių, daržovių) atliekų, todėl mažėja sąvartynuose šalinamas atliekų kiekis.

6 lentelė. Žaliųjų atliekų surinkimo aikštelės išsidėstymas

|  |  |  |
| --- | --- | --- |
| Savivaldybė | Įrengtų žaliųjų atliekų surinkimo aikštelių pajėgumai, t/ m | Žaliųjų atliekų surinkimo aikštelių adresai |
| Rokiškio r. sav. | 2177 | Ruzgų k. |

Šaltinis: PRATC

Valstybiniame atliekų tvarkymo plane numatytos priemonės – infrastruktūra baldų, statybos ir griovimo, elektros ir elektroninės įrangos atliekų, naudotų padangų, pavojingų buitinių atliekų, antrinių žaliavų, biologiškai skaidžių atliekų tvarkymui. Vadovaujantis Valstybinio atliekų tvarkymo plano 2014 - 2020 metams reikalavimais, savivaldybės turi užtikrinti, kad būtų eksploatuojama ne mažiau kaip po vieną didelių gabaritų atliekų surinkimo aikštelę 50 000 gyventojų, tačiau ne mažiau kaip po vieną tokią aikštelę savivaldybėse. Šiuo metu Rokiškio rajono savivaldybėje – įrengtos 2 didelių gabaritų atliekų surinkimo aikštelės, kurias eksploatuoja PRATC.

7 lentelė. Didelių gabaritų atliekų surinkimo aikštelių (DGASA) infrastruktūros Rokiškio rajono savivaldybėje parametrai, 2021 m.

| Savivaldybė | Įrengtų didelių gabaritų atliekų surinkimo aikštelių pajėgumai, t/ m | Įrengtų aikštelių plotas, m2 | Įrengtų aikštelių adresas |
| --- | --- | --- | --- |
| Rokiškio r. sav. | 2700 | 4012 | Donelaičio g. 16, Rokiškis |
| 774 | 5000 | Pandėlio vs., Pandėlio sen., Rokiškio r. |

Šaltinis: *PRATC*

Vadovaujantis Valstybinio atliekų tvarkymo plano 2014- 2020 metams reikalavimais savivaldybės turėjo iki 2015 m. sausio 1 d. patvirtinti konteinerių aikštelių išdėstymo schemas, o pasikeitus teisės aktuose nustatytiems antrinių žaliavų surinkimo reikalavimams – jas atnaujinti. Įrengiant tokias antrinių žaliavų surinkimo aikšteles turi būti laikomasi sekančių reikalavimų:

* savivaldybių gyvenamuosiuose daugiabučių namų rajonuose ne mažiau kaip po vieną antrinių žaliavų surinkimo konteinerių aikštelę 800 gyventojų šalia mišrių komunalinių atliekų konteinerių ar kitose gyventojams patogiose, estetiškai įrengtose ir visuomenės sveikatos saugos reikalavimus atitinkančiose vietose;
* vidutiniai atstumai iki antrinių žaliavų surinkimo konteinerių aikštelių nustatomi rengiant (atnaujinant) ir tvirtinant konteinerių aikštelių išdėstymo schemas;
* savivaldybių gyvenamuosiuose individualių namų kvartaluose, kai individualių namų savininkai neaprūpinti individualiais pakuočių ir stiklo atliekų surinkimo konteineriais, ir miesteliuose, sodų ir garažų savininkų bendrijų teritorijose įrengti ne mažiau kaip po vieną antrinių žaliavų surinkimo konteinerių aikštelę.

Rokiškio rajono savivaldybė 2019 liepos 31 d. Savivaldybės administracijos direktoriaus įsakymu Nr. AV-771 patvirtino konteinerių aikštelių išdėstymo schemą[[3]](#footnote-3).

Žemiau pateiktame paveiksle pateikiamas įrengtų antrinių žaliavų surinkimo konteinerių aikštelių skaičius bei jų poreikis pagal savivaldybes.

5 paveikslas. Antrinių žaliavų konteinerių aikštelių skaičius, vnt.

6 paveikslas. Gyventojų skaičius, kuriam tenka viena antrinių žaliavų surinkimo konteinerių aikštelė, vnt.

Rokiškio rajono savivaldybės duomenimis 2020 metais rajone įrengta 118 antrinių žaliavų surinkimo konteinerių aikštelių (arba vidutiniškai viena aikštelė 230 gyventojui), konteinerinių atliekų aikštelių trūkumo nėra.

Savivaldybės įgyvendindamos planavimo dokumentų reikalavimus, turi užtikrinti viešosios komunalinių atliekų tvarkymo paslaugos visuotinumą, kokybę ir prieinamumą. Visuotinumo principas laikomas užtikrintu, kai viešoji komunalinių atliekų tvarkymo paslauga teikiama ne mažiau kaip 95 proc. savivaldybės teritorijos asmenų, kuriems toje teritorijoje nuosavybės teise priklauso nekilnojamojo turto objektai (išskyrus žemės sklypus be pastatų) ar kurie kitu pagrindu teisėtai valdo ar naudoja šiuos objektus.

2013 metais regiono savivaldybėse aptarnaujamų gyventojų dalis sudarė tik apie 88 proc., tuo tarpu jau 2020 metais regiono savivaldybėse aptarnaujamų gyventojų dalis sudarė 100 proc.

Komunalinės atliekos, surenkamos Rokiškio savivaldybės teritorijoje, pervežamos į atliekų perkrovimo stotį, ten presuojamos ir perkraunamos į didesnės talpos transporto priemones pervežimui į sąvartyną.

8 lentelė. Panevėžio regiono atliekų perkrovimo stotys ir jų pajėgumai

|  |  |  |  |
| --- | --- | --- | --- |
| Savivaldybė | Perkrovimo stoties pajėgumai, t/ m. | Atstumas iki regioninio sąvartyno, km | Perkrovimo stoties adresas |
| Rokiškio r. sav. | 8940 | 86 | K. Donelaičio g. 16, Rokiškis |

Šaltinis: PRATC

Iš PS  mišrios komunalinės atliekos pervežamos tvarkymui į Panevėžio mechaninio biologinio apdorojimo įrenginius (toliau – MBA). Panevėžio–MBA) pradėjo veikti 2015 m. Pagrindinė Panevėžio MBA paskirtis – sumažinti Panevėžio regioniniame nepavojingų atliekų sąvartyne šalinamus atliekų kiekius atskiriant antrines žaliavas (metalus, plastikus, popierių/kartoną), degiąsias atliekas ir biologiškai skaidžią frakciją, kuri vėlesniu etapu apdorojama anaerobiniu būdu ir išskiriamos biodujos, kurios naudojamos elektros energijos ir šilumos gamybai. Po biologinio apdorojimo gaunamas techninis kompostas, kuris perduodamas naudoti sąvartyne kaip medžiaga sąvartyne šalinamų atliekų perdengimui. Panevėžio MBA eksploatuoja viešojo konkurso tvarka pasirinktas operatorius – UAB „Ekoatliekos“.

9 lentelė. Panevėžio MBA įrenginių charakteristikos

|  |  |
| --- | --- |
| Parametras | Reikšmė |
| Mechaninio apdorojimo įrenginių pajėgumas, t/metus | 90 470 |
| Pajėgumas per dieną, t/d | 362 |
| Biologinio apdorojimo įrenginių pajėgumas, t/metus | 35 000 |
| Priėmimo zonos pajėgumas, t | 1 167,5 |
| Atskiriamos antrinės žaliavos | LDPE, kartonas, popierius, stiklas, spalvoti ir juodieji metalai, PVC, HDPE, PET |
| Biodujų gamyba | Numatyta |
| Biologiškai skaidžios dalies apdorojimo būdas | Iš mechaninio rūšiavimo įrenginyje atskirtos biologiškai skaidžios frakcijos gaminamas techninis kompostas.  Iš atskirai priimtų tvarkyti biologiškai skaidžių atliekų gaminamas kompostas. |

Šaltinis: *PRATC* duomenys.

PO apdorojimo MBA įrenginiuose likusios atliekos tvarkomos Panevėžio regioniniame sąvartyne. Panevėžio regioninis sąvartynas yra Dvarininkų k., Miežiškių sen., Panevėžio r., kelio Panevėžys-Miežiškiai kairėje pusėje (1,3 km atstumu), 8 km į pietryčius nuo Panevėžio miesto centro ir 3,8 km į šiaurės vakarus nuo Miežiškių miestelio centro. Sąvartyno apylinkės nėra gausiai apgyvendintos, pavienės sodybos ir kaimai išsidėstę pietiniame sąvartyno pakraštyje. Mažiausias atstumas iki gyvenamųjų pastatų virš 500 m. Sąvartyną sudaro 6 sekcijos po 3 ha (3 000 m2), visas sąvartyno plotas – 18 ha. Bendras perspektyvinių sekcijų plotas sudaro 12 000 m2. Numatyta bendra sąvartyno talpa – 2 159 795 m3.

Panevėžio regioninis sąvartynas pradėtas eksploatuoti 2009 m. Pirmame etape buvo įrengtos 2 atliekų kaupo sekcijos, kurių plotas po 30 tūkst. m2. Pilnai užpildžius esamas sekcijas atliekos nuo 2020 m. rugsėjo 9 d. šalinamos naujoje 3-ioje sąvartyno sekcijoje. Panevėžio regioninį sąvartyną eksploatuoja PRATC.

## Komunalinių atliekų kiekiai

Aplinkos apsaugos agentūros valstybinės atliekų apskaitos duomenimis Panevėžio regione 2020 m. susidarė virš 74 tūkst. tonų komunalinių atliekų. Lyginant su 2014 m. šių atliekų kiekis sumažėjo daugiau kaip 20 tūkst. tonų. Rokiškio rajono savivaldybėje 2020 m. susidarė 8 458 tonų komunalinių atliekų ir šis kiekis pastaraisiais metais nelabai kinta. Reikia pažymėti kad į šį kiekį nėra įtrauktos namų ūkyje sutvarkomos atliekos (žaliųjų atliekų kompostavimas ir panašiai), atskirai ne per savivaldybių sistemas surenkamos antrinės žaliavos bei pakuotės atliekos, elektros ir elektronikos, statybos bei griovimo atliekos ir nuotekų dumblas iš vandens valymo įrenginių.

7 paveikslas. Rokiškio rajono savivaldybėje susidariusių komunalinių atliekų kiekis, t.

Reikia atkreipti dėmesį, kad nežiūrint gyventojų skaičiaus mažėjimo, bei bendro komunalinių atliekų kiekio nežymaus mažėjimo, komunalinių atliekų susidarymo norma vienam gyventojui pastaruosius metus praktiškai nesikeitė.

10 lentelė. Komunalinių atliekų susidarymas vienam gyventojui Rokiškio rajono savivaldybėje; t/metus

|  |  |  |  |  |  |  |
| --- | --- | --- | --- | --- | --- | --- |
| Savivaldybė | 2016 | 2017 | 2018 | 2019 | 2020 | 2021 |
| Rokiškio r. sav. | 0,25 | 0,27 | 0,27 | 0,34 | 0,32 | 0,31 |

Šaltinis: Konsultanto skaičiavimai

Atliekų susidarymo „šuoliai“ bei skirtumai tarp savivaldybių gali būti paaiškinami sekančiomis priežastimis:

* nuo 2018 metų sausio 1 dienos buvo pakeista atliekų apskaitos tvarka;
* komunalinių atliekų priskyrimo/nepriskyrimo tam ar kitam atliekų kodui bei įtraukimui/ ar neįtraukimui į komunalinių atliekų kiekį;
* Dažniausiai GPAIS savivaldybėse kiekvienais metais pildo skirtingi asmenis, kas sudaro sąlygas netikslumų atsiradimui;
* Netikslūs atliekų tvarkytojų pateikiami duomenis;
* „Gyventojų migracija“ – registracija viename rajone, gyvenama kitame.

Pagal LR Aplinkos ministro 2011 m. rugpjūčio 31 d. įsakymu Nr. D1-661 „Dėl regioniniuose nepavojingų atliekų sąvartynuose šalinamų mišrių komunalinių atliekų sudėties nustatymo ir komunalinių biologiškai skaidžių atliekų kiekio vertinimo tvarkos aprašo patvirtinimo“ sąvartyno operatorius arba atitinkamai MBA, MA įrenginio operatorius pildo regioniniame nepavojingųjų atliekų sąvartyne šalinamų ir (arba) į MBA, MA įrenginius priimamų mišrių komunalinių atliekų sudėties nustatymo ataskaitą. Nuo 2016 metų Panevėžio regioniniame nepavojingų atliekų sąvartyne Dvarininkų k., Miežiškių sen. PRATC vykdė šalinamų arba į MBA/MA įrenginius priimamų mišrių komunalinių atliekų sudėties nustatymo darbus – atliekų monitoringą. Tyrimų, atliktų 2020 m., rezultatai pateikti 11 lentelėje.

11 lentelė. Panevėžio regioniniame nepavojingųjų atliekų sąvartyne šalinamų arba į MBA/MA įrenginius priimamų Rokiškio rajono savivaldybės mišrių komunalinių atliekų sudėties nustatymo duomenys 2020 m., procentais

| Eil. Nr. | Atskiros komunalinių atliekų rūšys | Proc. |
| --- | --- | --- |
| 1 | Popieriaus ir kartono, įskaitant pakuotes, atliekos | 3,67 |
| 2 | Žaliosios atliekos | 2,79 |
| 3 | Medienos, įskaitant pakuotes, atliekos | 1,39 |
| 4 | Biologiškai skaidžios maisto ir virtuvės atliekos | 34,37 |
| 5 | Tekstilės atliekos | 10,58 |
| 6 | Kitos komunalinės biologiškai skaidžios atliekos | 4,50 |
| 7 | Plastikų, įskaitant pakuotes, atliekos | 7,38 |
| 8 | PET pakuočių atliekos | 0,14 |
| 9 | Kombinuotų pakuočių atliekos | 0,65 |
| 10 | Metalų, įskaitant pakuotes, atliekos | 1,24 |
| 11 | Stiklo, įskaitant pakuotes, atliekos | 5,60 |
| 12 | Inertinės atliekos (keramika, betonas, akmenys ir panašiai) | 10,18 |
| 13 | Kitos atsitiktinai į regioninį nepavojingųjų atliekų sąvartyną patekusios, į MBA, MA įrenginį priimtos nepavojingosios atliekos | 1,08 |
| 14 | Atsitiktinai į regioninį nepavojingųjų atliekų sąvartyną patekusios, į MBA, MA įrenginį priimtos elektros ir elektroninės įrangos atliekos | 0,15 |
| 15 | Atsitiktinai į regioninį nepavojingųjų atliekų sąvartyną patekusios, į MBA, MA įrenginį priimtos baterijų ir akumuliatorių atliekos | 0,00 |
| 16 | Kitos atsitiktinai į regioninį nepavojingųjų atliekų sąvartyną patekusios, į MBA, MA įrenginį priimtos pavojingosios atliekos | 0,00 |
| 17 | Kitos komunalinės atliekos (pavyzdžiui, higienos atliekos, avalynė, guma) | 16,31 |
| 18 | Visos komunalinės biologiškai skaidžios atliekos | 57,30 |

Šaltinis: Panevėžio regioniniame nepavojingų atliekų sąvartyne šalinamų arba į MBA/MA įrenginius priimamų mišrių komunalinių atliekų sudėties nustatymo ataskaita, 2020

Panevėžio regioniniame nepavojingų atliekų sąvartyne šalinamų arba į MBA įrenginius priimamų Rokiškio rajono savivaldybėje susidariusių mišrių komunalinių atliekų sudėties nustatymo duomenys rodo, kad antrinės žaliavos sudarė apie 18 proc., o biologiškai skaidžios atliekos – apie 57 proc. mišrių komunalinių atliekų, tame tarpe maisto ir virtuvės atliekos sudaro apie 35 procentų.

12 lentelė. Tvarkomų MBA Rokiškio rajono savivaldybėje susidariusių atliekų pagal frakcijas kiekiai 1 gyventojui kg/metus

| Frakcija | kg/ gyventojui |
| --- | --- |
| Popieriaus ir kartono, įskaitant pakuotes, atliekos | 12 |
| Žaliosios atliekos | 9 |
| Medienos, įskaitant pakuotes, atliekos | 5 |
| Biologiškai skaidžios maisto ir virtuvės atliekos | 111 |
| Tekstilės atliekos | 34 |
| Kitos komunalinės biologiškai skaidžios atliekos | 15 |
| Plastikų, įskaitant pakuotes, atliekos | 24 |
| PET pakuočių atliekos | 0 |
| Kombinuotų pakuočių atliekos | 2 |
| Metalų, įskaitant pakuotes, atliekos | 4 |
| Stiklo, įskaitant pakuotes, atliekos | 18 |

Šaltinis Konsultanto skaičiavimai pagal AAA ir Statistikos departamento duomenis

### Mišrios komunalinės atliekos

Visos Rokiškio rajono savivaldybėje surinktos mišrios komunalinės atliekos (MKA) yra transportuojamos į Mechaninio biologinio apdorojimo (MBA) įrenginius, esančius regioninio sąvartyno teritorijoje.

13 lentelė. Panevėžio MBA tvarkomų Rokiškio rajono savivaldybėje susidarančių MKA kiekiai, t

|  |  |  |  |  |  |
| --- | --- | --- | --- | --- | --- |
| Savivaldybės | Savivaldybėje susidaręs mišrių komunalinių atliekų kiekis, t | | | | |
| 2016 | 2017 | 2018 | 2019 | 2020 |
| Rokiškio rajono savivaldybė | 6 321 | 6 433 | 5 869 | 5 883 | 5 668 |

Šaltinis: *PRATC*

Tvarkomų MBA mišrių komunalinių atliekų kiekiai yra mažai kintantys, kaip ir susidarančių komunalinių atliekų srautai, be to įtakos mažėjimui turi ir plečiamas atskiras surinkimas. Pagrindinė MBA paskirtis – sumažinti regioniniame nepavojingų atliekų sąvartyne šalinamus atliekų kiekius atskiriant antrines žaliavas (metalus, plastikus, popierių/kartoną), degiąsias atliekas ir biologiškai skaidžią frakciją, kuri vėlesniu etapu apdorojama anaerobiniu būdu ir išskiriamos biodujos, kurios naudojamos elektros energijos ir šilumos gamybai. Po biologinio apdorojimo likęs techninis kompostas toliau naudojamas eksploatuojant sąvartyną.

14 lentelė. Panevėžio MBA balansas pagal savivaldybės, 2020 m

|  |  |  |  |  |  |
| --- | --- | --- | --- | --- | --- |
| Savivaldybė | Savivaldybėje susidaręs atliekų kiekis, t | BSA, t | AŽ, t | Rūšiavimo atliekos,  t | Degios atliekos, t |
|
| Panevėžio miesto savivaldybė | 21 989 | 12 284 | 678 | 4 976 | 4 084 |
| Panevėžio rajono savivaldybė | 6 857 | 3 831 | 211 | 1 552 | 1 273 |
| Pasvalio rajono savivaldybė | 5 516 | 3 081 | 170 | 1 248 | 1 024 |
| Biržų rajono savivaldybė | 3 794 | 2 119 | 117 | 858 | 704 |
| Rokiškio rajono savivaldybė | **5 667** | **3 166** | **174** | **1 282** | **1 052** |
| Kupiškio rajono savivaldybė | 3 689 | 2 061 | 113 | 835 | 685 |

Šaltinis *PRATC*

Vidutiniškai 46 % tvarkomų MBA atliekų srauto sudaro biologiškai skaidžios atliekos, 15% - degios atliekos, 21% - į sąvartyną šalinamos atliekos.


Iš 3% atrenkamų MBA antrinių žaliavų didžiąją dalį sudaro plastikinės pakuotės. Atrūšiuojama biologiškai skaidi frakcija naudojama uždaruose tuneliuose biodujų išgavimui bei elektros energijos gamybai, o gaunamas techninis kompostas naudojamas sąvartyno perdengimams.

15 lentelė. MBA atliekų balansas

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Metai | Gauta MKA, t | Popieriaus ir kartono pakuotės, t | Plastikinės pakuotės, t | Kitos atliekos (šalinimui į sąvartyną), t | Biologiškai skaidi frakcija, t | Biodujų, m3 | Elektros energijos, KW/h | Techninis kompostas, t |
| 2019 | 49 905 | 104 | 447 | 17 885 | 28 338 | 964 140 | 1 743 747 | 23 124 |
| 2020 | 47 515 | 13 | 256 | 10 754 | 27 309 | 643 981 | 1 046 096 | 20 648 |

Šaltinis: *PRATC*

Tvarkomų sąvartyne po apdorojimo likusių Rokiškio rajono savivaldybėje susidariusių atliekų kiekiai yra mažėjantys, ir nuo 2016 metų šis kiekis sumažėjo beveik 60 % , nuo 2,7 tūkst. tonų 2016 metais iki 1,2 tūkst. tonų 2020 metais.



8 paveikslas. Šalinamų po MBA apdorojimo atliekų kiekiai 2016 - 2020 metais (Rokiškio rajono savivaldybė)

Į Panevėžio regioninį sąvartyną be likusių po rūšiavimo atliekų, taip pat yra šalinamos bei tvarkomos ir kitos regione susidariusios netinkamos perdirbti atliekos, didžiąją dalį tokių atliekų sudaro statybos ir griovimo atliekos, kurios naudojamos sąvartyno kelių įrengimui, bei kitos netinkamos perdirbti atliekos.

16 lentelė. Atliekų tvarkymas sąvartyne

| Atliekų pavadinimas | Gauta atliekų per metus, t | | | |
| --- | --- | --- | --- | --- |
| 2018 | 2019 | 2020 | 2021 |
| Statybos ir griovimo atliekos, betonas, plytos ir kt. mišiniai | 13 830 | 16 719 | 16 946 | 17 815 |
| Biologiškai skaidžios (kompostavimo aikštelė) | 3 894 | 4 507 | 5 051 | 5 740 |
| Statybinės atliekos turinčios asbesto (atskira sąvartyno sekcija) | 2 368 | 2 542 | 3 697 | 3 276 |
| Kitos mechaninio atliekų apdorojimo atliekos | 24 224 | 39 161 | 16 593 | 27 588 |
| Kitos atliekos | 15 093 | 17 265 | 19 044 | 19 175 |
| Iš viso: | 55 517 | 75 688 | 61 331 | 73 594 |

Šaltinis: *PRATC*

### Antrinių žaliavų, įskaitant pakuočių atliekas, tvarkymas

Valstybiniame atliekų tvarkymo plane nustatytas rodiklis iki 2020 metų pasiekti, kad būtų perdirbama ar kitaip panaudojama ne mažiau kaip 65 procentai komunalinių atliekų (vertinant pagal atliekų kiekį) bei užtikrinti kad iki 2020 metų mažiausiai 50 procentų (vertinant pagal atliekų kiekį) komunalinių atliekų sraute esančių popieriaus ir kartono, metalų, plastikų ir stiklo atliekų būtų paruošiama naudoti pakartotinai ir perdirbti.

Rokiškio rajono savivaldybėje AAA duomenimis atskiru surinkimu per metus surenkama apie 1 tūkstančius tonų antrinių žaliavų ir pakuočių arba apie 38 kg vienam gyventojui. Daugiausiai antrinių žaliavų ir pakuočių surenkama rūšiuojamojo surinkimo (stiklo, popieriaus ir plastmasės) konteineriais ir apvažiavimo būdu bei perduodamos jų perdirbėjams. Lyginant su ankstesniais metais matoma aiški antrinių žaliavų surinkimo didėjimo tendencija, nuo 2018 metų antrinių žaliavų surinkimas padidėjo nuo 100 tonų iki 870 tonų 2021 metais.

17 lentelė. Rokiškio rajono savivaldybėje komunalinių atliekų sraute surinkti antrinių žaliavų kiekiai, t

| Savivaldybė | 2018 | 2019 | 2020 | 2021 | Vienam gyventojui 2020, kg |
| --- | --- | --- | --- | --- | --- |
| Rokiškio r. sav. |  |  |  |  |  |
| popierius ir kartonas, popieriaus ir kartono pakuotės | 101 | 96 | 135 | 151 | 5,15 |
| stiklas, stiklo pakuotės |  | 292 | 620 | 637 | 23,70 |
| plastikai, plastiko pakuotė |  | 5 | 218 | 82 | 8,35 |
| metalai |  | 0 | 34 |  | 1,31 |
| Iš viso: | 101 | 393 | 1 007 | 870 | 38,50 |

Šaltinis Savivaldybės

Daugiausia Rokiškio rajono savivaldybėje yra surenkama stiklo ir stiklo pakuotės - apie 74% visų atskirai surenkamų antrinių žaliavų bei popieriaus ir popierinės pakuotės - apie 17 %, plastikas ir plastiko pakuotė sudaro tik apie 9 %.

9 paveikslas. Rokiškio rajono savivaldybėje surinktų antrinių žaliavų sudėtis, t

Didelių gabaritų atliekos, naudotų padangų, statybos ir griovimo, tekstilės, elektros ir elektroninės įrangos atliekos, pavojingos atliekos ir pan. Rokiškio rajono savivaldybėje surenkamos didelių gabaritų surinkimo aikštelėje (toliau – DGASA) ir apvažiuojant atliekų turėtojus. Rokiškio rajono savivaldybėje įrengtos 2 DGASA, į kurias gyventojai be papildomo mokesčio gali pristatyti šias atliekas. 2020 metais tokių atliekų surinkta 887 tonos. DGASA surinktos atliekos laikinai saugojamos iki jų perdavimo šias atliekas tvarkančioms įmonėms.

18 lentelė. Rokiškio rajono savivaldybės DGASA surenkami atliekų kiekai, tonos

|  |  |  |  |  |
| --- | --- | --- | --- | --- |
| Savivaldybė | 2018 | 2019 | 2020 | 2021 |
| Rokiškio r. sav. | 1 286 | 1 640 | 922 | 887 |

Šaltinis: Savivaldybė, PRATC

Didžiąją dalį DGASA surinktų atliekų 2020 m. sudarė statybinės atliekos (37 proc.) bei didelių gabaritų atliekos (30 proc.). Mažiausiai didelių gabaritų atliekų surinkimo aikštelėse surinkta EEĮ atliekų bei pavojingų buities atliekų, šių atliekų kiekis siekė 1 proc.

10 paveikslas. Surenkamų DGASA atliekų kiekis pagal frakcijas Rokiškio rajono savivaldybėje, 2020

Papildančiomis sistemomis Rokiškio rajono savivaldybėje per metus surenkama apie 100-120 tonų EEĮ, buityje susidarančių pavojingų ir kitų panašių atliekų (2020 metais buvo surinkta 119 tonų, 2021 metais – 100 tonų). Didžiąją dalį tokių atliekų sudaro elektroninės įrangos atliekos bei stambi buitinė įranga, baterijų ir akumuliatorių atliekos tesudaro 0,5 proc. surenkamų atliekų papildančiomis sistemomis, tačiau tai sudaro beveik 90 proc. visų tokių atliekų surenkamų savivaldybės teritorijoje.

Rokiškio rajono savivaldybėje 2020 m. sutvarkyta 8 tonos bešeimininkių komunalinių atliekų. Dėl plečiamų komunalinių atliekų tvarkymo paslaugų, bei dėl padangų atliekų ir statybinių atliekų neįtraukimo į komunalinių atliekų apibrėžimo sampratą, tokių bešeimininkių atliekų kiekiai kiekvienais metais mažėja.

19 lentelė. Sutvarkytų bešeimininkių, nelegaliai pašalintų komunalinių atliekų kiekis Rokiškio rajono savivaldybėje, t

| Savivaldybė | 2018 | 2019 | 2020 | 2021 |
| --- | --- | --- | --- | --- |
| Rokiškio r. sav. |  |  |  |  |
| Susidarė bešeimininkių atliekų, t | 139 | 104 | 8 | 8 |
| Skirta lėšų, Eur | 15 927 | 10 098 | 949 | 1 110 |

Šaltinis Savivaldybė

### Biologiškai skaidžių (žaliųjų atliekų, maisto atliekų) tvarkymas

Valstybiniame atliekų tvarkymo plane nustatyta, kad iki 2020 metų šalinamos sąvartyne biologiškai skaidžios atliekos sudarytų ne daugiau kaip 35 procentus 2000 metais susidariusių komunalinių biologiškai skaidžių atliekų. Vadovaujantis Valstybinio atliekų tvarkymo plano 2014- 2020 metams reikalavimais, siekiant didinti perdirbamų atliekų kiekius bei mažinant biologiškai skaidžių atliekų šalinimą į sąvartyną, savivaldybės privalo taip planuoti ir organizuoti komunalinių atliekų tvarkymo sistemą, kad regioniniuose ir savivaldybių atliekų tvarkymo planuose būtų numatytos ir vykdomos biologiškai skaidžių atliekų tvarkymo infrastruktūros ir rūšiuojamojo atliekų surinkimo užduotys.

Rokiškio rajono savivaldybės komunalinių atliekų turėtojai susidariusias žaliąsias atliekas be papildomo mokesčio gali pristatyti į kompostavimo aikštelę Iš aikštelėse surinktų žaliųjų atliekų gaminamas kompostas parduodamas vietoje.

20 lentelė. Žaliųjų atliekų kompostavimo aikštelėje surinktų žaliųjų atliekų kiekiai, t.

|  |  |  |  |  |
| --- | --- | --- | --- | --- |
|  | 2018 | 2019 | 2020 | 2021 |
| Ruzgų ŽAKA Rokiškio r. | 75,20 | 94,80 | 105,40 | 74,50 |

Šaltinis *PRATC*

Skatinant žaliųjų atliekų namudinį kompostavimą 2014 – 2020 metais, Rokiškio rajono savivaldybėje buvo išdalinta apie 2 tūkstančių kompostavimo dėžių. Išdalintų kompostavimo konteinerių dėka į bendrą mišrių komunalinių atliekų srautą patenka mažiau žaliųjų (augalų lapai, žolė, medžių šakos ir kt.) bei maisto (vaisių, daržovių) atliekų, todėl mažėja sąvartynuose šalinamas atliekų kiekis. Vertinant įvairių tyrimų rezultatus bei analizes, daroma prielaida, kad naudojant namudinio kompostavimo dėžes, individualiame namų ūkyje galima sutvarkyti (sukompostuoti) apie 150 kg biologiškai skaidžių atliekų, įskaitant apie 30 - 40 kg maisto ir virtuvės atliekų. Tokiu būdu Panevėžio regione per metus kompostuojama apie 3 -4 šimtus tonų biologiškai skaidžių atliekų.

21 lentelė. Kompostavimo dėžių skaičius ir prognozinis sukompostuojamų atliekų kiekis Rokiškio rajone

|  |  |  |
| --- | --- | --- |
| Rajonas | Esamas kompostavimo dėžių kiekis, vnt. | Prognozinis kompostuojamų atliekų kiekis , t/metus |
| Rokiškio rajonas | 2 385 | 358 |

Šaltinis Savivaldybių duomenys ir Konsultanto skaičiavimai

2019 m. Rokiškio rajono savivaldybėje pradėta kurti maisto ir virtuvės rūšiuojamojo surinkimo sistema, bei šiuo metu pastatyti 17 vnt. 0,7 m3 talpos konteineriai pas gyventojus susidarančioms maisto ir virtuvės atliekoms surinkti. Šiais konteineriais surenkamos maisto ir virtuvės atliekos šiuo metu vežamos į Dvarininkų BSAA (esanti regioninio sąvartyno teritorijoje).

22 lentelė. MVA surinkimui naudojamų konteinerių kiekis

| Konteineriai | Rokiškio rajono savivaldybė |
| --- | --- |
| Maisto atliekų surinkimo konteinerių skaičius (vnt.) | 17 |
| Tūris (m3) | 0,7 |
| Surinkimo dažnumas (kartai/metus | 36 |
| Sukurtas pajėgumas t/metus | 330 |

Šaltinis Konsultanto vertinimas pagal PRATC pateiktą informaciją

Vertinant surenkamų / kompostuojamų namų ūkiuose žaliųjų atliekų kiekius, o taip pat planuojama diegti MVA surinkimo sistemą galima teikti, kad kiekvienais metais tvarkomų biologiškai skaidžių atliekų kiekis palengva didėja ir 2020 metais sudarė apie 600 tonų arba apie 10 kg vienam gyventojui, o pilnai įdiegus MVA surinkimą tokių atliekų tvarkomas kiekis siektų 1-1,5 tūkstančių tonų per metus.

## Visuomenės švietimas ir informavimas

Visuomenės švietimas užima svarbią vietą komunalinių atliekų tvarkymo sistemoje- padeda skatinti visuomenės tinkamą dalyvavimą atliekų tvarkymo sistemoje. Nuolatos šviečiant visuomenę keliamas jos aplinkosauginio sąmoningumo lygis, visuomenė supažindinama su komunalinių atliekų tvarkymo ypatumais, informuojama apie egzistuojančią tvarką bei infrastruktūrą. Pagrindiniai visuomenės švietimo ir informavimo tikslai:

* Visuomenės informavimas siekiant supažindinti su esama sistema, būsima sistema, jos pakitimais;
* Visuomenės informavimas ir švietimas siekiant pakeisti požiūrį ir elgseną;
* Visuomenės informavimas ir švietimas siekiant išugdyti visuomenę, kuri išmano ir sugeba spręsti aplinkosaugines problemas;

Informavimo komunalinių atliekų tvarkymo klausimais kryptys privalo būti suderintos su atliekų tvarkymo sistemos plėtra bei vykstančiais, įgyvendinamais projektais. Šiuo metu Panevėžio regione pagrindinę visuomenės švietimo ir informavimo funkciją atlieka PRATC, Regiono savivaldybės, gamintojus ir importuotojus atstovaujančios organizacijos bei atliekas surenkančios įmonės.

2018 metais, įgyvendinant projektą „Panevėžio regiono komunalinių atliekų tvarkymo infrastruktūros plėtra“ pasirašyta paslaugų teikimo sutartis su UAB ,,BVRG“ dėl visuomenės informavimo Panevėžio  m. Pasvalio r. ir Biržų r. savivaldybėse atliekų prevencijos ir tvarkymo klausimais ,,Visuomenės informavimo atliekų prevencijos ir tvarkymo klausimais“. Taip pat vykdoma sutartis su MB ,,Skaitmeninai produktų sprendimai“ dėl visuomenės Panevėžio  m., Panevėžio r., Pasvalio r., Kupiškio r., Rokiškio r. ir Biržų r. savivaldybėse informavimo atliekų prevencijos ir tvarkymo klausimais paslaugų teikimo.

Įgyvendinant projektą „Maisto/ virtuvės atliekų apdorojimo pajėgumų sukūrimas Panevėžio regione” vykdoma šio projekto viešinimo veikla (MB ,,Skaitmeniniai produktų sprendimai“) Panevėžio  m., Panevėžio r., Pasvalio r., Kupiškio r., Rokiškio r. ir Biržų r. savivaldybėse.

## Rokiškio rajono savivaldybės komunalinių atliekų tvarkymo sistemos esamos situacijos apibendrinimas, stiprybių, silpnybių, grėsmių ir galimybių analizė

Aplinkos apsaugos agentūros valstybinės atliekų apskaitos duomenimis Panevėžio regione 2020 m. susidarė virš 74 tūkst. tonų komunalinių atliekų. Lyginant su 2014 m. šių atliekų kiekis sumažėjo daugiau kaip 20 tūkst. tonų. Rokiškio rajono savivaldybėje 2020 m. susidarė 8 458 tonų komunalinių atliekų ir šis kiekis pastaraisiais metais nelabai kinta. Reikia pažymėti kad į šį kiekį nėra įtrauktos namų ūkyje sutvarkomos atliekos (žaliųjų atliekų kompostavimas ir panašiai), atskirai ne per savivaldybių sistemas surenkamos antrinės žaliavos bei pakuotės atliekos, elektros ir elektronikos, statybos bei griovimo atliekos ir nuotekų dumblas iš vandens valymo įrenginių.

2013 metais regiono savivaldybėse aptarnaujamų gyventojų dalis sudarė tik apie 88 proc., tuo tarpu jau 2020 metais regiono savivaldybėse aptarnaujamų gyventojų dalis sudarė 100 proc.

Rokiškio rajono savivaldybės AAA ataskaitų duomenimis, savivaldybės teritorijoje iš vietinės rinkliavos mokėtojų (gyventojų ir juridinių asmenų) 2021 m. surinkta apie 8,4 tūkst. tonų atliekų. Iš jų apie 5,4 tūkst. tonų ( 61% proc.) buvo perdirbta ir kitaip panaudota, apie 2,1 tūkst. tonų (26 proc.) – pašalinta sąvartyne.

Vadovaujantis Valstybinio atliekų tvarkymo plano 2014 - 2020 metams reikalavimais, siekiant didinti perdirbamų atliekų kiekius bei mažinant biologiškai skaidžių atliekų šalinimą į sąvartyną, savivaldybės privalo taip planuoti ir organizuoti komunalinių atliekų tvarkymo sistemą, kad regioniniuose ir savivaldybių atliekų tvarkymo planuose būtų numatytos ir vykdomos biologiškai skaidžių atliekų tvarkymo infrastruktūros ir rūšiuojamojo atliekų tvarkymo užduotys.

Šių uždavinių įgyvendinimui Rokiškio rajono savivaldybėje įrengta žaliųjų atliekų kompostavimo aikštelė. Rokiškio rajono savivaldybės komunalinių atliekų turėtojai susidariusias žaliąsias atliekas be papildomo mokesčio gali pristatyti į kompostavimo aikštelę. Tikėtina, kad VERT patvirtinus Komunalinių atliekų tvarkymo regioninės kainos nustatymo metodiką šios atliekos turės būti apmokestintos. Skatinant žaliųjų atliekų namudinį kompostavimą 2014 -2020 metais, Rokiškio rajono savivaldybėje buvo išdalinta apie 2 tūkstančių kompostavimo dėžių. Išdalintų kompostavimo konteinerių dėka į bendrą mišrių komunalinių atliekų srautą patenka mažiau žaliųjų (augalų lapai, žolė, medžių šakos ir kt.) bei maisto (vaisių, daržovių) atliekų, todėl mažėja sąvartynuose šalinamas atliekų kiekis. Vertinant surenkamų / kompostuojamų namų ūkiuose žaliųjų atliekų kiekius, o taip pat planuojama diegti MVA surinkimo sistemą galima teikti, kad kiekvienais metais tvarkomų biologiškai skaidžių atliekų kiekis palengva didėja ir 2020 metais sudarė apie 600 tonų arba apie 10 kg vienam gyventojui, o pilnai įdiegus MVA surinkimą tokių atliekų tvarkomas kiekis siektų 1-1,5 tūkstančių tonų per metus.

Šiuo metu Rokiškio rajono savivaldybėje – įrengtos 2 didelių gabaritų atliekų surinkimo aikštelės, kurias eksploatuoja PRATC.

2022 lapkričio 28 d. Savivaldybės administracijos direktoriaus įsakymu Nr. AV-1224 patvirtino atnaujintą konteinerių aikštelių išdėstymo schemą. Rokiškio rajono savivaldybės duomenimis 2020 metais rajone įrengta 118 antrinių žaliavų surinkimo konteinerių aikštelių (arba vidutiniškai viena aikštelė 230 gyventojui), konteinerinių atliekų aikštelių trūkumo nėra.

Rokiškio rajono savivaldybėje AAA duomenimis atskiru surinkimu per metus surenkama apie 1 tūkstančius tonų antrinių žaliavų ir pakuočių arba apie 38 kg vienam gyventojui. Daugiausiai antrinių žaliavų ir pakuočių surenkama rūšiuojamojo surinkimo (stiklo, popieriaus ir plastmasės) konteineriais ir apvažiavimo būdu bei perduodamos jų perdirbėjams. Lyginant su ankstesniais metais matoma aiški antrinių žaliavų surinkimo didėjimo tendencija, nuo 2018 metų antrinių žaliavų surinkimas padidėjo nuo 100 tonų iki 870 tonų 2021 metais.

Daugiausia Rokiškio rajono savivaldybėje yra surenkama stiklo ir stiklo pakuotės - apie 74% visų atskirai surenkamų antrinių žaliavų bei popieriaus ir popierinės pakuotės - apie 17 %, plastikas ir plastiko pakuotė sudaro tik apie 9 %.

Didelių gabaritų atliekos, naudotų padangų, statybos ir griovimo, tekstilės, elektros ir elektroninės įrangos atliekos, pavojingos atliekos ir pan. Rokiškio rajono savivaldybėje surenkamos didelių gabaritų surinkimo aikštelėje (toliau – DGASA) ir apvažiuojant atliekų turėtojus. Rokiškio rajono savivaldybėje įrengtos 2 DGASA, į kurias gyventojai be papildomo mokesčio gali pristatyti šias atliekas. 2020 metais tokių atliekų surinkta 887 tonos. DGASA surinktos atliekos laikinai saugojamos iki jų perdavimo šias atliekas tvarkančioms įmonėms Didžiąją dalį DGASA surinktų atliekų 2020 m. sudarė statybinės atliekos (37 proc.) bei didelių gabaritų atliekos (30 proc.). Mažiausiai didelių gabaritų atliekų surinkimo aikštelėse surinkta EEĮ atliekų bei pavojingų buities atliekų, šių atliekų kiekis siekė 1 proc.

Remiantis atlikta Rokiškio rajono savivaldybės atliekų tvarkymo sistemos analize žemiau pateiktas Valstybiniame strateginiame atliekų tvarkymo plane 2014 – 2020 m. nustatytų uždavinių įgyvendinimo regione vertinimas.

23 lentelė. Valstybinio atliekų tvarkymo plano 2014 – 2020 m. įgyvendinimas Rokiškio rajono savivaldybėje

| Valstybinio atliekų tvarkymo 2014 – 2020 m. plano užduotys | Kiekybinė užduotis Rokiškio rajono savivaldybei | Rezultatas |
| --- | --- | --- |
| Iki 2016 metų užtikrinti, kad šalinamų komunalinių atliekų kiekis neviršytų 55 procentų Rokiškio rajono savivaldybės teritorijoje susidariusių komunalinių atliekų per metus, o kitos susidariusios komunalinės atliekos turi būti perdirbtos ir kitaip panaudotos;  Iki 2020 metų užtikrinti, kad šalinamų komunalinių atliekų kiekis neviršytų 35 procentų Rokiškio rajono savivaldybės teritorijoje susidariusių komunalinių atliekų per metus, o kitos susidariusios komunalinės atliekos turi būti perdirbtos ir kitaip panaudotos. | Iki 2016 metų užtikrinti, kad šalinimų komunalinių atliekų kiekis neviršytų 4373 tonų;  Iki 2020 metų užtikrinti, kad šalinimų komunalinių atliekų kiekis neviršytų 2884 tonų; | Įgyvendinta.  2020 metais šalinimų komunalinių atliekų kiekis sudarė 2167 tonų; |
| Užtikrinti, kad sąvartynuose šalinamos komunalinės biologiškai skaidžios atliekos, neviršytų VSATP numatytų užduočių (žr. 3 stulpelį). | Nuo 2014 iki 2015 metais ne daugiau kaip 4 360 t/metus;  Nuo 2016 iki 2017 metais ne daugiau kaip 3 923 t/metus;  Nuo 2018 iki 2019 metais ne daugiau kaip 3 488 t/ metus;  Nuo 2020 metų ne daugiau kaip 3 052 t/ metus; | Įgyvendinta.  Pradėjus 2015 metais eksploatuoti regioninius MBA įrenginius, visos biologiškai skaidžios atliekos yra sutvarkomos ir nešalinamos regioniniame sąvartyne; |
| Užtikrinti, kad iki 2020 metų mažiausiai 50 proc. (vertinant pagal atliekų kiekį) komunalinių atliekų sraute esančių popieriaus ir kartono, metalų, plastikų ir stiklo atliekų būtų paruošiamos naudoti pakartotinai ir perdirbti; | Paruošti pakartotiniam naudojimui ar perdirbti ne mažiau kaip 1239 tonų antrinių žaliavų | Neįgyvendinta  Paruošta pakartotiniam naudojimui ar perdirbti komunalinių atliekų sraute esančių popieriaus ir kartono, metalų, plastikų ir stiklo atliekų 900 tonų |
| Biologiškai skaidžių atliekų tvarkymo infrastruktūros ir atskiro surinkimo sistemos plėtros užduotys | | |
| Iki 2015 metų įdiegti žaliųjų atliekų susidarymo vietoje tvarkymo infrastruktūrą, pateikiant gyventojams kompostavimo dėžes arba taikant skatinimo priemones, gyventojams įsirengiant individualaus kompostavimo priemones savo lėšomis; nesant galimybės kompostuoti individualiai, gyventojams sudaryti galimybes pristatyti žaliąsias atliekas į centralizuoto jų surinkimo ar tvarkymo aikšteles (didelių gabaritų atliekų surinkimo aikšteles ar žaliųjų atliekų kompostavimo aikšteles);  Iki 2016 metų įrengti mechaninio biologinio apdorojimo įrenginius, kuriuose būtų atskiriama ir apdorojama arba perduodama tolimesniam apdorojimui biologiškai skaidi atliekų dalis;  Iki 2019 metų įdiegti atskiro maisto/ virtuvės atliekų surinkimo sistemą ir įrengti pakankamus pajėgumus atskirai surinktų maisto/ virtuvės atliekų apdorojimui. | Iki 2015 pateikti trūkstamas kompostavimo dėžes individualių namų gyventojams arba paskatinti gyventojus kompostuoti savos gamybos kompostavimo įrenginiuose.  Iki 2019 metų įdiegti atskirą maisto atliekų surinkimo sistemą | Įgyvendinta  Skatinant žaliųjų atliekų namudinį kompostavimą 2014 -2020 metais, Rokiškio rajono savivaldybėje buvo išdalinta apie 2 tūkstančių kompostavimo dėžių  Atskiras maisto surinkimas Rokiškio rajono savivaldybėje pradėtas diegti 2019 metais  Nesukurta. Planuojama tokius įrenginius įrengti 2023 metais Panevėžio regioninio sąvartyno teritorijoje. |
| Atskiro atliekų surinkimo sistemos plėtros užduotys | | |
| Iki 2015 metų sausio 1 d. turėti parengtas ir patvirtintas konteinerių aikštelių išdėstymo schemas, o pasikeitus teisės aktų reikalavimams antrinių žaliavų surinkimui, jas atnaujinti;  Užtikrinti, kad būtų pastatyti specialūs konteineriai, skirti antrinėms žaliavoms surinkti (rajonų savivaldybėse ne mažiau kaip po vieną antrinių žaliavų surinkimo konteinerių aikštelę 800 gyventojų, Panevėžio mieste 600 gyventojų);  Iki 2016 metų užtikrinti, kad visų miestų gyvenamuosiuose daugiabučių namų rajonuose vidutinis atstumas iki antrinių žaliavų surinkimo konteinerių aikštelių būtų ne daugiau 150 metrų;  Iki 2018 metų užtikrinti, kad visų miestų gyvenamuosiuose daugiabučių namų rajonuose vidutinis atstumas iki antriniu žaliavų surinkimo konteinerių aikštelių būtų ne daugiau 100 metrų;  Savivaldybių gyvenamuosiuose individualių namų kvartaluose ir miesteliuose, sodų ir garažų savininkų bendrijų teritorijose įrengti ne mažiau kaip po vieną antrinių žaliavų surinkimo konteinerių aikštelę prie pagrindinio išvažiavimo iš tokio kvartalo ar bendrijos teritorijos arba įvažiavimo į juos;  Pastatyti specialius konteinerius, skirtus antrinėms žaliavoms surinkti viešosiose vietose, kuriose dėl dažno gyventojų lankymosi ir aptarnavimo specifikos susidaro daug antrinių žaliavų, taip pat laikinuosius specialius konteinerius viešųjų renginių metu;  Jeigu nėra techninių galimybių pastatyti specialių konteinerių arba jų naudojimas ekonomiškai netikslingas, taikyti kitas priemones ir būdus (pvz., antrinių žaliavų surinkimas specialiais maišais, antrinių žaliavų turėtojų apvažiavimas ar kita). | Iki 2015 metų sausio 1 d. parengti schemas Rokiškio r. sav. ir atnaujinti bei papildyti parengtas antrinių žaliavų konteinerių išdėstymo schema likusiose savivaldybėse  Iki 2016 metais įrengti trūkstamas antrinių žaliavų surinkimo konteinerių aikšteles sodų ir garažų bendrijose, pastatyti specialius konteinerius, skirtus antrinėms žaliavoms surinkti viešosiose vietose, kuriose dėl dažno gyventojų lankymosi ir aptarnavimo specifikos susidaro daug antrinių žaliavų | Įgyvendinta .  2022 lapkričio 28 d. Savivaldybės administracijos direktoriaus įsakymu Nr. AV-1224 patvirtino atnaujintą konteinerių aikštelių išdėstymo schemą.  Rokiškio rajono savivaldybės duomenimis 2020 metais rajone įrengta 118 antrinių žaliavų surinkimo konteinerių aikštelių (arba vidutiniškai viena aikštelė 230 gyventojui), konteinerinių atliekų aikštelių trūkumo nėra. |
| Užtikrinti, kad didžiųjų miestų savivaldybėse (Alytaus, Klaipėdos, Kauno, Marijampolės, Panevėžio, Šiaulių, Vilniaus) būtų eksploatuojama ne mažiau kaip po vieną didelių gabaritų atliekų surinkimo aikštelę 100000 gyventojų, tačiau ne mažiau kaip viena tokia aikštelė savivaldybės teritorijoje; | Užduotis įgyvendinta | Užduotis įgyvendinta  Rokiškio rajono savivaldybėje yra 2 DGASA |
| Ne mažiau kaip 2 kartus per metus užtikrinti didelių gabaritų atliekų surinkimą apvažiavimo būdu. Savivaldybės turi užtikrinti buityje susidarančių pavojingųjų atliekų (išskyrus baterijų ir akumuliatorių atliekas) atskirą surinkimą, ir kad jų organizuojamose atliekų tvarkymo sistemose nebūtų atsisakoma iš gyventojų priimti baterijų ir akumuliatorių atliekas;  Savivaldybės turi užtikrinti pavojingųjų atliekų surinkimą apvažiavimo būdu ne rečiau kaip du kartus per metus.  Savivaldybės, sudarydamos sutartis su gamintojais ir importuotojais, jų įsteigtomis organizacijomis dėl komunalinių atliekų tvarkymo sistemą papildančių atliekų tvarkymo sistemų, turi siekti, kad tie pavojingųjų atliekų srautai, kurių surinkimas techniškai galimas, būtų surenkami tiesiogiai iš gyventojų, įrengiant specialius konteinerius gyvenamuose namuose arba komunalinių atliekų surinkimo konteinerių aikštelėse. | Esant galimybei sutartyse su atliekų tvarkytojais nustatyti prievolę dėl didelių gabaritų, pavojingų atliekų surinkimo (2 kartus/metus) apvažiavimo būdu.  Esant galimybei sutartyse su gamintojų ir importuotojų organizacijomis nustatyti prievolę dėl pavojingų atliekų surinkimo konteinerinių aikštelių įrengimo. | Įgyvendinta  Vykdomi pavojingų atliekų surinkimo apvažiavimai 2 kartus per metus. |
| Numatyti atskirą tekstilės atliekų surinkimą . | Iki 2015 metų sausio 1 d. atnaujintoje antrinių žaliavų konteinerių išdėstymo schemoje numatyti šių atliekų surinkimo konteinerių skaičių ir plėtrą | Iš dalies įgyvendinta.  Tekstilės atliekų surinkimo konteineriai pradėti diegti 2019 metais, planuojama plėtra |
| Iki 2015 metu gruodžio 31 d. būtų surenkama ne mažiau kaip 4 kilogramai vienam gyventojui per metus buitinių elektros ir elektroninės įrangos atliekų  Nuo 2016 metų būtų surenkama ne mažiau kaip 45 proc. (masės procentais) elektros ir elektroninės įrangos, atsižvelgiant į elektros ir elektroninės įrangos kiekį, patiektą vidaus rinkai. | Esant galimybei nustatyti gamintojų ir importuotojų organizacijoms uždavinį dėl 4 kg. EEĮ atliekų vienam gyventojui surinkimo  Nuo 2016 m. surinkti nemažiau kaip 45 % (masės procentais) elektros ir elektroninės įrangos, atsižvelgiant į elektros ir elektroninės įrangos kiekį, patiektą vidaus rinkai | Įgyvendinama ne pilnai  Surenkama apie 0,5 kg. EEĮ atliekų vienam gyventojui |

Šaltinis Konsultanto vertinimas pagal suriktą informaciją

Atliekų tvarkymo planų būklė vertinama ar pavyko įgyvendinti užsibrėžtus tikslus ir priemones. Labai gera - pasiekta 100% planuojamo rezultato; Gera - pasiekta 70-100% planuojamo rezultato; Patenkinama - 50-70% rezultato; Bloga - pasiekta <50% rezultato.

24 lentelė. Rokiškio rajono savivaldybės komunalinių atliekų tvarkymo plano vertinimo kriterijai.

|  |  |  |  |  |
| --- | --- | --- | --- | --- |
| Kriterijus | Matavimo vienetai | Planuojamas rezultatas[[4]](#footnote-4) | Rezultatas | Būklė |
| Perdirbta ir kitaip panaudota komunalinių atliekų | tonomis, visų per metus susidariusių komunalinių atliekų procentais | 50% | 61 % | Labai gera |
| kiek gyventojų (pagal savivaldybes), gaus geros kokybės prieinamą viešąją komunalinių atliekų tvarkymo paslaugą | procentais | 100 % | 100 % | Labai gera |
| kokie sukurti mišrių komunalinių atliekų ir jose esančių biologiškai skaidžių atliekų apdorojimo pajėgumai, palyginti su per metus susidarančiu mišrių komunalinių atliekų ir jose esančių biologiškai skaidžių atliekų kiekiu | tonomis ir procentais | Regione pajėgumai 100 % | Regione pajėgumai 100 % (įskaitant MBA įrenginius bei esamas kompostavimo aikšteles bei gyventojų turimas kompostavimo dėžes | Labai gera |
| kiek paruošta naudoti pakartotinai ir perdirbti tokių komunalinių atliekų medžiagų, kaip popierius, metalas, plastikas, stiklas | tonomis, visų per metus susidariusių komunalinių atliekų medžiagų - popieriaus, metalo, plastikų, stiklo procentais | PK - (60 %)  Metalas - (50 %)  Plastikas -(23%)  Stiklas - (60%) | PK - (33 %)  Metalas - (22 %)  Plastikas -(11%) 6 kg/ gyventojas  Stiklas - (57%) - 12 kg/ gyventojas | Patenkinama |

Įvertinus Valstybiniame atliekų tvarkymo plane 2014 – 2020 m. nustatytų uždavinių įgyvendinimą rajone žemiau pateikiama Rokiškio rajono savivaldybės komunalinių atliekų tvarkymo sistemos stiprybių, silpnybių, galimybių ir grėsmių analizė.

25 lentelė. Rokiškio rajono savivaldybėje komunalinių atliekų tvarkymo sistemos stiprybių, silpnybių, galimybių ir grėsmių analizė

|  |  |
| --- | --- |
| Stiprybės | Silpnybės |
| Likusios po rūšiavimo atliekos šalinamos ES aplinkosauginius reikalavimus atitinkančiame Panevėžio regiono nepavojingų atliekų sąvartyne;  Įdiegtas Valstybinio atliekų tvarkymo plano reikalavimus atitinkantis antrinių žaliavų surinkimo aikštelių, DGASA tinklas, žaliųjų atliekų kompostavimo aikštelės;  Gyventojams sudarytos sąlygos namudiniam kompostavimui, pakuotės, pakuotės atliekų ir antrinių žaliavų rūšiavimui;  Regione veikia MBA įrenginiai, kurie leidžia pasiekti biologiškai skaidžių atliekų šalinimo į sąvartynus uždavinius, didina perdirbamų atliekų kiekius;  Komunalinės atliekos renkamos atskirais srautais, pvz., žaliosios, MVA, didelių gabaritų, elektros ir elektroninės įrangos atliekos;  Regione įdiegtos papildančios sistemos;  Įvykdytas ir viršytas ankstesniame laikotarpyje numatytas atliekų šalinimo sąvartyne apimčių sumažinimo tikslas  Įvykdytas ir viršytas ankstesniame laikotarpyje numatytas atliekų perdirbimo ir kitaip panaudojimo apimčių tikslas  Pasirašytos (pasirašomos) sutartys su GIA.  Savivaldybių bendradarbiavimas leidžia optimaliau vykdyti atliekų tvarkymo užduotis.  Pradėtas diegti maisto atliekų surinkimas | Esama apmokėjimo už komunalinių atliekų surinkimą ir tvarkymą nustatymo tvarka neskatina atliekų turėtojų mažinti komunalinių atliekų susidarymo ir daugiau atliekų rūšiuoti;  Rokiškio rajono savivaldybės nėra tinkamai išplėtota tekstilės atliekų surinkimo sistema  Sukurti MBA pajėgumai yra per dideli ir nėra pritaikyti tinkamam atskirai surinktų MVA tvarkymui  Surenkamų antrinių žaliavų bei išrūšiuotų atliekų kokybė yra žema ir dažnai nėra tinkami perdirbimui ar pakartotiniam panaudojimui. |
| Galimybės | **Grėsmės** |
| ES finansinės paramos 2020-2027 m. laikotarpis sudarys galimybes finansuoti atliekų tvarkymo infrastruktūros plėtrą Panevėžio regione bei Rokiškio rajono savivaldybėje;  Aktyvinti ir plėsti atskiro rūšiuojamojo atliekų surinkimo sistemas | DGASA, antrinių žaliavų bei pakuotės atliekų surinkimo aikštelių, plėtrą miestuose stabdo žemės sklypų trūkumas.  Nesant perdirbimo technologijoms, tekstilės atliekų atskiro surinkimo ir tvarkymo infrastruktūros plėtra sunkai įsivaizduojama.  Diegiant naują komunalinių atliekų infrastruktūrą, augs mišrių komunalinių atliekų tvarkymo kaina ir reikės didinti įmokas už komunalinių atliekų surinkimą iš atliekų turėtojų ir jų tvarkymą;  Numatytos investicijos bus įgyvendintos ne pagal planą, neduos planuojamos naudos |

# KOMUNALINIŲ ATLIEKŲ PREVENCIJOS IR TVARKYMO STRATEGIJA 2021-2027 m.

## Komunalinių atliekų susidarymo prognozės 2021-2030 metams

Komunalinių atliekų susidarymo prognozės vertinamos laikotarpiui iki 2030 m. Susidarančių komunalinių atliekų kiekis priklauso nuo gyventojų skaičiaus regione kitimo, visuomenės informavimo ir švietimo apie atliekų tvarkymą ir bendros ekonominės situacijos.

Įvertinus bendrą gyventojų Rokiškio rajono savivaldybėje pokytį pastebima, kad gyventojų skaičiaus atžvilgiu rajonas sparčiai mažėja. Vertinant gyventojų kitimo tendencijas buvo atsižvelgiama į bendrą regiono gyventojų skaičiaus mažėjimą. Įvertintas vidutinis gyventojų pokytis per metus regione – neigiamas (-1,5 proc.).

11 paveikslas. Gyventojų skaičiaus Rokiškio rajono savivaldybėje kitimo tendencijos, vnt.

Atliekų kiekio susidarymo prognozių skaičiavimuose baziniais metais pasirinkti 2020 m. , susidarančių KA vienam asmeniui augimas 1 %. Prognozuojama, kad toks kiekis komunalinių atliekų bus surenkamas per savivaldybių organizuojamas komunalinių atliekų tvarkymo sistemas (KATS).

26 lentelė. Komunalinių atliekų susidarymo ir surinkimo per KATS Rokiškio rajono savivaldybėje prognozė, t.

| 2022 | 2023 | 2024 | 2025 | 2026 | 2027 | 2028 | 2029 | 2030 |
| --- | --- | --- | --- | --- | --- | --- | --- | --- |
| 8 415 | 8 372 | 8 329 | 8 286 | 8 243 | 8 201 | 8 158 | 8 116 | 8 075 |

*Šaltinis: Ekspertinis vertinimas*

Vertinant komunalinių atliekų sudėtį daroma prielaida, kad tvarkomų MBA atliekų sudėtis planavimo laikotarpiu beveik nesikeis nuo 2020 m. Rokiškio rajono savivaldybėje atliktų tyrimų rezultatų. Informacija apie prognozinę Rokiškio rajono savivaldybėje susidarančių komunalinių atliekų sudėtį 2021-2030 m. pateikta 27 lentelėje.

27 lentelė. Prognoziniai 2022– 2030 m. laikotarpyje susidarančių ir surenkamų per KATS komunalinių atliekų kiekiai pagal sudėtį, t.

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Frakcija | 2022 | 2023 | 2024 | 2025 | 2026 | 2027 | 2028 | 2029 | 2030 |
| Popieriaus ir kartono, įskaitant pakuotes, atliekos | 309 | 307 | 305 | 304 | 302 | 301 | 299 | 298 | 296 |
| Žaliosios atliekos | 235 | 234 | 232 | 231 | 230 | 229 | 228 | 226 | 225 |
| Medienos, įskaitant pakuotes, atliekos | 117 | 117 | 116 | 115 | 115 | 114 | 114 | 113 | 112 |
| Biologiškai skaidžios maisto ir virtuvės atliekos | 2 892 | 2 877 | 2 862 | 2 847 | 2 833 | 2 818 | 2 803 | 2 789 | 2 775 |
| Tekstilės atliekos | 890 | 885 | 881 | 876 | 872 | 867 | 863 | 858 | 854 |
| Kitos komunalinės biologiškai skaidžios atliekos | 379 | 377 | 375 | 373 | 371 | 369 | 367 | 365 | 364 |
| Plastikų, įskaitant pakuotes, atliekos | 621 | 618 | 615 | 611 | 608 | 605 | 602 | 599 | 596 |
| PET pakuočių atliekos | 12 | 12 | 11 | 11 | 11 | 11 | 11 | 11 | 11 |
| Kombinuotų pakuočių atliekos | 54 | 54 | 54 | 54 | 53 | 53 | 53 | 53 | 52 |
| Metalų, įskaitant pakuotes, atliekos | 104 | 104 | 103 | 103 | 102 | 102 | 101 | 101 | 100 |
| Stiklo, įskaitant pakuotes, atliekos | 471 | 469 | 466 | 464 | 461 | 459 | 457 | 454 | 452 |
| Kitos ir inertinės atliekos | 2 319 | 2 307 | 2 295 | 2 284 | 2 272 | 2 260 | 2 248 | 2 237 | 2 225 |
| Elektros ir elektroninės įrangos atliekos | 12 | 12 | 12 | 12 | 12 | 12 | 12 | 12 | 12 |
| Baterijų ir akumuliatorių atliekos | - | - | - | - | - | - | - | - | - |
| Kitos pavojingosios atliekos | - | - | - | - | - | - | - | - | - |

*Šaltinis: Ekspertinis vertinimas*

Prognozuojama, kad per savivaldybės organizuojamą komunalinių atliekų tvarkymo sistemą surenkamų atliekų kiekiai kasmet po truputį mažės. Šis mažėjimas prognozuojamas dėl gyventojų skaičiaus mažėjimo. Tačiau vertinama, kad dėl didesnio dėmesio bei skatinimo augs biologinių atliekų namudinis kompostavimas, bus sukurta jo apskaitos sistema, kasmet šiek tiek augs ir vienkartinių užstatinių pakuočių surinkimas per USAD sistemą.

Kadangi juridinių asmenų mišrios komunalinės atliekos yra surenkamos kartu su gyventojų atliekomis, todėl vertinant komunalinių atliekų srautus ir rūšiuojamojo surinkimo užduotis buvo įtrauktos ir kitos juridinių asmenų atliekos, kurios statistiškai priskiriamos komunalinėms atliekoms (pagrinde pakuočių atliekos ir kitos antrinės žaliavos, maisto atliekos). Informacija apie prognozinius komunalinių atliekų srautus Rokiškio rajono savivaldybėje 2022-2027 m. pateikta 28 lentelėje.

28 lentelė. Komunalinių atliekų kiekių ir atskiro surinkimo prognozė Rokiškio rajono savivaldybėje 2022-2027 m., t.

|  |  |  |  |  |  |  |  |
| --- | --- | --- | --- | --- | --- | --- | --- |
|  |  | 2022 | 2023 | 2024 | 2025 | 2026 | 2027 |
| Komunalinių atliekų tvarkymo sistema, finansuojama VR lėšomis | Mišrios komunalinės atliekos | ***4 468*** | ***3 960*** | ***3 495*** | ***3 066*** | ***2 639*** | ***2 050*** |
| Atskirai surinktos komunalinės atliekos | ***6 472*** | ***7 105*** | ***7 704*** | ***8 283*** | ***8 927*** | ***9 766*** |
| *Procentais nuo bendro susidarančio kiekio* | *59%* | *64%* | *69%* | *73%* | *77%* | *83%* |
| Panaudojimas ir paruošimas perdirbti, tonos | 6 559 | 6 747 | 7 085 | 7 366 | 7 708 | 7 563 |
| *Panaudojimas ir paruošimas perdirbti, procentai* | *60%* | *61%* | *63%* | *65%* | *67%* | *64%* |
| Šalinimas, tonos | 1 787 | 1 584 | 1 398 | 1 226 | 1 056 | 820 |
| *Šalinimas, procentai* | *16%* | *14%* | *12%* | *11%* | *9%* | *7%* |
| Žaliosios atliekos (kartu su JA) | 300 | 360 | 432 | 518 | 622 | 746 |
| Maisto atliekos | 200 | 220 | 242 | 242 | 278 | 334 |
| Maisto atliekos (JA) | 2 | 2 | 2 | 2 | 3 | 3 |
| Pakuočių atliekos ir antrinės žaliavos (popieriaus ir kartono, plastikų, stiklo ir metalų atliekos) | 1 131 | 1 357 | 1 493 | 1 612 | 1 661 | 1 827 |
| Pakuočių atliekos ir antrinės žaliavos (popieriaus ir kartono, plastikų, stiklo ir metalų atliekos)- JA | 1 464 | 1 537 | 1 614 | 1 694 | 1 779 | 1 868 |
| Didžiosios atliekos | 297 | 326 | 359 | 395 | 434 | 478 |
| Medienos atliekos | 5 | 6 | 6 | 7 | 7 | 8 |
| Tekstilės atliekos | 54 | 64 | 77 | 93 | 111 | 134 |
| Elektros ir elektroninės įrangos, baterijų ir akumuliatorių atliekos | 20 | 22 | 24 | 27 | 29 | 29 |
| Naudotos padangos | 50 | 53 | 55 | 58 | 61 | 61 |
| Buityje susidarančios pavojingos atliekos | 3 | 3 | 3 | 3 | 3 | 3 |
| Statybos ir griovimo atliekos | 349 | 367 | 385 | 405 | 425 | 446 |
| Kitos atliekos | 1 524 | 1 600 | 1 680 | 1 764 | 1 852 | 1 945 |
| Pakartotinio naudojimo daiktai | 20 | 40 | 80 | 100 | 120 | 140 |
| Iš viso komunalinių atliekų (KATS) | 8 414 | 8 371 | 8 328 | 8 285 | 8 242 | 8 200 |
| Namudinis kompostavimas | Žaliosios atliekos | 550 | 605 | 666 | 732 | 842 | 968 |
| Maisto atliekos | 275 | 303 | 333 | 366 | 421 | 484 |
| USAD | Užstatinių pakuočių atliekos | 229 | 241 | 253 | 265 | 279 | 293 |
| Iš viso komunalinių atliekų (be JA) | | **9 469** | **9 519** | **9 579** | **9 649** | **9 784** | **9 945** |
| Šiukšlių rinkimo atliekos | Talkų metu surinktos atliekos | 6 | 6 | 4 | 4 | 1 | 1 |
| Iš viso komunalinių atliekų (su JA) | | **10 941** | **11 064** | **11 199** | **11 349** | **11 567** | **11 817** |

Kaip matyti iš prognozinių atliekų srautų, savivaldybei intensyviai plėtojant rūšiuojamojo surinkimo sistemą, 2027 m. prognozuojamas ženklus (daugiau nei 2,5 karto) mišrių komunalinių kiekių mažėjimas bei ženklus atskirai surenkamų atliekų srautų kiekių išaugimas (beveik 2 kartus). Norint pasiekti 2027 m. 80 proc. atskiro surinkimo užduotį, turės būti maksimaliai išnaudojama jau sukurta rūšiuojamojo surinkimo infrastruktūra (antrinių žaliavų ir pakuočių atliekų konteineriai, tekstilės konteineriai, DGASA, ŽAKA, surinkimas apvažiavimo būdu, papildančios sistemos, USAD sistema, skatinamas namudinis kompostavimas ir pan.) bei plėtojama nauja (maisto atliekų surinkimo konteineriai, tankinamas pakuočių atliekų, tekstilės atliekų konteinerių, DGASA tinklas). Kaip keisis komunalinių atliekų kiekiai vienam gyventojui, pateikta lentelėje žemiau.

29 lentelė. Prognozuojami komunalinių atliekų, mišrių komunalinių atliekų kiekiai ir atskirai surenkamų atliekų kiekiai Rokiškio rajono savivaldybėje 2022-2027 m., tonomis/gyventojui

|  |  |  |  |  |  |  |
| --- | --- | --- | --- | --- | --- | --- |
| Atliekos | 2022 | 2023 | 2024 | 2025 | 2026 | 2027 |
| Susidarymas, tonomis/gyventojui | | | | | |
| Komunalinės atliekos (su juridinių asmenų, užstato sistemos ir namudinio kompostavimo atliekomis) | 0,425 | 0,436 | 0,448 | 0,461 | 0,477 | 0,495 |
| Komunalinės atliekos (surinktos per KATS) | 0,327 | 0,330 | 0,333 | 0,337 | 0,340 | 0,343 |
|  | Atskiras surinkimas, tonomis/gyventojui | | | | | |
| MKA | 0,174 | 0,156 | 0,140 | 0,125 | 0,109 | 0,086 |
| pakuočių atliekos ir antrinės žaliavos | 0,044 | 0,054 | 0,060 | 0,066 | 0,069 | 0,077 |
| Maisto atliekos | 0,008 | 0,009 | 0,010 | 0,010 | 0,011 | 0,014 |
| Žaliosios atliekos | 0,012 | 0,014 | 0,017 | 0,021 | 0,026 | 0,031 |
| Namudinis kompostavimas | 0,032 | 0,036 | 0,040 | 0,045 | 0,052 | 0,061 |
| Užstatinių pakuočių atliekos | 0,009 | 0,009 | 0,010 | 0,011 | 0,012 | 0,012 |
| Juridinių asmenų pakuočių atliekos ir antrinės žaliavos | 0,057 | 0,061 | 0,065 | 0,069 | 0,073 | 0,078 |

## Komunalinių atliekų tvarkymo užduotys iki 2027 m.

*Rokiškio rajono savivaldybės atliekų prevencijos ir tvarkymo 2021-2027 m. plane* numatomos įgyvendinti komunalinių atliekų tvarkymo užduotys, kurias kaip pareigą savivaldybėms nustato *Valstybinis atliekų prevencijos ir tvarkymo 2021-2027 metų planas*, pateiktos 30 lentelėje. Šioje lentelėje taip pat numatyta, kurios komunalinių atliekų tvarkymo užduotys bus vykdomos per savivaldybės organizuojamą komunalinių atliekų tvarkymo sistemą, o kurios – savivaldybėms bendradarbiaujant – per sukurtą regioninę komunalinių atliekų tvarkymo sistemą.

30 lentelė. Valstybiniame atliekų prevencijos ir tvarkymo 2021-2027 metų plane nustatytos komunalinių atliekų tvarkymo užduotys ir planuojamas jų įgyvendinimas Rokiškio rajone

| Eil. Nr. | VATP punktas | *Valstybiniame atliekų prevencijos ir tvarkymo 2021–2027 metų plane* nustatytos komunalinių atliekų tvarkymo užduotys | *Planuojamas komunalinių atliekų tvarkymo užduoties įgyvendinimas Rokiškio rajone* |
| --- | --- | --- | --- |
| Valstybinės komunalinių atliekų tvarkymo užduotys | | | |
|  | 260. Komunalinių atliekų tvarkymo sistema kiekvienoje Lietuvos savivaldybėje, planuojant įrenginių plėtrą ir pajėgumus, turi būti organizuojama atskirai surenkant atliekas taip, kad būtų įgyvendintos šios valstybinės užduotys | | |
| 1. | 260.1. | – iki 2025 m. padidinti pakartotinai naudoti paruošiamų ir perdirbamų komunalinių atliekų kiekį, kad jis sudarytų ne mažiau kaip 55 proc. susidariusių komunalinių atliekų (pagal svorį); | Atsakinga Lietuvos valstybė, šios valstybinės užduotys bus pasiektos savivaldybėms įgyvendinus 261.1 p. nustatytas užduotis |
| 2. | 260.2 | – iki 2030 m. padidinti pakartotinai naudoti paruošiamų ir perdirbamų komunalinių atliekų kiekį, kad jis sudarytų ne mažiau kaip 60 proc. susidariusių komunalinių atliekų (pagal svorį); |
| 3. | 260.3 | – iki 2030 m. sumažinti sąvartynuose šalinamų komunalinių atliekų kiekį, kad jis sudarytų ne daugiau kaip 5 proc. visų susidariusių komunalinių atliekų (pagal svorį). | Regioniniu principu: savivaldybėms bendradarbiaujant – per sukurtą Rokiškio rajono savivaldybės komunalinių atliekų tvarkymo sistemą. |
| Rūšiuojamojo atliekų surinkimo plėtros užduotys | | | |
| 4. | 261.1 | – atliekų susidarymo vietoje sutvarkytų biologinių atliekų ir rūšiuojamuoju būdu surinktų komunalinių atliekų kiekis  2023 m. turi sudaryti ne mažiau kaip 60 proc.,  2024 m. – 65 proc.,  2025 m. – 70 proc.,  2026 m. – 75 proc.,  2027 m. – 80 proc. susidariusių komunalinių atliekų kiekio. | Savivaldybė/ PRATC  Savivaldybė plėtos rūšiuojamąjį surinkimą konteineriais bei bendradarbiaujant su PRATC plėtojant DGASA tinklą |
| 5. | 261.2 | – iki 2024 m. aprūpinti namų ūkius biologinių atliekų surinkimo priemonėmis urbanizuotose vietovėse, kuriose gyventojų – daugiau nei 2000, arba užtikrinti kompostavimą šių atliekų susidarymo vietose, taip pat užtikrinti, plėtoti ir skatinti kompostavimo bendruomenių daržuose sistemą. Biologines atliekas kompostuojantiems gyventojams gali būti taikomos nuolaidos už komunalinių atliekų tvarkymą (Plano 2 priedo 2.2.3, 4.1.3–4.1.4, 4.1.12 papunkčiuose nurodytos priemonės); | Savivaldybė / PRATC |
| 6. | 261.3. | – sudaryti galimybę buityje susidarančioms išrūšiuotoms statybinėms atliekoms surinkti (Plano 2 priedo 2.2.1 papunktyje nurodyta priemonė); | Savivaldybė / PRATC |
| 7. | 261.4 | – atskirai surinkti baldų, elektros ir elektroninės įrangos, baterijų ir akumuliatorių atliekas. Savivaldybės privalo užtikrinti, kad jų organizuojamos komunalinių atliekų tvarkymo sistemos neatsisakytų priimti baterijų ir akumuliatorių atliekų iš gyventojų arba suteikti galimybę atliekų tvarkytojams aprūpinti gyventojus šiomis priemonėmis (Plano 2 priedo 2.2.1 papunktyje nurodyta priemonė); | Savivaldybė / PRATC |
| 9. | 261.5 | – iki 2025 m. aprūpinti gyventojus surinkimo priemonėmis buityje susidarančioms tekstilės atliekoms surinkti arba suteikti galimybę atliekų tvarkytojams aprūpinti gyventojus šiomis priemonėmis (Plano 2 priedo 2.2.1, 2.2.4 papunkčiuose nurodytos priemonės); | Savivaldybė / PRATC |
| 10. | 261.6 | – iki 2025 m. užtikrinti galimybę atiduoti atskirai surinktas buityje susidarančias pavojingąsias atliekas (išskyrus baterijų ir akumuliatorių atliekas) (Plano 2 priedo 2.2.1, 2.2.5 papunkčiuose nurodytos priemonės). | Savivaldybė / PRATC |
|  | 261.7 | užtikrinti, kad gyventojai būtų aprūpinti tinkamomis priemonėmis atliekoms surinkti pagal šiuos minimalius reikalavimus: | |
| 11. |  | – 261.7.1. gyvenamuosiuose daugiabučių namų rajonuose, atliekų surinkimo aikštelėse, šalia mišrių komunalinių atliekų konteinerių pastatyti antrinių žaliavų (popieriaus ir kartono, stiklo, plastiko, metalų, įskaitant pakuočių atliekas) konteinerius vadovaujantis aplinkos ministro nustatyta tvarka; | Savivaldybė / PRATC |
| 12. |  | – 261.7.2. kolektyviniuose soduose pastatyti, jei trūksta, kolektyvinius antrinių žaliavų (popieriaus ir kartono, stiklo, plastiko, metalų, įskaitant pakuočių atliekas) konteinerius ir užtikrinti, kad jie būtų ištuštinami laiku; | Savivaldybė / PRATC |
| 13. |  | – 261.7.3. individualių gyvenamųjų namų gyventojams pastatyti individualius antrinių žaliavų (popieriaus ir kartono, stiklo, plastiko, metalų, įskaitant pakuočių atliekas) surinkimo konteinerius arba užtikrinti kitas gyventojams patogias antrinių žaliavų surinkimo priemones, taip pat užtikrinti, kad konteineriai būtų ištuštinami laiku; | Savivaldybė / PRATC |
| 14. |  | – 261.7.4. pastatyti specialius konteinerius tekstilės, pavojingosioms, statybinėms atliekoms surinkti arba užtikrinti gyventojams kitas priemones ir būdus buityje susidarančioms tekstilės, pavojingosioms ir statybinėms atliekoms atskirai surinkti (apvažiuojamasis surinkimas ne rečiau kaip 4 kartus per metus, individuali atliekų išvežimo paslauga pagal gyventojo užsakymą, specialūs maišai ar kitos priemonės) (Plano 2 priedo 2.2.1, 2.2.4, 2.2.5 papunkčiuose nurodytos priemonės); | Savivaldybė / PRATC |
| 15. |  | – 261.7.5. iki 2027 m. išplėsti DGASA tinklą – kaimo vietovėse įrengti po vieną DGASA ne didesniu kaip 15 km atstumu nuo gyvenamųjų teritorijų, o miestuose – vieną DGASA 10 km atstumu tarp tokių aikštelių arba aprūpinančią bent 40 000 gyventojų (Plano 2 priedo 2.2.1 papunktyje nurodyta priemonė); | Savivaldybė / PRATC |
| 16. |  | – 263.3. plėsti atliekų, tinkamų paruošti pakartotinai naudoti, priėmimo vietų (stotelių) tinklą (Plano 2 priedo 3.1.3 papunktyje nurodyta priemonė). | Savivaldybė / PRATC |

## Rokiškio rajono savivaldybės komunalinių atliekų tvarkymo tikslai ir uždaviniai

Vadovaujantis *Lietuvos Respublikos atliekų tvarkymo įstatymo* 28 straipsniu, pagrindinis savivaldybės atliekų prevencijos ir tvarkymo plano tikslas – nustatyti savivaldybės komunalinių atliekų tvarkymo sistemos organizavimo priemones, kurios užtikrintų aplinkosaugos, techninius-ekonominius ir higienos reikalavimus atitinkančios komunalinių atliekų tvarkymo paslaugos pasiūlą visiems savivaldybės teritorijoje esantiems asmenims.

*Rokiškio rajono savivaldybės atliekų prevencijos ir tvarkymo 2021–2027 m. planas* atnaujinaRokiškio rajono savivaldybės tarybos2015 gegužės 8 d. sprendimu Nr. TS-130 patvirtintą *Rokiškio rajono savivaldybės atliekų tvarkymo 2014–2020 m. planą.* Šiame plane numatytos 2021–2027 m. planavimo laikotarpio priemonės, užtikrinančios *Nacionaliniame pažangos plane* nustatytų strateginių atliekų prevencijos ir tvarkymo tikslų ir pažangos uždavinių, *Valstybiniame atliekų prevencijos ir tvarkymo 2021–2027 m. plane* bei *Panevėžio regiono atliekų prevencijos ir tvarkymo 2021–2027 m. plane* nustatytų užduočių įgyvendinimą.

Vadovaujantis atliekų prevencijos ir tvarkymo prioritetais ir siekiant įgyvendinti komunalinių atliekų tvarkymo užduotis, nustatomi šie **Rokiškio rajono savivaldybės atliekų prevencijos ir tvarkymo tikslai ir uždaviniai iki 2027 metų**:

**1 tikslas.** **Bendradarbiaujant su atliekų turėtojais, ugdyti jų sąmoningumą ir atliekų prevencijos ir tvarkymo prioritetų supratimą (permąstyti, sumažinti, naudoti pakartotinai ir perdirbti)**

* 1. **uždavinys.** Padidinti visuomenės įsitraukimą įgyvendinant atliekų prevencijos ir tvarkymo prioritetus per partnerystes, didesnį komunalinių atliekų tvarkymo paslaugų prieinamumą ir įvairias žiniasklaidos priemones
  2. **uždavinys.** Stiprinti Rokiškio rajono savivaldybės darbuotojų administracinius gebėjimus žiedinės ekonomikos, atliekų prevencijos ir efektyvaus tvarkymo srityse

**2 tikslas.** **Mažinti susidarančių komunalinių atliekų kiekį ir šiukšlinimą**

**2.1. uždavinys.** Padėti gyventojams keisti elgesį, siekiant sumažinti maisto švaistymą

**2.2. uždavinys.** Padėti gyventojams keisti elgesį, siekiant sumažinti susidarančių komunalinių atliekų kiekį ar jų pavojingumą

**2.3. uždavinys.** Plėtoti ir vystyti paruošimo naudoti pakartotinai veiklą

**2.4. uždavinys**. Užtikrinti šiukšlinimo prevenciją

**3 tikslas**. **Didinti komunalinių atliekų rūšiuojamąjį surinkimą ir mažinti mišrių komunalinių (nerūšiuotų) atliekų kiekius**

**3.1. uždavinys.** Skatinti atliekų turėtojus kompostuoti biologines atliekas namų ūkio sąlygomis

**3.2. uždavinys.** Plėsti biologinių atliekų (žaliųjų ir maisto atliekų) rūšiuojamojo surinkimo apimtis

**3.3. uždavinys.** Plėsti pakuočių atliekų ir kitų antrinių žaliavų atskiro surinkimo (pirminio rūšiavimo) apimtis

**3.4. uždavinys.** Plėtoti kitų paruošimui naudoti pakartotinai ir perdirbimui tinkamų atliekų rūšiuojamojo surinkimo infrastruktūrą ir paslaugas

**3.5. uždavinys.** Vystyti buityje susidarančių pavojingųjų atliekų rūšiuojamojo surinkimo infrastruktūrą ir paslaugas

**4 tikslas. Užtikrinti aplinkos apsaugos ir visuomenės sveikatos saugos reikalavimus atitinkantį komunalinių atliekų tvarkymą**

**4.1. uždavinys.** Užtikrinti viešąją komunalinių atliekų tvarkymo paslaugą

**4.2 uždavinys.** Plėtoti Rokiškio rajono savivaldybės ir Panevėžio regiono komunalinių atliekų tvarkymo infrastruktūrą

**4.3 uždavinys.** Aplinkai ir visuomenės sveikatai saugiu būdu eksploatuoti komunalinių atliekų tvarkymo infrastruktūrą, optimizuoti jos darbą ir poveikį aplinkai

**4.5 uždavinys.** Vykdyti atliekų monitoringą

## Komunalinių atliekų srautų tvarkymo ateityje vertinimas

Numatytų komunalinių atliekų rūšiavimo ir tvarkymo priemonių įgyvendinimo ir planuojamo pasiekti efekto vertinimas pateiktas 3.4.1-3.4.6 skyriuose. Informacija apie iki 2027 m. planuojamus pasiekti komunalinių atliekų rūšiavimo ir tvarkymo rodiklius Rokiškio rajono savivaldybėje pateikta 32 lentelėje. Kaip keisis planuojami komunalinių atliekų tvarkymo būdai pavaizduota 12 paveikslas ir 13 paveikslas.

Planuojant komunalinių atliekų tvarkymą, atsižvelgta į nustatytas valstybines komunalinių atliekų tvarkymo užduotis (30 lentelė). Vertinama, kad įgyvendinus numatytas *Rokiškio rajono savivaldybės atliekų prevencijos ir tvarkymo 2021-2027 m. plano* priemones, 2027 m. atliekų susidarymo vietoje sutvarkytų biologinių atliekų ir rūšiuojamuoju būdu surinktų komunalinių atliekų kiekis pasieks daugiau kaip 80 proc. susidariusių komunalinių atliekų kiekio regione (32 lentelė). Prognozuojama, kad sąvartyne šalinamų komunalinių atliekų kiekis ir toliau mažės ir 2027 m. sudarys apie 7 proc. nuo visų į komunalinių atliekų tvarkymo sistemą patekusių komunalinių atliekų kiekio (darant prielaidą, kad bus šalinamos atliekos po apdorojimo MBA įrenginiuose bei kitos komunalinės atliekos, netinkamos nei perdirbimui, nei energijos gamybai). 2027 m. pavykus pasiekti ir viršyti 80 proc. rūšiuojamojo surinkimo užduotį, perdirbimui ir pakartotiniam naudojimui turėtų būti paruošiama 64 proc. komunalinių atliekų, o panaudojama (energijos gamybai, sąvartyno reikmėms, užpildams ir kt. tikslais) – 29 proc. Panevėžio regione jau šiuo metu perdirbama santykinai daug komunalinių atliekų, nes visos MBA įrenginiuose iš MKA srauto atskirtos BSA yra apdorojamos anaerobinio apdorojimo įrenginiuose, išgaunant biodujas, ir šie sutvarkyti BSA kiekiai (kas sudaro beveik pusę MKA srauto) laikomi perdirbtomis atliekomis. 2018 m. gegužės 30 d. Europos Parlamento ir Tarybos direktyva (ES) 2018/851, kuria iš dalies keičiama Direktyva 2008/98/EB dėl atliekų, kol kas leidžia taip skaičiuoti atliekų perdirbimo užduotis, tačiau minėta direktyva numato, kad nuo 2027 m. sausio 1 d. valstybės narės biologines komunalines atliekas, patekusias į aerobinio ar anaerobinio apdorojimo operaciją, gali laikyti perdirbtomis atliekomis tik tada, jeigu jos surinktos atskirai. Taigi, vertinant 2027 m. perdirbimo rodiklius, daroma prielaida, kad tik 3 proc. atliekų, atskirtų iš MKA srauto, bus perdirbamos. Taip pat vertinama, kad 70-80 proc. atskirai surinktų atliekų bus perdirbama (nevertinant inertinių atliekų ir naudotų padangų).

12 paveikslas. Planuojamos Rokiškio rajono savivaldybės komunalinių atliekų tvarkymo tendencijos pagal atliekų tvarkymo būdus (vertinant ir juridinių asmenų komunalines atliekas) iki 2027 m., tonomis

13 paveikslas. Planuojamos Rokiškio rajono savivaldybės komunalinių atliekų tvarkymo tendencijos pagal atliekų tvarkymo būdus (vertinant ir juridinių asmenų komunalines atliekas) iki 2027 m., procentais

Komunalinių atliekų tvarkymo srautai, sukūrus reikiamą komunalinių atliekų tvarkymo infrastruktūrą Panevėžio regione ir Rokiškio rajono savivaldybėje, pavaizduoti 14 paveikslas.

31 lentelė. Prognozuojami komunalinių atliekų srautai (vertinant ir juridinių asmenų komunalines atliekas) Rokiškio rajono savivaldybėje 2022-2027 m., tonomis

|  |  |  |  |  |  |  |
| --- | --- | --- | --- | --- | --- | --- |
|  | 2022 | 2023 | 2024 | 2025 | 2026 | 2027 |
| Rūšiuojamuoju būdu per KATS surinktos KA, t | 3 952 | 4 417 | 4 837 | 5 223 | 5 604 | 6 151 |
| Rūšiuojamuoju būdu per USAD sistemą surinktos KA, t | 229 | 241 | 253 | 265 | 279 | 293 |
| Pakuočių ir maisto atliekos iš juridinių asmenų, t | 1 466 | 1 539 | 1 616 | 1 697 | 1 782 | 1 871 |
| Sukompostuotos biologinės atliekos susidarymo vietoje, t | 825 | 908 | 998 | 1 098 | 1 263 | 1 452 |
| Mišrios komunalinės atliekos, t | 4 468 | 3 960 | 3 495 | 3 066 | 2 639 | 2 050 |
| Iš viso: | **10 941** | **11 064** | **11 199** | **11 349** | **11 567** | **11 817** |

32 lentelė. Valstybinių komunalinių atliekų tvarkymo užduočių įgyvendinimas Rokiškio rajono savivaldybėje iki 2027 m.

|  |  |  |  |  |  |  |
| --- | --- | --- | --- | --- | --- | --- |
| Valstybinės komunalinių atliekų tvarkymo užduotys | 2022 | 2023 | 2024 | 2025 | 2026 | 2027 |
| *Planuojamas paruošti naudoti pakartotinai ir perdirbti Rokiškio rajono savivaldybės komunalinių atliekų kiekis, proc. (vertinant nuo susidarančių komunalinių atliekų)[[5]](#footnote-5)* | *60%* | *61%* | *63%* | *65%* | *67%* | *64%* |
| *Planuojamas šalinti Rokiškio rajono savivaldybės komunalinių atliekų kiekis, proc. (vertinant nuo susidarančių komunalinių atliekų)* | *16%* | *14%* | *12%* | *11%* | *9%* | *7%* |
| Rūšiuojamojo surinkimo užduotys: |  |  |  |  |  |  |
| Atliekų susidarymo vietoje sutvarkytų biologinių atliekų ir rūšiuojamuoju būdu surinktų komunalinių atliekų kiekis atitinkamais metais turi sudaryti ne mažiau kaip nurodytas proc. susidariusių komunalinių atliekų kiekio. |  | **60%** | **65%** | **70%** | **75%** | **80%** |
| *Planuojamas susidarymo vietoje sutvarkyti biologinių atliekų ir rūšiuojamuoju būdu surinkti Rokiškio rajono savivaldybės komunalinių atliekų kiekis, proc. (vertinant nuo susidarančių komunalinių atliekų)* |  | *64%* | *69%* | *73%* | *77%* | *83%* |
| Iki 2027 m. išplėsti DGASA tinklą |  |  |  |  | 1 papildoma DGASA | |

*Individualus namudinis biologinių atliekų kompostavimas*

Žaliosios atliekos

Didelių gabaritų, elektros ir elektroninės įrangos, buities pavojingosios, statybinės bei kitos komunalinės atliekos

Pakuočių atliekos ir kitos antrinės žaliavos

Panevėžio regiono nepavojingų atliekų sąvartynas

Žaliųjų atliekų kompostavimo aikštelės

Nepavojingųjų atliekų paruošimo perdirbimui / perdirbimo įrenginiai

Pavojingųjų atliekų apdorojimo įrenginiai

Regioninės atliekų tvarkymo sistemos infrastruktūra

Komunalinių atliekų turėtojai

Mechaninio biologinio apdorojimo įrenginys

Atliekų kogeneracinės jėgainės

Didelių gabaritų atliekų surinkimo aikštelės

*Pakuočių užstato sistema*

Maisto / virtuvės atliekos

Maisto / virtuvės atliekų tvarkymo (apdorojimo) įrenginys

Konteinerių aikštelės, individualūs konteineriai

Po pirminio rūšiavimo likusios mišrios komunalinės atliekos

Konteineriai

Gamintojų ir importuotojų organizuojamos (papildančios) surinkimo sistemos

Surinkimas apvažiavimo būdu

Tekstilės atliekos

Pakuočių atliekų ir kitų antrinių žaliavų rūšiavimo linija

Konteineriai

Konteinerių aikštelės, individualūs konteineriai

Komunalinių atliekų tvarkymo sistema

Pakartotinai tinkami naudoti daiktai

Keisk‘is daiktų keitimosi stotelės

Tekstilės atliekų apdorojimo aikštelė

Kapinių

atliekos

Konteineriai

AB „Akmenės cementas“

Labdaros organizacijos

Kapinių atliekų apdorojimo aikštelė

Regioninis atliekų paruošimo pakartotiniam naudojimui centras

14 paveikslas. Komunalinių atliekų tvarkymo srautai Panevėžio regione ir Rokiškio rajone, 2027 m.

### Komunalinių atliekų prevencijos ir pakartotinio naudojimo ateityje vertinimas

Atliekų prevencija yra aukščiausias prioritetas atliekų susidaryme ir tvarkyme. Atliekų prevencijos tikslas – vengti atliekų susidarymo, mažinti susidarančių ir nenaudojamų atliekų kiekį, neigiamą poveikį aplinkai ir visuomenės sveikatai, kenksmingų medžiagų kiekį medžiagose ir produktuose.

Iki 2027 m. Panevėžio regione ir Rokiškio rajone planuojama skirti ypatingą dėmesį visuomenės švietimui ir informavimui atliekų prevencijos srityje bei vykdyti visuomenės švietimo ir informavimo priemones atliekų prevencijos ir atsakingo vartojimo srityje (pvz., leisti straipsnius, laidas, organizuoti renginius ir pan.). Viešinimo kampanijomis bei įvairiais projektais bus siekiama ugdyti atliekų turėtojų sąmoningumą bei atliekų prevencijos ir tvarkymo prioritetų supratimą (keisti požiūrį, sumažinti, naudoti pakartotinai ir perdirbti).

Didelis dėmesys bus skiriamas maisto atliekų prevencijai, o tų atliekų, kurių neįmanoma išvengti – tinkamam atskyrimui ir sutvarkymui, daugkartinių gaminių naudojimui, vienkartinių plastikinių gaminių vartojimo mažinimui, buityje susidarančių pavojingųjų atliekų vengimui ir pan.

Lietuvoje nėra nei duomenų, nei skaičiavimo metodikos, kiek galima sumažinti komunalinių atliekų kiekį, taikant atliekų prevencijos priemones, todėl iki 2027 m. kiekybinis atliekų prevencijos rodiklis nenustatomas. Didžiausios pastangos bus nukreiptos į mišrių komunalinių atliekų kiekio mažinimą, siekiant, kad 2027 m. vienas gyventojas sugeneruotų ne daugiau kaip **86 kg/metus MKA** (2021 m. šis rodiklis buvo 222 kg/metus, 29 lentelė).

Atliekų tvarkymą reglamentuojančiuose teisės aktuose produktų ar jų sudedamųjų dalių paruošimas naudoti pakartotinai yra išskirtas kaip atskiras atliekų prevencijos ir tvarkymo prioritetas. Dėl šios priežasties Rokiškio rajone numatoma skatinti ne tik atliekų prevencijos veiklą, bet ir paruošimo naudoti pakartotinai tinklus:

* plėsti atliekų, tinkamų paruošti pakartotinai naudoti, priėmimo vietų – Keisk‘is daiktų keitimosi stotelių tinklą, įrengiant kiekvienoje DGASA;
* nuolatos atnaujinti ir viešinti informaciją apie Rokiškio rajone veikiančias EEĮ ir/ar kitų daiktų remonto dirbtuves bei taisyklas, kuriose prailginamas namų ūkiuose naudojamų daiktų tarnavimo laikas ir taip išvengiama komunalinių atliekų susidarymo;
* organizuoti atskirą pakartotiniam naudojimui tinkamų daiktų (tekstilės, drabužių, baldų, elektros ir elektroninės įrangos, sporto ir laisvalaikio inventoriaus ir kt.) surinkimą per DGASA ir/ar priėmimo vietas (stoteles Keisk‘is);
* įrengti regioninį pakartotinio naudojimo centrą, kuriame būtų rūšiuojamos, tikrinamos, tvarkomos (remontuojamos, plaunamos, ir kt. atnaujinamos) pakartotiniam naudojimui paruošti tinkamos atliekos ir daiktai;
* didinti pakartotiniam naudojimui tinkamų daiktų surinkimo stotelių Keisk‘is / DGASA tinklo paslaugų prieinamumą, teikiant mokamą daiktų/atliekų surinkimo iš namų ūkių paslaugą;
* organizuoti atskirą pakartotiniam naudojimui tinkamų drabužių surinkimą specialiais konteineriais.

### Biologinių atliekų tvarkymo ateityje vertinimas

**Žaliosios atliekos.** Rokiškio rajone ir toliau planuojama skatinti atliekų turėtojus kompostuoti biologines atliekas namų ūkio sąlygomis. Rokiškio rajono savivaldybių individualių namų gyventojai, pageidaujantys biologines atliekas kompostuoti namų ūkių valdose, jau yra aprūpinti kompostavimo dėžėmis, skirtomis kompostuoti žaliąsias atliekas bei augalinės kilmės maisto atliekas (žr. 2.3 skyrių). Vertinama, kad pasinaudojant esamomis kompostavimo dėžėmis bei gyventojų pačių įsirengtomis kompostinėmis, individualiose valdose galima sukompostuoti apie 960 tonų žaliųjų atliekų.

Rokiškio rajone gyventojai ir kiti žaliųjų atliekų turėtojai žaliąsias atliekas ir toliau galės atvežti į ŽAKA (6 lentelė). Vien tik žaliųjų atliekų surinkimo konteineriais paslaugos teikimas Rokiškio rajone kol kas neplanuojamas. Įdiegus maisto ir virtuvės atliekų rūšiuojamojo surinkimo sistemą, gyventojai dalį žaliųjų atliekų galės rūšiuoti ir į maisto konteinerius. Planuojama, kad Rokiškio rajone 2027 m. atskirai iš gyventojų bei viešųjų erdvių bus surenkama ir sukompostuojama apie 750 tonų žaliųjų atliekų.

Panevėžio regiono centrinėje Dvarininkų ŽAKA veiklos optimizavimui planuojama įrengti stoginę, kas užtikrins kompostavimo proceso stabilumą visus metus, be to, vykdant kompostavimą po stogine, užtikrinamas maistinių medžiagų neišplovimas iš komposto ir jo kokybės pagerinimas. Taip pat planuojama atnaujinti mobilią techniką – įsigyti naują frontalinį krautuvą.

**Maisto atliekos.** *Valstybiniame atliekų tvarkymo 2021-2027 metų plane* savivaldybėms numatyta užduotis – iki 2024 m. aprūpinti namų ūkius biologinių atliekų surinkimo priemonėmis urbanizuotose vietovėse, kuriose gyventojų – daugiau nei 2000, arba užtikrinti kompostavimą šių atliekų susidarymo vietose, taip pat užtikrinti, plėtoti ir skatinti kompostavimo bendruomenių daržuose sistemą. Biologines atliekas kompostuojantiems gyventojams gali būti taikomos nuolaidos už komunalinių atliekų tvarkymą.

Atsižvelgiant į šią užduotį, PRATC planuoja inicijuoti maisto atliekų savanoriško kompostavimo namuose demonstracinį projektą Panevėžio regiono savivaldybėse, dalintis šio projekto rezultatais su visomis Panevėžio regiono savivaldybėmis. Šio projekto metu savanoriams namų ūkiams – individualioms valdoms bus išdalintos specialios kompostinės, pritaikytos kompostuoti visas maisto atliekas, net ir gyvūninės kilmės. Vėliau projekte dalyvavusių namų ūkių apklausos duomenys bus pristatyti visoms savivaldybėms, kurios, atsižvelgiant į demonstracinio projekto rezultatus, identifikuos šių kompostinių poreikį.

Atliekų susidarymo vietoje sutvarkytų biologinių atliekų kiekiai yra prilyginti rūšiuojamuoju būdu surinktų komunalinių atliekų kiekiams, vertinant rūšiuojamojo surinkimo užduotis, todėl ateityje turės būti inventorizuotos visos gyventojų naudojamos kompostinės. Be to, atsižvelgiant į teisės aktų reikalavimus, bus skatinamas namudinis kompostavimas, pavyzdžiui kompostuojantiems atliekų turėtojams galės būti taikomas diferencijuotas apmokestinimas (mažesnė įmoka). Vertinama, kad individualiose valdose tam pritaikytose kompostinėse galima sukompostuoti iki 400 t maisto ir virtuvės atliekų.

Kaip jau buvo minėta, *Valstybiniame atliekų tvarkymo 2021-2027 metų plane* savivaldybėms numatyta užduotis – iki 2024 m. aprūpinti namų ūkius biologinių atliekų surinkimo priemonėmis urbanizuotose vietovėse, kuriose gyventojų – daugiau nei 2000, arba užtikrinti kompostavimą šių atliekų susidarymo vietose, taip pat užtikrinti, plėtoti ir skatinti kompostavimo bendruomenių daržuose sistemą.

Planuojama, kad Rokiškio rajone maisto ir virtuvės atliekos bus renkamos tik Rokiškio mieste kartu su žaliosiomis atliekomis (4 mėn. per metus (žiemos metus), maisto atliekos bus renkamos be žaliųjų atliekų). Maisto ir virtuvės atliekų surinkimo konteinerių poreikis Rokiškio mieste pateiktas 33 lentelėje.

Atskirai surinktų maisto ir virtuvės atliekų apdorojimui Panevėžio regiono nepavojingų atliekų sąvartyno teritorijoje (Dvarininkų k., Panevėžio r.) projektuojami regioniniai maisto ir virtuvės atliekų apdorojimo įrenginiai. Juos eksploatuos PRATC. Kol kas įrenginyje per metus planuojama perdirbti 4 000 t atskirai surinktų maisto ir virtuvės atliekų, tačiau augant atskirai surinktų maisto atliekų kiekiams, perdirbimo pajėgumai taip pat bus plečiami pagal poreikį. Veikla bus vykdoma 1990,60 m2 ploto biologiškai skaidžių maisto ir virtuvės atliekų paruošimo kompostavimui stoginėje, kurioje bus įrengta uždaro tipo gamybos patalpa (patalpų plotas – 986,60 m2 ) bei atviro tipo sandėliavimo patalpa – stoginė (patalpų plotas – 1004 m2 ). Į stoginės gamybos patalpą priimtos maisto ir virtuvės atliekos bus laikomos bei rankiniu būdu perrūšiuojamos, atskiriant priemaišas, t.y. bus atskiriamos kitos mechaninio rūšiavimo atliekos ir degiosios atliekos. Nuo priemaišų atskirtos maisto ir virtuvės atliekos bus maišomos su struktūrine medžiaga (smulkintos medienos šakos ir kelmai) ir vežamos į toje pačioje teritorijoje UAB „Ekoatliekos“ terminuotai (iki 2025 m. lapkričio 25 d.) eksploatuojamus BA įrenginius. Šiuose įrenginiuose bus vykdomas maisto ir virtuvės atliekų anaerobinis apdorojimas ir brandinimas BA biotuneliuose. Biotuneliuose apdorotos atliekos bus gražinamos PRATC, kuris vykdys pagaminto raugo brandinimą. Stoginės patalpoje Nr. 2 pagamintas raugas bus vartomas. Po 3-4 savaičių trunkančios brandinimo stadijos bus gaunamas stabilizuotas kompostas. Šis kompostas bus perkraunamas į brandinto komposto sijojimo zoną, kurioje bus sijojamas, atskiriant iš komposto dar likusias nesusikompostavusias stambesnes atliekas. Pagamintas kokybiškas kompostas bus  laikomas ir parduodamas jo naudotojams kaip trąša arba dirvos gerinimo priemonė.

Atsižvelgiant į MKA sudėtį ir MKA sraute esantį ganėtinai didelį maisto ir virtuvės atliekų kiekį (daugiau kaip 30 proc., 11 lentelė), vertinama, kad įdiegus MVA surinkimą, pradžioje bus surenkama 300 t MVA, tačiau gyventojams įpratus rūšiuoti maisto atliekas, atskirai surenkamų MVA kiekiai ateityje turėtų didėti.

Panevėžio regiono MBA įrenginių biotuneliuose šiuo metu apdorojamos iš MKA atskirtos BSA. Siekiant užtikrinti atskirai surinktų maisto atliekų perdirbimą ir kokybiško komposto gamybą, būtina modernizuoti ir tam pritaikyti esamus BA įrenginius, todėl planuojama jų rekonstrukcija/modernizavimas. Planuojama, kad po modernizacijos, esamuose biotuneliuose bus galima perdirbti ne mažiau kaip 9 tūkst. t atskirai surinktų MVA iš viso Panevėžio regiono. Šiam modernizavimui planuojama kreiptis dėl ES fondų dalinio finansavimo.

Susidarančio filtrato kiekio ir taršos mažinimui BA įrenginių kieme numatoma įrengti stoginę. Biologinio apdorojimo įrenginiuose planuojama įdiegti techninio komposto džiovinimo įrangą, siekiant sumažinti techninio komposto drėgmę, kas leistų jį apdoroti kitomis technologijomis (sijoti, separuoti ir pan.), paruošiant panaudojimui energijai gauti ar kitokiam panaudojimui.

Viešojo maitinimo įstaigos atsako už savo veikloje susidarančių maisto ir virtuvės atliekų atskyrimą ir perdavimą atliekų tvarkytojams teisės aktų nustatyta tvarka. Diegiant maisto ir virtuvės atliekų atskiro surinkimo iš gyventojų sistemą, bus svarstoma galimybė į šią sistemą ateityje įtraukti ir viešojo maitinimo įstaigas. Informacija apie kitų biologiškai skaidžių atliekų, esančių mišrių komunalinių atliekų sraute, planuojamą tvarkymą pateikta 3.4.5 skyriuje.

33 lentelė. Maisto ir virtuvės atliekų surinkimo konteinerių poreikis ir jau įsigytos ar planuojamos įsigyti 2023 m. maisto ir virtuvės atliekų surinkimo priemonės Rokiškio rajone

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| Savivaldybė/ gyvenvietės  > 2000 gyv. | Gyven-tojų skaičius | Planuojami aptarnauti būstai gyvenvietėse > 2000 gyv. | | | | | Kibirėlių poreikis, vnt. | *Planuo-jami nupirkti kibirėliai 2023 m., vnt.* | Papildo-mas kibirėlių poreikis, vnt. | Konteinerių poreikis | | | | |
| 1-2 butų namai | Daugiabu-čiai namai | | Butai daugia-bučiuose namuose | Planuoja-mas aptarnauti namų ūkių skaičius | **Bendro naudojimo (antžeminiai)** | | | **Individualūs (120 l)** | |
| *Jau nupirkti* | *Planuo-jami nupirkti 2023 m., vnt.* | Papildo-mas poreikis, vnt. | *Planuo-jami nupirkti 2023 m., vnt.* | Papildomas poreikis, vnt. |
| Rokiškio r. sav. | | | | | | | | | | | | | | |
| *Rokiškis* | *11 770* | 1 478 | | 221 | 4 689 | 6 750 | 6 750 | 6 750 |  | 17 | 47 |  | 1 750 |  |

*Šaltinis: savivaldybės duomenys, 2022 m.*

### Pakuočių atliekų ir kitų antrinių žaliavų tvarkymo ateityje vertinimas

Vadovaujantis atliekų prevencijos ir tvarkymo prioritetų eiliškumu, didžiausias atliekų tvarkymo prioritetas teikiamas komunalinių atliekų perdirbimui, todėl pagrindinis komunalinių atliekų tvarkymo tikslas – atskirti kuo daugiau pakuočių atliekų ir kitų antrinių žaliavų rūšiuojamojo surinkimo būdu, nes tokios žaliavos yra geresnės kokybės ir tinkamesnės perdirbimui, negu išskirtos iš mišrių komunalinių atliekų srauto mechaninio apdorojimo (rūšiavimo) įrenginyje.

Rokiškio rajono savivaldybė yra pasirašiusi bendradarbiavimo sutartis su pakuočių gamintojų ir importuotojų organizacijomis – VšĮ „Žaliasis taškas“, VšĮ „Gamtos ateitis“[[6]](#footnote-6) ir VšĮ „Pakuočių tvarkymo organizacija“[[7]](#footnote-7) - bei trišales sutartis dėl pakuočių atliekų tvarkymo organizavimo ir paslaugų teikimo visose regiono savivaldybėse. Tačiau priėmus *Lietuvos Respublikos pakuočių ir pakuočių atliekų tvarkymo įstatymo Nr. IX-517 2, 4, 4-2, 7, 10, 11-2 straipsnių ir 2 priedo pakeitimo įstatymą*, savivaldybės (arba jų pavedimu – komunalinių atliekų tvarkymo sistemos administratoriai) iki 2022 m. gruodžio 1 d. *Lietuvos Respublikos viešųjų pirkimų įstatymo* nustatyta tvarka turėjo pradėti procedūras pakuočių atliekų tvarkytojams, kurie teiks komunalinių atliekų sraute susidarančių pakuočių atliekų rūšiuojamojo surinkimo ir vežimo paslaugą, parinkti (iki šio įstatymo įsigaliojimo dienos (2021-07-01) sudarytos terminuotos pakuočių atliekų tvarkymo organizavimo sutartys galioja iki šiose sutartyse numatyto sutarties galiojimo termino pabaigos). O esamos bendradarbiavimo sutartys su pakuočių atliekų tvarkymo organizavimo licenciją turinčiomis gamintojų ir importuotojų organizacijomis per 6 mėnesius nuo pakuočių atliekų tvarkymo organizavimo ir finansavimo sutarčių pasirašymo turės būti pakeistos arba sudarytos naujos, kad atitiktų naujus *Lietuvos Respublikos pakuočių ir pakuočių atliekų tvarkymo įstatymo* reikalavimus. Tikimasi, kad šie pokyčiai prisidės prie pakuočių atliekų surinkimo ir tvarkymo sistemos efektyvumo didinimo.

Rokiškio rajono savivaldybėje gerai išvystyta pakuočių atliekų ir kitų antrinių žaliavų surinkimo infrastruktūra (žr. 2.3 skyrių), tačiau bendradarbiaujant su gamintojais ir importuotojais, ji toliau bus tobulinama ir prižiūrima. Preliminarus papildomų pakuočių atliekų ir kitų antrinių žaliavų surinkimo konteinerių poreikis Rokiškio rajono savivaldybėje pateiktas 34 lentelėje.

34 lentelė. Pakuočių atliekų ir kitų antrinių žaliavų surinkimo konteinerių poreikis Rokiškio rajone

| Individualių konteinerių komplektų poreikis, vnt. | Bendro naudojimo ar individualių konteinerių komplektų sodų ir garažų bendrijose poreikis, vnt. | Bendro naudojimo ar individualių konteinerių komplektų juridiniams asmenims poreikis, vnt. |
| --- | --- | --- |
| - | - | 392 |

*Šaltinis: savivaldybės duomenys, 2022 m.*

Kadangi patys žemiausi rūšiavimo rezultatai (mažiausi tinkamai išrūšiuoti ir sutvarkyti kiekiai) yra daugiabučiuose gyvenančių gyventojų, kurie naudojasi bendro naudojimo konteineriais, tad šiai tikslinei grupei turės būti skiriamas didžiausias dėmesys, skatinant rūšiuoti atliekas ir naudotis jau sukurta rūšiavimo infrastruktūra. Planuojama vykdyti viešinimo kampanijas, skatinančias atliekų rūšiuojamąjį surinkimą ir tinkamą tvarkymą, didelį dėmesį skiriant daugiabučių namų gyventojų rūšiavimo įgūdžiams tobulinti. Bendradarbiaujant su pakuočių gamintojų ir importuotojų organizacijomis ir kitais RATC, PRATC planuoja parengti tinkamo pakuočių atliekų ir antrinių žaliavų rūšiavimo vieningas taisykles, jas viešinti ir kontroliuoti šių taisyklių laikymąsi.

Atsižvelgiant į tai, kad vis dar dideli pakuočių atliekų ir antrinių žaliavų kiekiai patenka į mišrias atliekas, pakuočių atliekų ir antrinių žaliavų rūšiavimo potencialas yra ganėtinai didelis, todėl planuojama, kad iki 2027 m. atskirai surenkamų šių atliekų kiekiai turėtų išaugti (28 lentelė). Atliekų turėtojams bus suteikiama visa reikalinga informacija, kaip teisingai rūšiuoti atliekas, didelį dėmesį planuojama skirti švietimo kampanijoms, ir toliau bus plėtojama rūšiavimo infrastruktūra (34 lentelė).

Siekiant mažinti priemaišas ir gryninti rūšiuojamuoju būdu surinktus atliekų srautus, planuojama didinti rūšiuojamojo atliekų surinkimo kontrolę, įskaitant juridinių asmenų rūšiavimo kontrolę.

### Kitų komunalinių atliekų tvarkymo ateityje vertinimas

*Valstybiniame atliekų tvarkymo 2021-2027 metų plane* savivaldybėms numatytos šios rūšiuojamojo surinkimo plėtros užduotys:

– sudaryti galimybę buityje susidarančioms išrūšiuotoms statybinėms atliekoms surinkti;

– atskirai surinkti baldų, elektros ir elektroninės įrangos, baterijų ir akumuliatorių atliekas. Savivaldybės privalo užtikrinti, kad jų organizuojamos komunalinių atliekų tvarkymo sistemos neatsisakytų priimti baterijų ir akumuliatorių atliekų iš gyventojų arba suteikti galimybę atliekų tvarkytojams aprūpinti gyventojus šiomis priemonėmis;

– iki 2025 m. aprūpinti gyventojus surinkimo priemonėmis buityje susidarančioms tekstilės atliekoms surinkti arba suteikti galimybę atliekų tvarkytojams aprūpinti gyventojus šiomis priemonėmis;

– iki 2025 m. užtikrinti galimybę atiduoti atskirai surinktas buityje susidarančias pavojingąsias atliekas (išskyrus baterijų ir akumuliatorių atliekas);

– pastatyti specialius konteinerius tekstilės, pavojingosioms, statybinėms atliekoms surinkti arba užtikrinti gyventojams kitas priemones ir būdus buityje susidarančioms tekstilės, pavojingosioms ir statybinėms atliekoms atskirai surinkti (apvažiuojamasis surinkimas ne rečiau kaip 4 kartus per metus, individuali atliekų išvežimo paslauga pagal gyventojo užsakymą, specialūs maišai ar kitos priemonės);

Aukščiau išvardintų atliekų atskiras surinkimas numatomas per DGASA (bendradarbiaujant su gamintojais ir importuotojais, organizuojančiais elektros ir elektroninės įrangos atliekų tvarkymą bei apmokestinamųjų gaminių tvarkymą). Be to, gyventojams ir toliau bus siūlomi alternatyvūs atliekų atskiro surinkimo būdai, t. y. surinkimas apvažiavimo būdu (apvažiuojamasis surinkimas ne rečiau kaip 4 kartus per metus, individuali atliekų išvežimo paslauga pagal gyventojo užsakymą) bei kitomis priemonėmis (papildančios sistemos, kita).

Planuojama, kad buityje naudojamos elektros ir elektroninės įrangos atliekų bei naudotų padangų tvarkymo veikla ir toliau bus organizuojama bendradarbiaujant su licencijuotomis elektros ir elektroninės įrangos bei padangų gamintojų ir importuotojų organizacijomis, kurios ir toliau vykdys įsipareigojimus, numatytus teisės aktų nustatyta tvarka su PRATC sudarytose sutartyse dėl buityje naudojamos elektros ir elektroninės įrangos atliekų, naudotų padangų surinkimo PRATC įrengtose DGASA ir šių aikštelių eksploatavimo dalinio finansavimo.

**DGASA tinklo plėtra.** Siekiant užtikrinti didesnį pavojingųjų, statybinių, didelių gabaritų atliekų, EEĮ atliekų, baterijų ir akumuliatorių atliekų, naudotų padangų ir kitų atliekų surinkimo ir rūšiavimo patogumą visiems komunalinių atliekų turėtojams, taip pat vykdant *Valstybiniame atliekų tvarkymo 2021-2027 metų plane* numatytą užduotį iki 2027 m. išplėsti DGASA tinklą, kad kaimo vietovėse DGASA būtų įrengta ne didesniu kaip 15 km atstumu nuo gyvenamųjų teritorijų, o miestuose – vieną DGASA 10 km atstumu tarp tokių aikštelių arba aprūpinančią bent 40 000 gyventojų, iki 2027 m. Rokiškio rajono savivaldybėje Obeliuose planuojama įrengti **1 papildomą DGASA**.

Kadangi esamos DGASA yra skirtos gyventojams aptarnauti, jomis negali naudotis juridiniai asmenys, pas kuriuos taip pat susidaro didelių gabaritų atliekos, todėl planuojama peržiūrėti DGASA kainodarą ir organizuoti mokamą atliekų, viršijančių nustatytus nemokamus kiekius, priėmimą iš gyventojų bei juridinių asmenų, taip pat praplečiant už mokestį priimamų atliekų rūšių sąrašą bent vienoje DGASA Rokiškio rajono savivaldybėje.

Siekiant padidinti DGASA ir pakartotiniam naudojimui tinkamų daiktų surinkimo stotelių Keisk‘is paslaugų prieinamumą, planuojama organizuoti mokamos, iš anksto užsakomos išrūšiuotų atliekų/daiktų nuvežimo į DGASA paslaugos teikimą (tokią paslaugą turėtų teikti komunalinių atliekų vežėjai).

Per DGASA, kapines ir kt. objektus surenkami nemaži **kitų atliekų** kiekiai, kurių apdorojimui reikalinga regioninė infrastruktūra. Šiuo tikslu planuojama įrengti kapinių, ir kt. atliekų apdorojimo aikštelę, deginti skirtų komunalinių atliekų terminuoto laikymo aikšteles bei stoginę Panevėžio regioninio sąvartyno teritorijoje Dvarininkų km, Panevėžio raj. Naujoje aikštelėje bus vykdomas atliekų apdorojimas, rūšiavimas, laikymas ir (ar) paruošimas perdirbimui.

**Pavojingųjų atliekų surinkimas ir tvarkymas.** Numatant komunalinių atliekų tvarkymo sistemos plėtrą, labai svarbu užtikrinti, kad į mišrių komunalinių atliekų tvarkymo įrenginius ir juose gaunamus produktus patektų kuo mažiau pavojingų medžiagų, todėl savivaldybės, organizuodamos komunalinių atliekų surinkimo sistemas, turi užtikrinti atskiro buities pavojingųjų atliekų surinkimo paslaugų teikimą ir visuomenės švietimą. Savivaldybės turi užtikrinti buityje susidarančių pavojingųjų atliekų (išskyrus baterijų ir akumuliatorių atliekas) rūšiuojamąjį surinkimą ir tai, kad jų organizuojamose atliekų tvarkymo sistemose nebūtų atsisakoma iš gyventojų priimti baterijų ir akumuliatorių atliekas.

Pavojingųjų atliekų surinkimas bus ir toliau vykdomas DGASA ir apvažiavimo būdu (ne rečiau kaip 4 kartus per metus). Planuojama, kad PRATC parengs ir su Panevėžio regiono savivaldybėmis suderins buityje susidarančių pavojingųjų atliekų rūšiavimo vadovą, kuris bus skirtas gyventojams ir suteiks visą būtiną informaciją, kaip tinkamai rūšiuoti pavojingąsias atliekas. Taip pat planuojama, kad PRATC inicijuos buities pavojingųjų atliekų surinkimo demonstracinį projektą pasirinktoje(-ose) Panevėžio regiono savivaldybėje(-ėse), įsigyjant ir pageidaujantiems gyventojams išdalinant specialias dėžutes buities pavojingųjų atliekų surinkimui, laikymui ir pristatymui į DGASA.

Savivaldybė arba PRATC, sudarant su gamintojais ir importuotojais ar jų įsteigtomis organizacijomis sutartis dėl komunalinių atliekų tvarkymo sistemą papildančių atliekų tvarkymo sistemų, sieks, kad pavojingųjų atliekų srautai, kuriuos techniškai ir organizaciniu požiūriu galima surinkti, būtų surenkami tiesiogiai iš atliekų turėtojų, įrengiant specialius konteinerius įmonių, įstaigų ar organizacijų patalpose.

**Tekstilės atliekų surinkimas ir tvarkymas.** Tekstilės atliekų atskiras surinkimas ir toliau numatomas per DGASA bei vykdant konteinerinį šių atliekų surinkimą Rokiškio rajono savivaldybėje. Šiuo metu paramai gauti APVA pateikta paraiška Rokiškio rajone įsigyti 75 vnt. tekstilės konteinerių, papildomas poreikis kol kas neplanuojamas (35 lentelė). Tekstilės konteineriai skirti labdarai tinkamiems drabužiams ir aprangos aksesuarams surinkti: tvarkingiems rūbams, avalynei, rankinėms, užuolaidoms. Vertinama, kad 2027 m. atskirai bus surenkama apie 130 t tekstilės atliekų.

35 lentelė. Tekstilės atliekų surinkimo konteinerių poreikis Rokiškio rajone

|  |  |  |
| --- | --- | --- |
| Turimas tekstilės atliekų surinkimo konteinerių skaičius, vnt. | Planuojamas įsigyti tekstilės atliekų surinkimo konteinerių kiekis su APVA parama, vnt. | Papildomas poreikis tekstilės atliekų konteineriams, vnt. |
| 17 | 75 | - |

*Šaltinis: savivaldybės duomenys, 2022 m.*

Esant finansavimo galimybėms, PRATC planuoja įgyvendinti tekstilės atliekų perdirbimo pajėgumų sukūrimo projektą Panevėžio regioninio sąvartyno teritorijoje Dvarininkų km., Panevėžio raj. Rūšiuojamuoju būdu surinktos tekstilės atliekos būtų išrūšiuojamos dalinai automatizuotu būdu, paruošiamos naudoti pakartotinai bei perdirbamos (gaminant pašluostes), o netinkamos perdirbti tekstilės atliekos būtų nukreipiamos deginimui. Planuojama sukurti 3000 t/m tekstilės atliekų rūšiavimo, paruošimo perdirbimui ir perdirbimo pajėgumus.

### Po pirminio rūšiavimo likusių mišrių komunalinių atliekų tvarkymo ateityje vertinimas

Siekiant atliekų tvarkymo sistemos efektyvumo ir ekonominės naudos vartotojams, mišrių komunalinių atliekų tvarkymo infrastruktūros išlaikymas bei plėtra ir toliau bus vykdoma regioniniu principu. Pasibaigus MBA įrenginių operavimo sutarčiai (2025 m. lapkričio 25 d.), PRATC planuoja perimti ir eksploatuoti MBA įrenginius bei juos modernizuoti. Biologinės dalies modernizavimas trumpai aprašytas 3.4.2 skyriuje. Mechaninės dalies modernizavimas taip pat planuojamas, pritaikant esamus įrenginius daugiau išrūšiuoti pakuočių ir antrinių žaliavų iš mišrių atliekų, įdiegus maisto atliekų rūšiuojamąjį surinkimą. Tuo tikslu esamoje MA linijoje būtų įrengiamas optinis separatorius (1 vnt.) su priklausiniais. MBA įrenginių modernizavimo terminai ir apimtys priklausys nuo planuojamos gauti ES paramos. PRATC lėšomis planuojama patobulinti smulkios frakcijos 0-80 skaidymą, pakeičiant žvaigždinį separatorių dviejų pakopų būgniniu sietu, siekiant kokybiškai paruošti BSA tolimesniam biologiniam apdorojimui.

Kaip matyti iš prognozinių atliekų srautų (28 lentelė), savivaldybei intensyviai plėtojant rūšiuojamojo surinkimo sistemą, 2027 m. prognozuojamas ženklus mišrių komunalinių kiekių mažėjimas.

Saugiam atliekų šalinimui užtikrinti, susidarančio filtrato kiekių bei taršos mažinimui, planuojama uždengti užpildytas Panevėžio regioninio sąvartyno 1 ir 2 sąvartyno sekcijas, įrengti asbesto atliekų šalinimo sekciją bei, esant poreikiui, įrengti sąvartyno 4 sekciją. Taip pat planuojama atnaujinti Rokiškio atliekų perkrovimo stotį.

Siekiant įgyvendinti *Valstybiniame atliekų tvarkymo 2021-2027 metų plane* nustatytą valstybinę komunalinių atliekų tvarkymo užduotį – iki 2030 m. sumažinti sąvartynuose šalinamų komunalinių atliekų kiekį, kad jis sudarytų ne daugiau kaip 5 proc. visų susidariusių komunalinių atliekų (pagal svorį), Panevėžio regione kasmet bus mažinamas likutinių komunalinių atliekų šalinimas. Prognozuojama, kad sąvartyne šalinamų Rokiškio rajono savivaldybės komunalinių atliekų kiekis ir toliau mažės ir 2027 m. sudarys 7 proc. nuo visų į komunalinių atliekų tvarkymo sistemą patekusių komunalinių atliekų kiekio (32 lentelė) (darant prielaidą, kad bus šalinamos ne tik atliekos po apdorojimo MBA įrenginiuose, netinkamos nei perdirbimui, nei energijos gamybai, bet ir gatvių sąšlavos, asbesto atliekos, bei didelių gabaritų atliekų ir kitų atliekų apdorojimo metu gauti likučiai, kurie netinkami nei perdirbimui, nei naudojimui energijai gauti).

### Šiukšlinimo mažinimo priemonės

Pirmą kartą į *Rokiškio rajono savivaldybės atliekų prevencijos ir tvarkymo 2021-2027 m. planą* yra įtrauktosšiukšlinimo prevencijos priemonės, kuriomis siekiama sumažinti aplinkos šiukšlinimą ir sutvarkyti bešeimininkes atliekas:

* organizuoti, skatinti ir dalyvauti pilietinėse šiukšlių rinkimo iniciatyvose;
* įtraukti šiukšlių rinkimą miškuose, aplink vandens telkinius, pakelėse į viešųjų darbų programas;
* išplėsti antrinių žaliavų rūšiuojamojo surinkimo priemonių tinklą viešose vietose (parkuose, skveruose, lankytinose vietose, pagrindinėse gatvėse), užtikrinti jų surinkimą ir sutvarkymą;
* siekiant mažinti plastiko pakuočių atliekas, plėtoti viešųjų geriamojo vandens stotelių tinklą savivaldybių traukos centruose, viešose sporto aikštelėse, aikštynuose ir parkuose.

## Plano įgyvendinimo poveikio įmokų už atliekų tvarkymą dydžiui vertinimas

Iki 2023 m. komunalinių atliekų tvarkymo paslauga buvo vienintelė viešoji paslauga, kurios kaina nereguliuojama. Paskutiniais metais didėjant gyventojų nepasitenkinimui dėl taikomo skirtingo komunalinių atliekų tvarkymo apmokestinimo savivaldybėse ir ženklaus vietinės rinkliavos ar kitos įmokos už paslaugas dydžio skirtumo, Aplinkos ministerijos iniciatyva buvo imtasi veiksmų, siekiant sukurti efektyvesnę komunalinių atliekų tvarkymo paslaugų apmokestinimo sistemą.

LR Vyriausybės programos įgyvendinimo plane buvo numatyta patvirtinti atliekų kainodaros principus, taikomus komunalinių atliekų tvarkymo paslaugoms. Atitinkamai 2021 m. gruodžio 23 d. priimti Atliekų tvarkymo įstatymo pakeitimai (įsigalioja 2023 m. sausio 1 d.) dėl reguliuojamos komunalinių atliekų tvarkymo kainodaros įvedimo, suteikiant papildomas funkcijas nepriklausomai reguliavimo institucijai – Valstybinei energetikos reguliavimo tarybai (VERT).

2023 m. sausį įsigaliojus naujam reguliavimui, VERT pagal savo patvirtintą Komunalinių atliekų tvarkymo regioninės kainos nustatymo metodiką (numatyta patvirtinti 2022 m. gruodžio 28 d.) nustatys regionines komunalinių atliekų tvarkymo paslaugų kainas ir prižiūrės, kaip jos taikomos. Regioninė kaina bus nustatoma 3 metų laikotarpiui, ją sudarys RATC reguliuojama kaina, pagrįsta būtinosiomis sąnaudomis. Į regioninę kainą nebus įskaičiuojamos komunalinių atliekų tvarkymo lėšų administravimo, atliekų surinkimo ir vežimo paslaugų sąnaudos.

Nuo 2023 m. RATC visas planuojamas vykdyti, vykdomas ar įvykdytas investicijas, susijusias su reguliuojama veikla, privalės pagrįsti ir suderinti su VERT. Be to, Atliekų tvarkymo įstatymo pakeitime numatyta, kad RATC privalės sumokėti VERT 0,95 procento praėjusių kalendorinių metų RATC reguliuojamosios veiklos pajamų.

Taigi komunalinių atliekų, kurias savo įrenginiuose tvarkys PRATC, tvarkymo kainą nuo 2023 m. tvirtins VERT. Kadangi reguliuojama kaina bus skaičiuojama pirmą kartą 2023 m. ir šiuo metu vis dar nėra aiškumo dėl jos skaičiavimo, sunku įvertinti, kokia ji bus nuo 2024 m.

Reguliuojama kainos dalis skirtinguose RATC skiriasi, bet galutinėje rinkliavoje ar kitoje įmokoje už komunalinių atliekų tvarkymą tai gali sudaryti vidutiniškai apie 50 proc.

Rokiškio rajono savivaldybės taryba, atsižvelgdamos į VERT nustatytas regionines kainas, taip pat vadovaudamasi LR Vyriausybės patvirtintomis *Vietinės rinkliavos ar kitos įmokos už komunalinių atliekų surinkimą iš atliekų turėtojų ir atliekų tvarkymą taisyklėmis* bei savivaldybės vietinės rinkliavos už komunalinių atliekų surinkimą iš atliekų turėtojų ir atliekų tvarkymą dydžio nustatymo teisės aktais, pridėdama savivaldybės komunalinių atliekų tvarkymo administravimo, komunalinių atliekų tvarkymo lėšų administravimo sąnaudas ir komunalinių atliekų surinkimo iš atliekų turėtojų ir vežimo paslaugų kainą, ne vėliau kaip per 3 mėnesius nuo regioninės kainos patvirtinimo privalės pagal naują tvarką nustatyti rinkliavos už komunalinių atliekų surinkimą iš atliekų turėtojų ir atliekų tvarkymą dydžius.

Pažymėtina, kad savivaldybės taryba, patvirtindama rinkliavos ar kitos įmokos už komunalinių atliekų surinkimą iš atliekų turėtojų (fizinių asmenų) ir atliekų tvarkymą dydžius, turi įvertinti, ar jų mokama suma už paslaugas **neviršys 1 proc.** vidutinių mėnesio statistinių savivaldybės namų ūkio pajamų. Jei apskaičiuotas rinkliavos už komunalinių atliekų surinkimą iš atliekų turėtojų (fizinių asmenų) ir atliekų tvarkymą dydis už atliekų tvarkymo paslaugas viršys 1 proc. vidutinių mėnesio statistinių savivaldybės namų ūkio pajamų, savivaldybė iš naujo turės įvertinti komunalinių atliekų tvarkymo administravimo, komunalinių atliekų tvarkymo lėšų administravimo sąnaudas ir perskaičiuoti rinkliavos ar kitos įmokos už komunalinių atliekų surinkimą iš atliekų turėtojų (fizinių asmenų) ir atliekų tvarkymą dydį, kad jis neviršytų 1 proc. vidutinių mėnesio statistinių savivaldybės namų ūkio pajamų.

# ROKIŠKIO RAJONO SAVIVALDYBĖS ATLIEKŲ PREVENCIJOS IR TVARKYMO PRIEMONĖS

## 4.1. Rokiškio rajono savivaldybės atliekų prevencijos ir tvarkymo priemonių planas 2021-2027 m.

*Rokiškio rajono savivaldybės atliekų prevencijos ir tvarkymo 2021-2027 m. plano* įgyvendinimo priemonės, skatinančios atliekų paruošimą naudoti pakartotinai, perdirbimą, kitokį naudojimą ir saugų atliekų šalinimą, pateiktos 36 lentelėje. Šiame priemonių plane numatytas ir komunalinių atliekų tvarkymo infrastruktūros objektų prognozuojamas preliminarus investicijų poreikis, lėšų poreikis visuomenės švietimui bei finansavimo šaltiniai.

2021-2027 metų vykdymo laikotarpiu Panevėžio regione bus baigta kurti ir pradėta eksploatuoti jau suplanuota bei projektuojama regioninė komunalinių atliekų tvarkymo infrastruktūra – maisto ir virtuvės atliekų perdirbimo Panevėžio regione įrenginys. Taip pat bus eksploatuojamos esamos ir planuojama papildomai įrengti 1 nauja DGASA Rokiškio rajone, esama žaliųjų atliekų kompostavimo aikštelė, Panevėžio regioninis sąvartynas, regioniniai MBA įrenginiai, regioninė kapinių ir kt. atliekų apdorojimo aikštelė, tekstilės atliekų perdirbimo įrenginys, atnaujinta Rokiškio atliekų perkrovimo stotis, vykdoma uždarytų sąvartynų priežiūra. Komunalinių atliekų tvarkymo sistemos principai Rokiškio rajono savivaldybėje iš esmės išliks tokie patys, kaip yra suplanuota ir numatyta *Rokiškio rajono savivaldybės atliekų tvarkymo 2014–2020 m. plane*, patvirtintame Rokiškio rajono savivaldybės tarybos2015 gegužės 8 d. sprendimu Nr. TS-130, t. y. ir toliau bus vystomas rūšiuojamasis atliekų surinkimas, o mišrios komunalinės atliekos apdorojamos regioniniuose MBA įrenginiuose, mažinamas sąvartyne šalinimų atliekų kiekis.

Pagrindinis dėmesys šiuo planavimo laikotarpiu bus skiriamas atliekų prevencijos, paruošimo naudoti pakartotinai bei perdirbimo skatinimui. Šių tikslų bus siekiama ne tik įgyvendinant technines priemones (pvz., sudarant geresnes atliekų rūšiavimo sąlygas), bet ir stiprinant atliekų tvarkymo reikalavimų įgyvendinimo kontrolę bei šviečiant ir informuojant visuomenę.

3 skyriuje pateiktas detalesnis *Rokiškio rajono savivaldybės atliekų prevencijos ir tvarkymo 2021-2027 m. plano* įgyvendinimo priemonių aprašymas.

36 lentelė. Rokiškio rajono savivaldybės atliekų tvarkymo plano įgyvendinimo 2021-2027 m. priemonės.

| **Priemonė** | **Vykdytojai** | **Įvykdymo terminas** | **Finansavimo šaltinis** | **Preliminarus investicijų poreikis,** | | | | |
| --- | --- | --- | --- | --- | --- | --- | --- | --- |
| **iš viso, tūkst. Eur be PVM** | **iš viso, tūkst. Eur su PVM** | **tame tarpe priemonių, finansuojamų iš šių šaltinių, tūkst. Eur be PVM** | | |
| *2014-2020 ESF, VB lėšos* | *2021-2027 ESF, VB lėšos* | *SB, VR, PRATC, kitos lėšos* |
| ***1 tikslas. Bendradarbiaujant su atliekų turėtojais, ugdyti sąmoningumą bei atliekų prevencijos ir tvarkymo prioritetų supratimą (permąstyti, sumažinti, naudoti pakartotinai ir perdirbti)*** | | | | | | | | |
| **1.1. uždavinys. Padidinti visuomenės įsitraukimą įgyvendinant atliekų prevencijos ir tvarkymo prioritetus per partnerystes, didesnį komunalinių atliekų tvarkymo paslaugų prieinamumą ir įvairias žiniasklaidos priemones** | | | | | | | | |
| 1.1.1. Sukurti PRATC išmaniąją programėlę apie PRATC teikiamas paslaugas su galimybe integruoti savivaldybių informaciją (apie teikiamas komunalinių atliekų surinkimo paslaugas, atliekų surinkimo grafikus, remonto dirbtuves, labdaros organizacijas ir pan.); susitarti su savivaldybėmis dėl programėlės administravimo bei palaikymo | PRATC, Savivaldybė | 2025 m. | VR, PRATC, kitos lėšos | 100,0 | 121,0 |  |  | 100,0 |
| 1.1.2. Vykdyti viešinimo kampanijas, skatinančias atliekų rūšiuojamąjį surinkimą (ypač maisto, tekstilės, statybinių, baldų, pakuočių, padangų, pavojingųjų atliekų) ir tinkamą tvarkymą, didelį dėmesį skiriant gyventojų, ypač daugiabučių, rūšiavimo įgūdžiams tobulinti | PRATC, Savivaldybė | 2022-2027 m. | 2021-2027 ESF, VR, PRATC, VB, kitos lėšos | 205,0 | 248,1 |  | 205,0 | - |
| 1.1.3. Didinti rūšiuojamojo atliekų surinkimo kontrolę, taikyti atsakomybę už savivaldybių atliekų tvarkymo taisyklių pažeidimus | Savivaldybė, komunalinių atliekų vežėjai, PRATC | 2023-2027 m. | VR, SB, PRATC, kitos lėšos |  |  |  |  |  |
| **1.2. uždavinys. Stiprinti Rokiškio rajono savivaldybės darbuotojų administracinius gebėjimus žiedinės ekonomikos, atliekų prevencijos ir efektyvaus tvarkymo srityse** | | | | | | | | |
| 1.2.1. Dalyvauti konferencijose, seminaruose ar mokymuose komunalinių atliekų tvarkymo tematika, organizuoti pažintines išvykas į kitų regionų ar šalių atliekų tvarkymo įrenginius | Savivaldybė, PRATC | 2022-2027 m. | SB, PRATC, kitos lėšos |  |  |  |  |  |
| 1.2.2. Dalyvauti tarptautiniuose projektuose komunalinių atliekų prevencijos ir tvarkymo tematika (esant kvietimams ir pagal tikslingumą) | Savivaldybė, PRATC | 2022-2027 m. | SB, PRATC, kitos lėšos |  |  |  |  |  |
| ***2 tikslas. Mažinti susidarančių komunalinių atliekų kiekį ir šiukšlinimą*** | | | | | | | | |
| **2.1. uždavinys. Padėti gyventojams keisti elgesį, siekiant sumažinti maisto švaistymą** | | | | | | | | |
| 2.1.1. Vykdyti visuomenės švietimo ir informavimo kampaniją apie maisto atliekų prevenciją, tinkamą rūšiavimą ir tvarkymą | PRATC, Savivaldybė | 2022-2027 m. | 2014-2020 ESF, VR, PRATC, kitos lėšos | 3,0 | 3,6 | 3,0 |  |  |
| 2.1.2. Įgyvendinti taupaus maisto vartojimo iniciatyvas mokyklų, darželių, darboviečių valgyklose, skatinant „švediško stalo“ principu grįstą maitinimą | Savivaldybė | 2023–2027 m. | SB lėšos |  |  |  |  |  |
| **2.2. uždavinys. Padėti gyventojams keisti elgesį, siekiant sumažinti susidarančių komunalinių atliekų kiekį ar jų pavojingumą** | | | | | | | | |
| 2.2.1. Organizuoti viešinimo kampaniją, ypatingai atkreipiant dėmesį į ilgalaikio vartojimo gaminius, tekstilę ir vienkartinius gaminius, skatinančią rinktis daugkartinius gaminius ir pakartotinai naudoti daiktus, vengti vienkartinių plastikinių gaminių vartojimo *(1.1.2 priemonės dalis)* | PRATC | 2023–2027 m. | 2021-2027 ESF, VR, PRATC, VB, kitos lėšos |  |  |  |  |  |
| 2.2.2. Skatinti gyventojus saugiai pašalinti asbestinio šiferio ir kitas asbesto turinčias atliekas ir suteikti informaciją apie finansinę paramą namų ūkiuose susidarančių asbesto atliekų šalinimui | Savivaldybė, PRATC | 2022–2027 m. | SB, PRATC, kitos lėšos |  |  |  |  |  |
| **2.3. uždavinys. Plėtoti ir vystyti paruošimo naudoti pakartotinai veiklą** | | | | | | | | |
| 2.3.1. Plėsti atliekų, tinkamų paruošti pakartotinai naudoti, priėmimo vietų – Keisk‘is daiktų keitimosi stotelių tinklą, įrengiant daiktų keitimosi stotelę kiekvienoje DGASA | PRATC arba Savivaldybė | 2023–2027 m. | 2014-2020 ESF, VR, PRATC, kitos lėšos | 78,8 | 95,4 | 78,8 |  |  |
| 2.3.2. Organizuoti atskirą pakartotiniam naudojimui tinkamų daiktų (tekstilės, drabužių, baldų, elektros ir elektroninės įrangos, sporto ir laisvalaikio inventoriaus ir kt.) surinkimą per DGASA ir Keisk‘is daiktų keitimosi stoteles ir dalinimąsi/keitimąsi tarp gyventojų | PRATC arba Savivaldybė | 2023–2027 m. | VR, PRATC, kitos lėšos |  |  |  |  |  |
| 2.3.3. Įrengti regioninį atliekų paruošimo pakartotiniam naudojimui centrą Panevėžio regioninio sąvartyno teritorijoje Dvarininkų km, Panevėžio raj. | PRATC | 2023–2024 m. | 2014-2020 ESF, VR, PRATC, kitos lėšos | 312,7 | 378,4 | 312,7 |  |  |
| 2.3.4. Didinti pakartotiniam naudojimui tinkamų daiktų surinkimo stotelių Keisk‘is / DGASA tinklo paslaugų prieinamumą, teikiant mokamą daiktų/atliekų surinkimo iš namų ūkių paslaugą | Komunalinių atliekų vežėjai | 2025–2027 m. | Privačios, kitos lėšos |  |  |  |  |  |
| **2.4.  uždavinys. Užtikrinti šiukšlinimo prevenciją, tvarkyti šiukšles** | | | | | | | | |
| 2.4.1. Organizuoti, skatinti ir dalyvauti pilietinėse šiukšlių rinkimo iniciatyvose | PRATC, Savivaldybė | 2023–2027 m. | SB, kitos lėšos |  |  |  |  |  |
| 2.4.2. Įtraukti šiukšlių rinkimą miškuose, aplink vandens telkinius, pakelėse į viešųjų darbų programas | Savivaldybė | 2023–2027 m. | SB, kitos lėšos |  |  |  |  |  |
| 2.4.3. Išplėsti antrinių žaliavų rūšiuojamojo surinkimo priemonių tinklą viešose vietose (parkuose, skveruose, lankytinose vietose, pagrindinėse gatvėse), užtikrinti jų surinkimą ir sutvarkymą | Savivaldybė, PRATC | 2023–2027 m. | SB, GI, 2021-2027 ESF, kitos lėšos |  |  |  |  |  |
| 2.4.4. Siekiant mažinti plastiko pakuočių atliekas, plėtoti viešųjų geriamojo vandens stotelių tinklą savivaldybių traukos centruose, viešose sporto aikštelėse, aikštynuose ir parkuose | Savivaldybė | 2023–2027 m. | SB, VB, kitos lėšos |  |  |  |  |  |
| 2.4.5. Finansuoti padangų atliekų, kurių turėtojų nustatyti neįmanoma arba kuris neegzistuoja, sutvarkymą | Savivaldybė | 2023 m. | VB, SB, kitos lėšos |  |  |  |  |  |
| ***3 tikslas. Didinti komunalinių atliekų rūšiuojamąjį surinkimą ir mažinti mišrių komunalinių (nerūšiuotų) atliekų kiekius*** | | | | | | | | |
| **3.1. uždavinys. Skatinti atliekų turėtojus kompostuoti biologines atliekas namų ūkio sąlygomis** | | | | | | | | |
| 3.1.1. Inicijuoti maisto atliekų savanoriško kompostavimo namuose demonstracinį projektą pasirinktoje(-ose) Panevėžio regiono savivaldybėje(-ėse), dalintis šio projekto rezultatais su visomis Panevėžio regiono savivaldybėmis | PRATC | 2024 m. | VR, PRATC, kitos lėšos | 20,0 | 24,2 |  |  | 20,0 |
| 3.1.2. Skatinti namudinį kompostavimą žaliosioms ir (ar) maisto atliekoms, kompostuojantiems atliekų turėtojams taikyti mažesnę įmoką ar vietinę rinkliavą | Savivaldybė, PRATC | 2024–2027 m. | - |  |  |  |  |  |
| 3.1.3. Parengti ir platinti atliekų turėtojams maisto atliekų kompostavimo namų ūkio sąlygomis instrukciją | Savivaldybė, PRATC | 2023-2027 m. | VR, PRATC, kitos lėšos | 10,0 | 12,1 |  |  | 10,0 |
| 3.1.4. Identifikuoti namudinio kompostavimo dėžių/konteinerių, skirtų kompostuoti maisto atliekas ir žaliąsias atliekas, Rokiškio rajono savivaldybėje poreikį | Savivaldybė, PRATC | 2023-2024 m. | - |  |  |  |  |  |
| 3.1.5. Esant poreikiui, aprūpinti namudinio kompostavimo dėžėmis/konteineriais, skirtais kompostuoti žaliosioms ir (ar) maisto atliekas, Rokiškio rajono savivaldybės individualių namų ir sodų gyventojus | Savivaldybė, PRATC | 2023-2027 m. | SB, VB, VR, PRATC, kitos lėšos |  |  |  |  |  |
|
| 3.1.6. Atnaujinti bei papildyti rinkliavos/įmokos mokėtojų registrus informacija apie kompostuojančius namuose namų ūkius, jiems suteiktas priemones | Savivaldybė, PRATC | 2024-2027 m. | VR, kitos lėšos |  |  |  |  |  |
| **3.2. uždavinys. Plėsti biologinių atliekų (žaliųjų ir maisto atliekų) rūšiuojamojo surinkimo apimtis** | | | | | | | | |
| 3.2.1. Įsigyti ir aprūpinti atliekų turėtojus maisto atliekų surinkimo priemonėmis (1,1 m3, 120 l, kibirėliai). *Pastaba: Rokiškio regiono savivaldybė maisto atliekų surinkimo priemones suplanavusi įsigyti su APVA parama iki 2023 m. pabaigos* | Savivaldybė, PRATC | 2022-2024 m. | 2021-2027 ESF, VB, SB, VR, kitos lėšos | 89,4 | 108,1 | 89,4 |  |  |
| 3.2.2. Organizuoti maisto atliekų rūšiuojamojo surinkimo paslaugos teikimą gyventojams | Savivaldybė, PRATC | 2024–2027 m. | VR lėšos |  |  |  |  |  |
| 3.2.3. Vykdyti maisto atliekų ir žaliųjų atliekų rūšiavimo monitoringą ir kontrolę | Savivaldybė, PRATC, komunalinių atliekų vežėjai | 2024-2027 m. | VR, SB, PRATC, kitos lėšos |  |  |  |  |  |
| **3.3. uždavinys. Plėsti pakuočių atliekų ir kitų antrinių žaliavų atskiro surinkimo (pirminio rūšiavimo) apimtis** | | | | | | | | |
| 3.3.1. Juridinius asmenis aprūpinti individualaus naudojimo arba kolektyvinio (bendro) naudojimo pakuočių atliekų ir antrinių žaliavų rūšiavimo konteinerių komplektais (*Rokiškio r. sav. poreikis – 392 vnt. konteinerių komplektų)* | Savivaldybė, PRATC gamintojai ir importuotojai | 2023-2027 m. | GI, kitos lėšos |  |  |  |  |  |
| 3.3.2. Parinkti pakuočių atliekų, susidarančių komunalinių atliekų sraute, rūšiuojamojo surinkimo ir vežimo savivaldybės teritorijoje surinkimo paslaugą teikiančius atliekų tvarkytojus bei infrastruktūros įrengimo, atnaujinimo, plėtros, priežiūros paslaugas teikiančius paslaugų teikėjus ir sudaryti su jais sutartis (ar pavedimus) | Savivaldybė, PRATC | 2023-2027 m. | VR, kitos lėšos |  |  |  |  |  |
| 3.3.3. Organizuoti pakuočių atliekų, susidarančių komunalinių atliekų sraute, rūšiuojamojo surinkimo ir vežimo savivaldybės teritorijoje surinkimo paslaugos bei infrastruktūros įrengimo, atnaujinimo, plėtros, priežiūros paslaugos teikimo administravimą | Savivaldybė, PRATC | 2023-2027 m. | GI, kitos lėšos |  |  |  |  |  |
| **3.4. uždavinys. Plėtoti kitų paruošimui naudoti pakartotinai ir perdirbimui tinkamų atliekų rūšiuojamojo surinkimo infrastruktūrą ir paslaugas** | | | | | | | | |
| 3.4.1. Parinkti vietą trūkstamos didelių gabaritų atliekų surinkimo aikštelės Rokiškio rajono savivaldybėje įrengimui, užtikrinant jos prieinamumą atliekų turėtojams | Savivaldybė, PRATC | 2023–2027 m. | SB, kitos lėšos |  |  |  |  |  |
| 3.4.2. Plėsti buityje susidarančios tekstilės atliekų rūšiuojamojo surinkimo infrastruktūrą (plėtoti konteinerių tinklą ir per DGASA) *(iki 2023 m. pabaigos su APVA parama planuojama įsigyti 75 tekstilės atliekų konteinerius)* | Savivaldybė, PRATC | 2023 m. | 2021-2027 ESF, VB, SB, VR, kitos lėšos | 97,6 | 118,1 | 97,6 |  |  |
| 3.4.3. Vykdyti elektros ir elektroninės įrangos atliekų priėmimą DGASA, bendradarbiaujant su gamintojais ir importuotojais, organizuojančiais elektros ir elektroninės įrangos atliekų tvarkymą | PRATC | 2022-2027 m. | GI, PRATC, kitos lėšos |  |  |  |  |  |
| 3.4.4. Vykdyti atskirą naudotų padangų ir kitų apmokestinamų gaminių priėmimą DGASA, bendradarbiaujant su gamintojais ir importuotojais, organizuojančiais apmokestinamų gaminių atliekų tvarkymą, peržiūrėti naudotų padangų ir kitų apmokestinamų gaminių priėmimo į DGASA kainodarą | PRATC | 2022-2027 m. | GI, VR, privačios lėšos, kitos lėšos |  |  |  |  |  |
| 3.4.5. Vykdyti atskirą perdirbimui tinkamų atliekų (buityje susidarančių statybos ir griovimo atliekų, didelių gabaritų, žaliųjų atliekų ir kt. atliekų) surinkimą DGASA | PRATC | 2022-2027 m. | VR, privačios lėšos, kitos lėšos |  |  |  |  |  |
| 3.4.6. Organizuoti atskirą didelių gabaritų atliekų surinkimą apvažiavimo būdu | Savivaldybė, PRATC | 2022-2027 m. | VR, privačios lėšos, kitos lėšos |  |  |  |  |  |
| **3.5. uždavinys. Vystyti buityje susidarančių pavojingųjų atliekų rūšiuojamojo surinkimo infrastruktūrą ir paslaugas** | | | | | | | | |
| 3.5.1. Parengti ir su Panevėžio regiono savivaldybėmis suderinti buityje susidarančių pavojingųjų atliekų rūšiavimo vadovą gyventojams | PRATC | 2024 m. | VR, PRATC, kitos lėšos |  |  |  |  |  |
| 3.5.2. Organizuoti buityje susidarančių pavojingųjų atliekų rūšiuojamąjį surinkimą (apvažiuojamąjį surinkimą ne rečiau kaip 4 kartus per metus, individualią atliekų išvežimo paslaugą pagal gyventojo užsakymą, ir kt.) | Savivaldybė, PRATC | 2025-2027 m. | VR, privačios lėšos, kitos lėšos |  |  |  |  |  |
| 3.5.3. Plėsti buityje susidarančių pavojingųjų atliekų rūšiuojamojo surinkimo infrastruktūrą (plėtoti surinkimą per DGASA) | PRATC, Savivaldybė | 2022-2027 m. | VR, PRATC, kitos lėšos |  |  |  |  |  |
| 3.5.4. Inicijuoti buities pavojingųjų atliekų surinkimo demonstracinį projektą pasirinktoje(-ose) Panevėžio regiono savivaldybėje(-ėse), įsigyjant ir pageidaujantiems gyventojams išdalinant specialias dėžes buities pavojingųjų atliekų surinkimui, laikymui ir pristatymui į DGASA | PRATC | 2024-2025 | 2021-2027 ESF, SB, VR, kitos lėšos | 10,0 | 12,1 |  | 10,0 |  |
| ***4 tikslas. Užtikrinti aplinkos apsaugos ir visuomenės sveikatos saugos reikalavimus atitinkantį komunalinių atliekų tvarkymą*** | | | | | | | | |
| **4.1. uždavinys. Užtikrinti viešąją komunalinių atliekų tvarkymo paslaugą** | | | | | | | | |
| 4.1.1. Visiems atliekų turėtojams teikti viešąją komunalinių atliekų tvarkymo paslaugą, atitinkančią minimalius kokybės reikalavimus, kuriuos nustato Aplinkos ministerija | Savivaldybė, PRATC | 2022-2027 m. | VR, GI lėšos |  |  |  |  |  |
| 4.1.2. Nustatyti vietinės rinkliavos ar kitos įmokos už komunalinių atliekų surinkimą iš atliekų turėtojų ir atliekų tvarkymą dydžius, atsižvelgiant į Valstybinės energetikos reguliavimo tarybos nustatytą regioninę kainą | Savivaldybė | 2023-2027 m. | VR lėšos |  |  |  |  |  |
| **4.2. uždavinys. Plėtoti Rokiškio rajono savivaldybės ir Panevėžio regiono komunalinių atliekų tvarkymo infrastruktūrą** | | | | | | | | |
| 4.2.1. Įgyvendinti maisto/virtuvės atliekų apdorojimo pajėgumų sukūrimo Panevėžio regione projektą | PRATC | 2022-2024 m. | 2014-2020 ESF, VR, PRATC, kitos lėšos | 2 017,0 | 2 440,6 | 2 017,0 |  |  |
| 4.2.2. Įrengti papildomą (trūkstamą) DGASA savivaldybės parinktoje vietoje Rokiškio r. Obelių m. | PRATC | 2027 m. | 2021-2027 ESF, SB, VR, PRATC, kitos lėšos | 1 573,0 | 1 903,3 |  | 1 573,0 |  |
| 4.2.3. Atnaujinti kompostavimo įrangą esamoje ŽAKA, įrengti stoginę, gerinti komposto kokybę | PRATC | 2024-2027 m. | 2021-2027 ESF, VB, SB, Į, PRATC, kitos lėšos | 1 700,0 | 2 057,0 |  | - | 1 700,0 |
| 4.2.4. Įrengti kapinių, ir kt. atliekų apdorojimo aikšteles, deginti skirtų komunalinių atliekų terminuoto laikymo aikšteles bei stoginę Panevėžio regioninio sąvartyno teritorijoje Dvarininkų km, Panevėžio raj. | PRATC | 2023- 2027 m. | PRATC, VR, kitos lėšos | 1 100,0 | 1 331,0 |  |  | 1 100,0 |
| 4.2.5. Esant finansavimo galimybėms, įgyvendinti tekstilės atliekų perdirbimo pajėgumų sukūrimo projektą Panevėžio regioninio sąvartyno teritorijoje Dvarininkų km, Panevėžio raj. | PRATC | 2023- 2027 m. | 2021-2027 ESF, VB, SB, VR, PRATC, kitos lėšos | 1 200,0 | 1 452,0 |  | 1 200,0 |  |
| 4.2.6. Įvertinti galimybes įrengti saulės elektrinę(-es) ir pagamintą elektros energiją panaudoti regioninių įrenginių (MBA, DGASA) eksploatavimui | PRATC | 2022-2024 m. | PRATC, kitos lėšos | 10,0 | 12,1 |  |  | 10,0 |
| 4.2.7. Modernizuoti/atnaujinti Panevėžio MBA įrenginius, įskaitant biologinio apdorojimo įrenginių pritaikymą atskirai surinktų maisto atliekų apdorojimui, stoginės įrengimą BA įrenginių kieme bei mechaninės dalies modernizavimą, siekiant išrūšiuoti daugiau antrinių žaliavų | PRATC | 2023-2027 m. | 2021-2027 ESF, VB, SB, VR, PRATC, kitos lėšos | 3 000,0 | 3 630,0 |  | 1 600,0 | 1 400,0 |
| 4.2.8. Uždengti užpildytas Panevėžio regioninio sąvartyno 1 ir 2 sąvartyno sekcijas | PRATC | 2024-2025 m. | PRATC, VR, kitos lėšos | 2 000,0 | 2 420,0 |  |  | 2 000,0 |
| 4.2.9. Atnaujinti Rokiškio atliekų perkrovimo stotį | PRATC | 2024-2027 m. | PRATC, VR, kitos lėšos | 200,0 | 242,0 |  |  | 200,0 |
| 4.2.10. Įrengti asbesto atliekų šalinimo sekciją | PRATC | 2023 m. | PRATC, VR, kitos lėšos | 445,0 | 538,5 |  |  | 445,0 |
| 4.2.11. Esant poreikiui, įrengti Panevėžio regioninio sąvartyno 4 sekciją | PRATC | 2027 m. | PRATC, VR, kitos lėšos | 2 000,0 | 2 420,0 |  |  | 2 000,0 |
| **4.3. uždavinys. Aplinkai ir visuomenės sveikatai saugiu būdu eksploatuoti komunalinių atliekų tvarkymo infrastruktūrą, optimizuoti jos darbą ir poveikį aplinkai** | | | | | | | | |
| 4.3.1. Eksploatuoti Panevėžio regioninį sąvartyną Dvarininkų km, Panevėžio raj., kaupti lėšas jo uždarymui | PRATC | 2022-2027 m. | VR, PRATC, kitos lėšos |  |  |  |  |  |
| 4.3.2. Vykdyti uždarytų sąvartynų priežiūrą po uždarymo | PRATC | 2022-2027 m. | VR, PRATC, kitos lėšos |  |  |  |  |  |
| 4.3.3. Eksploatuoti regionines DGASA ir Keisk‘is daiktų keitimosi stoteles | PRATC | 2022-2027 m. | VR, GI, PRATC, privačios, kitos lėšos |  |  |  |  |  |
| 4.3.4. Eksploatuoti žaliųjų atliekų kompostavimo aikšteles | PRATC | 2022-2027 m. | VR, PRATC, kitos lėšos |  |  |  |  |  |
| 4.3.5. Eksploatuoti regioninius mechaninio biologinio apdorojimo (MBA) įrenginius Dvarininkų km, Panevėžio raj. | PRATC | 2025-2027 m. | VR, PRATC, kitos lėšos |  |  |  |  |  |
| 4.3.6. Eksploatuoti regioninius maisto/virtuvės atliekų apdorojimo įrenginius | PRATC | 2023-2027 m. | VR, PRATC, kitos lėšos |  |  |  |  |  |
| 4.3.7. Eksploatuoti atliekų perkrovimo stotis | PRATC | 2022-2027 m. | VR, PRATC, kitos lėšos |  |  |  |  |  |
| **4.4. uždavinys. Vykdyti atliekų monitoringą** | | | | | | | | |
| 4.4.1. Vykdyti surinktų ir perduotų tvarkyti komunalinių atliekų, įskaitant ir surinktas atliekas per papildančias atliekų surinkimo sistemas, apskaitą | Savivaldybė, PRATC | 2022-2027 m. | VR, PRATC, kitos lėšos |  |  |  |  |  |
| 4.4.2. Sukurti duomenų apie susidariusias ir sutvarkytas juridinių asmenų komunalines atliekas (pakuočių atliekų ir kitų antrinių žaliavų, biologinių atliekų ir kt.) duomenų bazę, kaupti ir analizuoti šiuos duomenis | Savivaldybė, PRATC | 2023-2027 m. | VR, PRATC, kitos lėšos |  |  |  |  |  |
| **Iš viso, tame tarpe:** | | | | **16 171,5** | **19 567,6** | **2 598,5** | **4 588,0** | **8 985,0** |
| ***Visuomenės švietimui, įtraukimui, pilotiniams projektams (regiono mąstu), tame tarpe*** | | | | ***318,0*** | ***384,8*** | *3,0* | *205,0* | *110,0* |
| Rokiškio rajono savivaldybės indėlis regioninėje viešinimo kampanijoje | | | | 30,0 | 36,3 |  | 30,0 |  |
| ***Rūšiuojamojo surinkimo infrastruktūros ir kompostavimo namų sąlygomis plėtrai Rokiškio raj. savivaldybėje*** | | | | ***1 838,8*** | ***2 225,0*** | *265,8* | *1 573,0* | ***-*** |
| ***Rūšiuojamojo surinkimo infrastruktūros ir kompostavimo namų sąlygomis plėtrai Panevėžio regione*** | | | | ***30,0*** | ***36,3*** | *-* | *10,0* | *20,0* |
| ***Atliekų tvarkymo įrenginių, infrastruktūros plėtrai, atnaujinimui Rokiškio raj. savivaldybėje*** | | | | ***200,0*** | ***242,0*** | *-* | *-* | *200,0* |
| ***Atliekų tvarkymo įrenginių, infrastruktūros plėtrai, atnaujinimui Panevėžio regione*** | | | | ***13 784,7*** | ***16 679,5*** | *2 329,7* | *2 800,0* | *8 655,0* |

\* Finansavimo šaltinių trumpiniai:

2014-2020 ESF – 2014–2020 metų Europos Sąjungos fondų investicijų lėšos,

2021-2027 ESF – 2021–2027 metų Europos Sąjungos fondų investicijų lėšos,

GI – gamintojų ir importuotojų lėšos,

PRATC – PRATC lėšos,

SB – savivaldybių biudžetų lėšos,

VB – valstybės biudžeto lėšos,

VR – vietinės rinkliavos už komunalinių atliekų surinkimą iš atliekų turėtojų ir atliekų tvarkymą lėšos.

Atsižvelgiant į *2021–2027 metų Europos Sąjungos fondų investicijų programoje* numatytus veiksmus – didinti komunalinių atliekų rūšiuojamojo surinkimo pajėgumus bei plėtoti atliekų paruošimo perdirbti ir perdirbimo pajėgumus, planuojama, kad dalis *Rokiškio rajono savivaldybės atliekų prevencijos ir tvarkymo 2021-2027 m. plane* numatytų priemonių galės būti dalinai finansuojamos 2021–2027 metų Europos Sąjungos fondų ir (ar) valstybės biudžeto lėšomis.

**Regioninė pažangos priemonė 02-001-06-10-01 (RE) „Skatinti rūšiuojamąjį atliekų surinkimą“**. Planuojama, kad iš šios pažangos priemonės bus finansuojama suplanuota papildoma DGASA, įskaitant atliekų, tinkamų paruošti pakartotinai naudoti, surinkimo vietos (stotelės) įrengimą planuojamoje naujoje DGASA (planuojamos investicijos 1 573 tūkst. Eur) bei regioninė visuomenės informavimo kampanija (Rokiškio rajono savivaldybės indėlis – 30 tūkst. Eur).

**Pažangos priemonė 02-001-06-10-02 „Skatinti atliekų perdirbimą ir antrinių žaliavų panaudojimą“.** Planuojama, kad iš šios pažangos priemonės bus finansuojami regioniniai biologinių ir tekstilės atliekų perdirbimo pajėgumų sukūrimo ar plėtros projektai (tekstilės atliekų perdirbimo pajėgumų sukūrimas, MBA biologinio apdorojimo įrenginių modernizavimas). Taip pat Panevėžio MBA įrenginių mechaninės dalies modernizavimas (pritaikant daugiau išrūšiuoti pakuočių ir antrinių žaliavų iš mišrių atliekų, įdiegus maisto atliekų rūšiuojamąjį surinkimą). Esant poreikiui bus galima pasinaudoti parama biologinių atliekų kompostinėms įsigyti, maisto atliekų kompostinių poreikis bus patikslintas po maisto atliekų savanoriško kompostavimo namuose demonstracinio projekto pasirinktoje(-ose) Panevėžio regiono savivaldybėje(-ėse) įgyvendinimo.

## 4.2. Plano įgyvendinimo vertinimo kriterijai

*Rokiškio rajono savivaldybės atliekų prevencijos ir tvarkymo 2021-2027 m. plano* įgyvendinimo vertinimo kriterijai:

1. kaip vykdomos atitinkamų kalendorinių metų *Rokiškio rajono savivaldybės atliekų prevencijos ir tvarkymo 2021-2027 m. plano* įgyvendinimo priemonės, pateiktos 36 lentelėje;
2. kaip vykdomos atitinkamų kalendorinių metų *Valstybinio atliekų tvarkymo 2021-2027 metų* *plano* komunalinių atliekų tvarkymo užduotys (užpildoma 37 lentelė):

37 lentelė. Valstybinio atliekų tvarkymo 2021-2027 metų plano įgyvendinimo vertinimo kriterijų ir jų siekiamų reikšmių sąrašas

| **VAPTP punktas** | **Komunalinių atliekų tvarkymo užduotys** | **Reikšmė** | **2023** | **2024** | **2025** | **2026** | **2027** |
| --- | --- | --- | --- | --- | --- | --- | --- |
|  | **Valstybinės komunalinių atliekų tvarkymo užduotys** | | | | | | |
| 260.1-260.2 | *Planuojamas paruošti naudoti pakartotinai ir perdirbti Rokiškio rajono savivaldybės komunalinių atliekų kiekis, proc. (vertinant nuo susidarančių komunalinių atliekų)* | *Siektina reikšmė* | *61%* | *63%* | *65%* | *67%* | *64%* |
| *Faktinė reikšmė* | *...* | *...* | *...* | *...* | *...* |
| 260.3 | *Planuojamas šalinti Rokiškio rajono savivaldybės komunalinių atliekų kiekis, proc. (vertinant nuo susidarančių komunalinių atliekų)* | *Siektina reikšmė* | *14%* | *12%* | *11%* | *9%* | *7%* |
| *Faktinė reikšmė* | *...* | *...* | *...* | *...* | *...* |
|  | **Rūšiuojamojo surinkimo kiekybinės užduotys savivaldybėms/regionui** | | | | | | |
| 261.1 | *Planuojamas susidarymo vietoje sutvarkyti biologinių atliekų ir rūšiuojamuoju būdu surinkti Rokiškio rajono savivaldybės komunalinių atliekų kiekis, proc. (vertinant nuo susidarančių komunalinių atliekų)* | *Siektina reikšmė* | **60%** | **65%** | **70%** | **75%** | **80%** |
| *Faktinė reikšmė* | *...* | *...* | *...* | *...* | *...* |
| 261.2 | Namų ūkių aprūpinimas biologinių atliekų surinkimo priemonėmis bei kompostavimo susidarymo vietoje priemonėmis urbanizuotose vietovėse, kuriose gyventojų – daugiau nei 2000, tame tarpe: |  |  |  |  |  |  |
| Žaliųjų atliekų kompostavimo dėžės, vnt. | *Faktinė reikšmė* |  | *...* | *...* | *...* | *...* |
| Maisto atliekų kompostavimo dėžės, vnt. | *Faktinė reikšmė* |  | *...* | *...* | *...* | *...* |
| Žaliųjų atliekų surinkimo konteineriai, vnt. | *Faktinė reikšmė* |  | *...* | *...* | *...* | *...* |
| Maisto atliekų surinkimo konteineriai, vnt. | *Faktinė reikšmė* |  | *...* | *...* | *...* | *...* |
| 261.5 | Gyventojų aprūpinimas surinkimo priemonėmis buityje susidarančioms tekstilės atliekoms surinkti, vnt. | *Faktinė reikšmė* |  |  | *...* | *...* | *...* |
| 261.7.5 | Iki 2027 m. išplėsti DGASA tinklą – kaimo vietovėse įrengti po vieną DGASA ne didesniu kaip 15 km atstumu nuo gyvenamųjų teritorijų, o miestuose – vieną DGASA 10 km atstumu tarp tokių aikštelių arba aprūpinančią bent 40 000 gyventojų | *Siektina reikšmė* | **2** | **2** | **2** | **2** | **3** |
| *Faktinė reikšmė* |  |  |  |  | ... |
| 263.3. | plėsti atliekų, tinkamų paruošti pakartotinai naudoti, priėmimo vietų (stotelių) tinklą; | *Siektina reikšmė* | **2** | **2** | **2** | **2** | **3** |
| *Faktinė reikšmė* |  |  |  |  | ... |

––––––––––––––––

1. Nauja Atliekų tvarkymo taisyklių redakcija patvirtinta 2023 m. vasario 24 d. Rokiškio rajono savivaldybės tarybos sprendimu Nr. TS-31 [↑](#footnote-ref-1)
2. Pakeitimas. Rokiškio rajono savivaldybės 2021 m. gruodžio 23 d. Tarybos sprendimas Nr. TS-180 „ Dėl Rokiškio rajono savivaldybės vietinės rinkliavos už komunalinių atliekų surinkimą iš atliekų turėtojų ir atliekų tvarkymą dydžio nustatymo metodikos patvirtinimo“. [↑](#footnote-ref-2)
3. Nauja konteinerių išdėstymo schema patvirtinta 2022 lapkričio 28 d. Savivaldybės administracijos direktoriaus įsakymu Nr. AV-1224 [↑](#footnote-ref-3)
4. Planuojami rezultatai (tonomis) pateikti remiantis gyventojų ir atliekų susidarymo prognozėmis [↑](#footnote-ref-4)
5. Nevertinant inertinių atliekų, atskirtų iš MKA srauto, ir naudotų padangų perdirbimo, tačiau vertinant iš MKA atskirtų BSA anaerobinį apdorojimą (perdirbimą) MBA įrenginiuose iki 2027 m. [↑](#footnote-ref-5)
6. VšĮ „Gamtos ateitis“ nuo 2023-01-01 perdavė visas teises ir pareigas, organizuojant gamintojų ir importuotojų pakuočių atliekų tvarkymą, Gamintojų ir importuotojų asociacijai „Gamtos ateitis“ [↑](#footnote-ref-6)
7. VšĮ „Pakuočių tvarkymo organizacija“ pakuočių atliekų tvarkymo organizavimo licencijos Nr. 003 galiojimas panaikintas Aplinkos apsaugos agentūros 2022-10-05 sprendimu Nr. LO-4 ir įstaiga 2022-10-12 įgijo bankrutuojančios įmonės statusą. [↑](#footnote-ref-7)